
An. et vol. XXXXIJ 6 Ianuarii 1950 (Ser. II, v. XVII) -N. 1} 


ACTA APOSTOLICAE SEDIS 


COMMENTARIUM OFFICIALE 


ACTA PII PP. XII 


MOTU PROPRIO 


DE IUDICIIS PRO ECCLESIA ORIENTALI 


PIUS PP. XII 


Sollicitudinem Nostram in bonum et profectum Ecclesiae Orientalis 
convertentes, de matrimonii disciplina apud christifideles eiusdem Ec- 
clesiae servanda die xx1r1 mensis Februarii anno MDCCCCXXXXIX Apo- 
stolicas Litteras promulgavimus, quarum exitus eventusque conceptae 
spei Nostrae haud impares esse gaudemus. Solatio enim haud mediocri 
Nobis fuit a Legatis Nostris in regionibus Orientalis Ecclesiae et a sa- 
crorum Antistitibus, qui ibidem sunt, gratiarum actiones excipere item- 
que significationes, quae aperte obtestabantur inceptum Nostrum com- 
muni opinione perutile aestimari. Atqui ab iisdem, dum iteratis votis 
petebatur, ut quam primum integer legum Codex pro Orientali Eccle- 
sia publicaretur, asseverabatur quoque rem prorsus urgere, ut saltem 
canones ad ecclesiastica tribunalia spectantes actutum promulgaren- 
tur: quodsi enim huiusmodi necessitati obviam non iretur, magnum 
incommodum et detrimentum christifidelium animis exoriturum esse. 

Accedit quoque nonnullas leges processuales in Ecclesia Orientali 
vigentes, ad antiquorum temporum adiuncta accommodatas, mutatis 
condicionibus, factas fuisse ad exsequendum difficiles vel minus ad 
animarum salutem conducibiles. 

Non paucae vero omni carebant utilitate, et saepe impedimento erant 
ad iuris canonici studium, utpote quae vel easdem res crebro recinerent 
vel aliis, recentiore aetate latis, adversarentur. 

Oportet etiam sacra Ecclesiae iura sarta tecta serventur in exercenda 
iudiciali potestate, quae ad ipsam divinitus data pertinent, itaque com- 
pescantur conamina, ibidem hic illic notabiliter prodeuntia, quae civili- 
bus magistratihus huiusmodi iudicia arrogant. 

Quibus incommodis et periculis ut afferamus medelam, utque tuen- 
dis vel redintegrandis iuribus consulamus in rite peragendis iudiciis, 
quibus -humanae consortionis haud levi in re pax et bonum conti- 
nentur, Nos attente et cogitate omnibus in Domino perpensis, motu pro- 
prio, certa scientia ac de Apostolicae plenitudine potestatis statuimus 
et decrevimus de supra memoratis causis eos canones iam nunc publi- 
care, qui a Consilio legum Codici pro Orientali Ecclesia conficiendo pa- 
rati erant. 

Canones autem, quos Nos Apostolica auctoritate comprobamus, hi 
sunt, qui sequuntur. 


DE IUDICIIS 


PARS I 
DE IUDICIIS IN GENERE 


Can. 1 


§ 1. Nomine iudicii ecclesiastici intelligitur controversiae in re de 
qua Ecclesia ius habet cognoscendi, coram tribunali ecclesiastico, legi- 
tima disceptatio et definitio. 

§ 2. Obiectum iudicii sunt : 

1° Personarum physicarum vel moralium iura persequenda aut 
vindicanda, vel facta iuridica, quae per iudicem declarari earundem per- 
sonarum interest ; et tunc iudicium est contentiosum; 

2° delicta quod spectat ad poenam infligendam vel declarandam ; et 
tune iudicium est criminale. 

§ 3. Delicta quae cadunt sub criminale iudicium sunt delicta quae in 
foro externo legitime probari possunt. 


Can. 2 
§ 1. Ecclesia iure proprio et exclusivo cognoscit : 


1° De causis quae respiciunt res spirituales et spiritualibus adnexas ; 
2° De violatione legum ecclesiasticarum deque omnibus in quibus 


| 

| 

| 

| 

| 

| 


Acta Pit Pp. XII 7 


inest ratio peccati, quod attinet ad culpae definitionem et poenarum 
ecclesiasticarum irrogationem ; 
3° De omnibus causis sive contentiosis sive criminalibus quae re- 
spiciunt personas privilegio fori gaudentes. 
§ 2. In causis in quibus tum Ecclesia tum civilis potestas aeque com- 
petentes sunt, quaeque dicuntur mixti fori, est locus praeventioni. 


Can. 3 


Actor, qui causas mixti fori ad tribunal ecclesiasticum deductas ad 
forum saeculare iudicandas defert, congruis poenis puniri potest et pri- 
vatur iure contra eandem personam de eadem re et de connexis causam 
agendi in foro ecclesiastico. 


Can. 4 


Tribunal Congregationis S. Officii suo more institutoque procedit si- 
bique propriam consuetudinem retinet; et etiam inferiora tribunalia, 
in causis quae ad S. Officii tribunal spectant, normas ab eodem tradi- 
tas sequantur oportet. 


CAPUT I 
De potestate ordinaria et delegata 


Can. 5 


§ 1. Qui iurisdictionis potestatem habet ordinariam, potest eam alteri 
ex toto vel ex parte delegare, nisi alind expresse iure caveatur. 

§ 2. Etiam potestas iurisdictionis ab Apostolica Sede delegata sub- 
delegari potest sive ad actum, sive etiam habitualiter, nisi persona pro- 
pter suas qualitates electa fuerit aut subdelegatio prohibita. 

§ 3. Potestas delegata ab eo qui infra Romanum Pontificem habet 
ordinariam potestatem, si delegetur ad universitatem negotiorum, potest 
in singulis casibus subdelegari; si vero ad singula negotia, subdelegari 
potest tantummodo ex concessione expresse facta, sed articulum aliquem 
non iurisdictionalem, etiam sine expressa commissione, iudices delegati 
possunt subdelegare. 

§ 4. Nulla subdelegata potestas potest iterum subdelegari, nisi id 
expresse concessum fuerit. 


Can. 6 


§ 1. Potestas iurisdictionis ordinaria et ad universitatem negotiorum 
( ‘legata, late interpretanda est ; quaelibet alia stricte; cui tamen dele- 
giita potestas est, ea quoque intelliguntur concessa, sine quibus eadem 
exerceri non posset. 
§ 2. Ei, qui delegatum se asserit, incumbit onus probandae delega- 
tionis. 

Can. 7 


§ 1. Potestas iurisdictionis potest in solos subditos directe exerceri, 
nisi expresse aliter statuatur. 

§ 2. Iudicialis potestas tam ordinaria quam delegata exerceri nequit 
in proprium commodum aut extra territorium, salvo praescripto can. 152. 


Can. 8 


§ 1. Delegatus qui, vel quod ad res vel quod ad personas attinet, 
mandati sui fines excedit, nihil agit. 

§ 2. Fines tamen excessisse non intelligitur delegatus, qui alio modo 
ac deleganti placuerit, ea ad quae delegatus est, peragit, nisi modus ipse 
fuerit a delegante praescriptus tamquam condicio. 


Can. 9 


$ 1. Si plures iurisdictionem delegatam obtinuerint ad idem negotium 
et dubitetur utrum potestas delegata fuerit singillatim an collegialiter 
exercenda, praesumitur facta collegialiter in re iudiciali; secus, singil- 
latim. 

§ 2. Pluribus singillatim delegatis, qui antea negotium occupavit, 
alios ab eodem excludit, nisi aut posthac imy liatur aut nolit ulterius 
in negotio procedere. 

§ 3. Pluribus collegialiter delegatis, omnes, ut actus valeant, in ne- 
gotio expediendo simul procedere debent, nisi in mandato aliud cau- 
tum sit. 


Can. 10 


Pluribus diverso tempore delegatis, ille negotium expedire debet cuius 
mandatum anterius est nec posteriore rescripto expresse revocatum fuit. 


Can. 11 


§ 1. Potestas delegata exstinguitur: expleto mandato, elapso tem- 
pore aut exhausto numero casuum pro quo concessa fuit, cessante causa 
finali delegationis, revucatione delegantis delegato directe intimata aut 
renuntiatione delegati deleganti directe intimata et ab eodem acceptata ; 
non autem resoluto iuré delegantis, nisi aliud ex additis clausulis ap- 
pareat aut rescriptum contineat potestatem alicui factam concedendi gra- 
tiam peculiaribus personis in eodem expressis, et res integra sit. 

§ 2. Pluribus collegialiter delegatis, si unus deficiat, aliorum quc:,ue 
delegata potestas exspirat, nisi aliud ex tenore delegationis constet. 

Can. 12 


§ 1. Nisi aliter iure caveatur, potestas iurisdictionis sive ordinaria 
sive delegata suspenditur legitima appellatione interposita, excepto casu 
quo forte appellatio sit tantum cum effectu devolutivo. 

§ 2. Haec potestas non suspenditur interposito recursu, nisi aliud 
ius expresse caveat. 

Can. 13 


In errore communi aut in dubio positivo et probabili sive iuris sive 
facti, iurisdictionem supplet Ecclesia. 


CAPUT II 


De foro competenti 


Can. 14 


Prima Sedes a nemine iudicatur. 


Can. 15 


Ipsius Romani Pontificis dumtaxat ius est iudicandi: 
1° Kos qui supremum actu tenent populorum principatum horum- 
que coniuges, filios ac filias eosve quibus ius est proxime succedendi in 
principatum ; 
2? 8. R. E. Cardinales et Patriarchas; 
3° Legatos Sedis Apostolicae, et in criminalibus Episcopos, etiam 
titulares, firmo praescripto can. 17. 


Can. 16 


§ 1. Firmo praescripto can. 15, coram tribunalibus Sedis Apostolicae 
conveniri debent : 
1° Episcopi residentiales in contentiosis, et, Syncellis exceptis, ce- 
teri locorum Hierarchae sive in contentiosis sive in criminalibus, dum- 
modo Patriarchae vel Archiepiscopo non subiiciantur aut, si subiiciantur, 
domicilium vel quasi-domicilium extra patriarchatus vel archiepisco- 
patus habeant; 
2° Personae ecclesiasticae, sive physicae sive morales, quae Supe- 
riorem infra Romanum Pontificem non habent. 
§ 2. Alias causas quas Romanus Pontifex ad suum advocaverit iudi- 
cium, videt iudex quem ipse Romanus Pontifex designaverit. 


Can. 17 
§ 1. 1° Patriarchae cum Synodo permanenti competit iudicare Epi- 
scoporum sibi subiectorum, qui domicilium vel quasi-domicilium in pa- 
triarchatu habent, causas criminales minores, quae nempe poenam pri- 

vationis officii aut depositionis minoris seu depositionis simplicis vel 
maioris seu degradationis non secumferant ; 

2° In causis vero maioribus, Patriarcha cum Synodo permanenti 
processum instruere debet Romano Pontifici, ferendae sententiae causa, 
transmittendum. Patriarcha, insuper, ad scandalum vitandum, remedia 
opportuna interim adhibere potest. 

§ 2. Archiepiscopo cum Synodo permanenti, quod attinet ad causas 
criminales minores Episcoporum sibi subiectorum, qui in archiepisco- 
patu domicilium vel quasi-domicilium habent, competit processum in- 
struere ; sententia autem ferri non potest nisi praevia Romani Pontificis 
speciali delegatione. 


Can. 18 


§ 1. Patriarchae cum Synodo permanenti est iudicare: 
1° Causas contentiosas Episcoporum, etiam titularium, gravioris 
momenti, et, si agatur de re pecuniaria, illas in quibus agitur de sum- 
ma vel re cuius pretium excedat triginta milia francorum aureorum ; 
2° Eparchiarum contentiosas causas; 
3° Causas de iuribus aut bonis temporalibus Episcopi aut mensae 
seu domus vel curiae eparchialis. 
§ 2. Causae gravioris momenti, de quibus in § 1, definiri et, quoad 
fieri potest, recenseri debent in Synodo patriarchali. 
§ 3. Patriarchae competit iudicare ceteras contentiosas causas Epi- 
scoporum, etiam titularium, firmo can. 46, § 1, n. 1. 


Can. 19 


Tribunali ordinario sedis patriarchalis de quo in can. 85 competit 

iudicare : 

1° Hierarchas locorum, Syncellis exceptis, Patriarchae Syncellos 
atque delegatos qui non sint Episcopi; 

2° Personas physicas vel morales Patriarchae immediate subiectas, 
firmo praescripto can. 51, § 1; 

3° Religiones iuris pontificii exemptione pontificia fruentes, firmo 
praescripto can. 51, § 1; 

4° Causas contentiosas vel criminales Superioris in religione iuris 
pontificii exemptione pontificia fruente, qui in eadem religione Supe- 
riorem iudiciali potestate praeditum non habeat ; 

5° Causas ex iuris praescripto tribunali patriarchali reservatas. 


Can. 20 


§ 1. Quae can. 18 de competentia Patriarchae, cum vel sine Synodo 
permanenti, praescripta sunt, intelligi debent etiam de Archiepiscopo 
et Synodo permanenti archiepiscopatus. 

§ 2. Tribunali vero ordinario Sedis archiepiscopalis competit iudi- 
care Hierarchas locorum, Syncellis exceptis, qui Episcopi non sint. 

§ 3. Archiepiscopalis dignitas coniuncta est cum sede metropolitana 
extra patriarchatus sita, a Romano Pontifice aut a Synodo Oecumenica 
determinata vel agnita. 


Can. 21 


In causis de quibus in can. 14-20 §§ 1, 2, inferiorum iudicum in- 
competentia est absoluta. 


Can. 22 


§ 1. Nemo in prima instantia conveniri potest, nisi coram indice 
ecclesiastico qui competens sit ob unum ex titulis qui in can. 23-31 de- 
terminantur. 

§ 2. Incompetentia iudicis cui nullus ex his titulis suffragatur, di- 
citur relativa. 

§ 3. Actor sequitur forum rei; quod si reus multiplex forum habeat, 
optio fori actori conceditur. 


Can. 23 


Forum necessarium habent : 

1° Actiones de spolio, coram Hierarcha loci rei sitae; 

2° Causae respicientes beneficium, quamvis non residentiale, co- 
ram Hierarcha loci beneficii ; 

3° Causae quae versantur circa administrationem, coram Hierar- 
cha loci ubi administratio gesta est ; 

4° Causae quae respiciunt hereditates aut legata pia, coram Hie- 
rarcha loci ultimi domicilii illius de cuius hereditate aut legato pio agi- 
tur, nisi res sit de mera exsecutione legati, quae videnda est secundum 
ordinarias competentiae normas. 


Can. 24 


Ratione domicilii vel quasi-domicilii quilibet conveniri potest coram 
Hierarcha loci. 


Can. 25 


§ 1. Qui peregrinus est in Urbe, licet per breve tempus, potest in 
ipsa tamquam in proprio domicilio citari; sed ius habet revocandi do- 
mum, id est petendi ut ad proprium Hierarcham remittatur. 

§ 2. Qui in Urbe ab anno commoratur, ius habet declinandi forum 
Hierarchae et instandi ut coram Urbis tribunalibus citetur. 


Can. 26 


§ 1. Vagus et ille cuius domicilium et quasi-domicilium ignota sunt, 
forum habent in loco ubi actu commorantur; religiosus in loco domus 
suae. 

§ 2. Is, cuius neque domicilium aut quasi-domicilium neque locus 
commorationis nota sint, conveniri potest coram Hierarcha loci in quo 
actor habet domicilium aut quasi-domicilium, vel, si hic sit vagus, com- 
morationem. 


Can. 27 


Ratione rei sitae pars conveniri potest coram Hierarcha loci ubi res 
litigiosa sita est, quoties actio in rem directa est. 


Can. 28 


§ 1. Ratione contractus pars conveniri potest coram Hierarcha loci 
in quo contractus initus est vel adimpleri debet, nisi pars e loco disces- 
serit, salvo praescripto § 2. 

§ 2. In actu*autem contractus permittitur contrahentibus, obliga- 
tionis declarandae, urgendae vel implendae gratia, locum eligere, in quo 
etiam absentes citari et conveniri possint. 


Can. 29 


Ratione delicti reus forum sortitur in loco patrati delicti. 


Can. 30 


Ratione connexionis seu continentiae ab uno eodemque iudice cogno- 
scendae sunt causae inter se connexae, nisi legis praescriptum obstet. 


Can. 31 


Ratione praeventionis, cum duo vel plures indices aeque competen- 
tes sunt, ei ius est causam cognoscendi qui prius citatione reum legi- 
time convenit. 


CAPUT ITI 


De variis tribunalium gradibus et speciebus 


Can. 32 


§ 1. Ob primatum Romani Pontificis integrum est cuilibet fideli in 
toto orbe catholico causam suam sive contentiosam sive criminalem, in 
quovis iudicii gradu et in quovis litis statu, cognoscendam ad Sedem 
Apostolicam deferre vel apud eandem introducere. 

$ 2. Provocatio tamen ad Sedem Apostolicam interposita non su- 
spendit, excluso casu appellationis, exercitium iurisdictionis in iudice 
qui cnusam iam cognoscere coepit ; quique idcirco poterit iudicium pro- 
sequi usque ad definitivam sententiam, nisi constiterit Sedem Apostoli- 
cam causam ad se advocasse. 

Yan. 33 


Exceptis causis Sedi Apostolicae reservatis aut ad eandem advoca- 
tis, illisque de quibus in can. 17-20 §§ 1, 2, ceterae omnes cognoscuntur 
a diversis tribunalibus, de quibus in can. 37 seqq. 


Can. 34 


Quodlibet tribunal quod attinet ad partium et testium examen aut 
citationem, documentorum vel rei controversae inspectionem, decreto- 
rum intimationem aliaque huiusmodi, ius habet in auxilium vocandi 
aliud tribunal, quod normas pro singulis actibus iure praescriptas ser- 
vare debet. 


Can. 35 


Qui causam vidit vel in eadem causa operam praestitit in uno iu- 
dicii gradu, nequit in alio eandem causam iudicare aut partem asses- 
soris agere. 

Can. 36 


§ i. Contra Hierarcharum decreta, actus, dispositiones, quae ad 
regimen seu administrationem eparchiae spectant, non datur appella- 
tio, ne ratione quidem refectionis damnorum, sed tantum recursus. 

§ 2. De recursu, de quo in § 1, qui fiat ad Sedem Apostolicam, vi- 
dent exclusive Sacrae Congregationes. 


ARTICULUS I 


De tribunali ordinario primae instantiae 
1 - De iudice 


Can. 37 


§ 1. In unaquaque eparchia et pro omnibus causis a iure expresse non 
exceptis, iudex primae instantiae est loci Hierarcha, qui iudiciariam 
potestatem exercere potest etiam per alios in tribunali unius iudicis 
vel plurium secundum canones qui sequuntur. 

§ 2. Si vero agatur de iuribus aut bonis temporalibus Episcopi aut 
mensae seu domus vel curiae eparchialis extra patriarchatus et archie- 
piscopatus, controversia dirimenda deferatur ad tribunal appellationis. 


Can. 38 


§ 1. 1° Erectio tribunalis, quod pro pluribus eparchiis sit seu regio- 
nalis, reservatur Sedi Apostolicae aut Episcopis in Synodo congregatis 
cum approbatione Sedis Apostolicae ; 

2° Hierarchae eparchiarum pro quibus tribunal regionale erectum 
est nequeunt tribunal collegiale sua in eparchia valide erigere. 

§ 2. Nominatio iudicum, promotoris iustitiae et defensoris vinculi 
in tribunali regionali spectat ad Patriarcham vel Archiepiscopum de 
consensu Synodi permanentis, aut, extra patriarchatus et archiepisco- 
patus, ad Metropolitam de consensu duorum, ordine praecedentiae, prio- 
rum provinciae Episcoporum ; ceterorum administrorum nominatio spe- 
ctat, iuxta.casus, ad unum Patriarcham, vel Archiepiscopum vel Metro- 
politam. 


Can. 39 


§ 1. Locorum Hierarchae iurisdictionem in eodem territorio intra 
patriarchatus obtinentes convenire inter se possunt de constituendo tri- 
bunali unico quod causas sive contentiosas sive criminales fidelium 
cuiusvis ritus alicui ex iisdem locorum Hierarchis subiectorum, co- 
gnoscat. 

§ 2. Nominatio administrorum huius tribunalis et tempus ad quod 
iidem in officio perdurent ab iisdem locorum Hierarchis fieri seu deter- 
minari debet. 


Can. 40 


§ 1. Quilibet loci Hierarcha potest vicarium iudicialem constituere 
cum potestate ordinaria iudicandi, a Syncello distinctum, nisi parvitas 
eparchiae aut paucitas negotiorum vel alia gravis causa suadeat ut hoc 
officium ipsi Syncello committatur. 

§ 2. Vicarius judicialis unum constituit tribunal cum Hierarcha 
loci: sed nequit iudicare causas quas Hierarcha sibi reservat. 

§ 3. Vicario iudiciali dari possunt adiutores, quibus nomen est vi- 
ces gerentium vicarii. 

§ 4. Tum vicarius iudicialis tum eiusmet vices gerentes esse debent 
sacerdotes integrae famae, in iure saltem canonico doctores vel cetero- 
quin periti, annos nati non minus triginta, prudentia et iustitiae zelo 
probati. 

§ 5. Sunt amovibiles ad nutum Hierarchae loci; vacante sede, a 
munere non cessant, nec ab Administratore eparchiae vacantis amoveri 
possunt ; adveniente autem novo loci Hierarcha, indigent confirmatione. 

§ 6. Qui Syncellus est idemque vicarius iudicialis, sede vacante ces- 
sat quidem a Syncelli, non autem a vicarii munere. 

$ 7. Si vicarius iudicialis designetur in Administratorem eparchiae 
vacantis, ipse novum nominare potest vicarium. 


Can. 41 


§ 1. In qualibet eparchia, nonnulli presbyteri integrae famae et in 
iure canonico periti, etsi alius eparchiae, nominentur ut in litibus iu- 
dicandis partem habeant; quibus nomen est iudicum eparchialium. 

§ 2. 1° Iudices eparchiales in Conventu seu Synodo eparchiali con- 
stituantur, propositi ab Episcopo, a Conventu approbati, salvo iure par- 
ticulari disponente ut eorum officium a sodalibus Consistorii episcopa- 
lis impleatur ; 

2° Ad officium iudicis eparchialis designari potest presbyter etiam 
alius eparchiae, de consensu tamen sui Hierarchae. 

§ 8. Tot eligantur quot Episcopus prudenti suo iudicio necessarios 
iudicaverit, non tamen infra quatuor. 


Can. 42 


§ 1. Iudicibus eparchialibus medio tempore inter unum et alium Con- 
ventum eparchialem demortuis vel alia ratione ab officio cessantibus, 
alios Episcopus substituat auditis consultoribus eparchialibus. 

§ 2. Haec norma servetur etiam in iudicibus eparchialibus consti- 
tuendis quoties Conventus eparchialis non habeatur. 


Can. 43 


§ 1. Iudices eparchiales, sive in Conventu eparchiali sive extra Con- 
ventum constituti, post decem annos a suscepto officio vel etiam prius 
adveniente novo eparchiali Conventu eodem cadunt; possunt tamen ne- 
gotium iam coeptum ad exitum perducere et, servatis de iure servandis, 
denuo constitui. 

§ 2. Qui loco iudicum eparchialium deficentium constituantur, in 
officio persistunt dumtaxat quousque perstitissent ii quibus substituti 
fuerunt. 


Can. 44 


Iudices eparchiales removeri ab Episcopo possunt gravi de causa 
et auditis, nisi contrarium opportunum ipse duxerit, eparchialibus con- 
sultoribus. 


Can. 45 


Unicus iudex in quolibet iudicio duos assessores consulentes sibi ad- 
sciscere potest ; quos tamen ex iudicibus eparchialibus deligere debet. 


Can. 46 


§ 1. Reprobata contraria consuetudine, tribunali collegiali trium 
iudicum reservantur : 
1° Causae contentiosae: a) de vinculo sacrae ordinationis et one- 
ribus eidem adnexis; b) de vinculo matrimonii, firmo can. 498; c) de 
separatione coniugum ; d) de statu personarum, de natalibus, legitima- 
tione prolis, de iuribus et praecipue de dote vel de alimentis a validitate 
matrimonii dependentibus; ¢) de iuribus aut bonis temporalibus cathe- 

dralis ecclesiae ; f) de iure fundationis seu patronatus ad personam mo- 
ralem spectante; g) de re patrimoniali cuius pretium excedit summam 
decem milium francorum aureorum ; 
2° Causae criminales: a) de privatione beneficii inamovibilis; b) de 
delictis quae depositionis minoris seu depositionis simplicis, privationis 
perpetuae habitus ecclesiastici, vel depositionis maioris seu degradatio 
nis poenam important; c) de irroganda vel declaranda excommunica- 
tione. | 
§ 2. Loci Hierarcha, incluso Syncello si habuerit mandatum spe- 
ciale, certam causam, difficiliorem vel implicatiorem, videndam, ad ror- 
mam iuris, ab unico iudice, committere potest iudicio trium iudicum. 
§ 3. Duos iudices qui una cum praeside tribunal collegiale consti- 
tuunt, inter indices eparchiales Hierarcha designet ex ordine per gyrum 
seu turnum, nisi pro sua prudentia aliter opportunum existimaverit. 


Can. 47 


Hierarcha loci, utraque parte petente, concedere poterit ut aliae 
quoqgue causae tribunalis collegialis iudicio subiiciantur. 


Can. 48 


§ 1. Tribunal collegiale collegialiter procedere debet, et ad maio- 
rem suffragiorum numerum sententias ferre. 
§ 2. Eidem praeest vicarius iudicialis vel eius vices gerens. 


Can. 49 


§$ 1. Tribunalis collegialis praeses, nisi ipse velit id officium gere- 
re, debet unum de iudicibus tribunalis collegialis ponentem designare. 
§ 2. Idem praeses potest ponenti alium ex iuxta causa substituere. 


Can. 50 


§ 1. Ponens processum dirigit et decernit quae pro iustitiae admi- 
nistratione in causa quae agitur necessaria sunt. 
§ 2. Ponens in conventu iudicum de causa refert et sententiam in 
scriptis redigit. 
Can. 51 


§ 1. Si controversia sit inter religiosos eiusdem monasterii sui iuris, 
iudex primae instantiae est Superior eiusdem monasterii; si inter mo- 
nasteria eiusdem confoederationis, est praeses eiusdem confoederationis ; 
si inter monasteria staurepegiaca non confoederata, est ille quem Pa- 
triarcha designaverit. 

§ 2. 1° Si controversia sit inter domus vel religiosos eiusdem exem- 
pti clericalis Ordinis vel Congregationis, iudex primae instantiae, nisi 
aliud in statutis caveatur, est Superior provincialis ; 

2° Salvo diverso statutorum praescripto, si res contentiosa agatur 
inter duas provincias, in prima instantia iudicabit supremus religionis 
Moderator, qui potest causam aliis committere. 

§ 3. Firmo can. 16 § 1, n. 2 et can. 19 nn. 2-4, si controversia enasca- 
tur inter religiosas personas physicas vel morales diversae religionis, 
aut etiam inter eiusdem non exemptae Congregationis personas physi- 
cas vel morales vel inter eiusdem mulierum monasterii vel Ordinis per- 
sonas physicas vel morales, aut inter religiosum et clericum saecularem 
vel laicum, iudex primae instantiae est Hierarcha loci. 


2-De auditoribus 


Can. 52 


§ 1. Potest Hierarcha unum aut plures auditores, seu actorum in- 
structores, sive stabiliter sive pro certa aliqua causa constituere. 

§ 2. Iudex auditorem eligere potest tantummodo pro causa quam 
cognoscit, nisi Hierarcha iam providerit. 


Can. 53 


Auditores pro tribunali eparchiali, quantum fieri potest, deligantur 
ex iudicibus eparchialibus; pro tribunali vero religiosorum deligendi 
semper sunt ex professis eiusdem religionis ad normam statutorum. 


Can. 54 


Eorum est testes citare et audire, aliaque acta iudicialia instruere 
secundum tenorem mandati, non autem sententiam definitivam ferre. 


Can. 55 


Auditor quovis litis momento ab officio removeri potest ab eo qui 
eundem elegit, iusta tamen de causa, et citra partium praeiudicium. 


3 - De notario, promotore iustitiae, 
vinculi defensore 


Can. 56 


§ 1. Cuilibet processui interesse oportet nutarium, qui actuarii of- 
ficio fungatur ; adeo ut nulla habeantur acta, si non fuerint ab eo sub- 
scripta. 

§ 2. Quare iudex, antequam causam cognoscere incipiat, actuarium 
assumat unum e notariis legitime constitutis, nisi ipse Hierarcha all- 
quem ad eam causam iam designaverit. 

Can. 57 


Constituatur in eparchia promotor iustitiae ad causas tum crimina- 
les tum contentiosas in quibus bonum publicum in discrimen vocari po- 
test. 


Can. 58 


§ 1. In causis criminalibus promotor iustitiae gerit partes accusa- 
toris, eo tendens ut delinquentes iuste puniantur. 

§ 2. Licet vero eius sit accusare et sustinere ex officio accusationem, 
id tamen praestare non debet, si censeat accusationem prorsus funda- 
mento destitui. 


Can. 59 


§ 1. In causis contentiosis Hierarchae est ferre iudicium de eo utrum 
bonum publicum in discrimen vocari possit necne, nisi interventus pro- 
motoris iustitiae ex natura rei evidenter necessarius dicendus sit, ut 
in causis impedimenti ad matrimonium contrahendum, separationis in- 
ter coniuges, piae fundationis quod attinet ad eius exsistentiam, iu- 
ris fundationis seu iurispatronatus propter libertatem Ecclesiae tuen- 
dam, etc. 

§ 2. Si in praecedentibus instantiis intervenerit promotor iustitiae, 
huius interventus praesumitur necessarius. 


Can. 60 


§ 1. Promotor iustitiae in causis contentiosis bonum publicum tue- 
tur. Itaque, quoad fieri potest, salva rei veritate, defendit e re nata 
iura matrimonii, piarum fundationum, Ecclesiae. 

§ 2. Si causa plura capita complectatur, quorum quaedam dumtaxat 
ad bonum publicum spectant, de iis tantum promotor iustitiae curabit. 


Can. 61 


In causis contentiosis, ad tuendum bonum publicum, praeter pro- 
motorem iustitiae, admitti possunt ab Hierarcha, eodem promotore au- 
dito, aliae personae praesertim morales. 


Can. 62 


Ad causas in quibus agitur de vinculo sacrae ordinationis aut ma- 
trimonii, constituatur in eparchia defensor vinculi. 


| 

Can. 63 


§ 1. In causis in quibus promotoris iustitiae aut defensoris vinculi 
praesentia requiritur, iis non citatis, acta irrita sunt, nisi ipsi, etsi 
non citati, revera interfuerint. 

§ 2. Si legitime citati aliquibus actibus non interfuerint, acta qui- 
dem valent, verum postea eorum examini subiicienda omnino surt ut 
ea omnia sive voce sive scriptis possint animadvertere et proponere quae 
necessaria aut opportuna iudicaverint. 


Can. 64 


Nisi aliud expresse caveatur : 
1° Quoties lex praecipit ut iudex partes earumve alteram audiat, 
etiam promotor iustitiae et vinculi defensor, si iudicio intersint, au- 
diendi sunt ; 
2° Quoties instantia partis requiritur ut iudex quid decernere pos- 
sit, instantia promotoris iustitiae vel vinculi defensoris, qui iudicio in- 
tersint, eamdem vim habet. 


Can. 65 


§ 1. Eadem persona officium promotoris iustitiae et defensoris vin- 
cnli gerere potest, nisi obstet multiplicitas negotiorum et causarnm. 

§ 2. Promotor et defensor constitui possunt tum ad universitatem 
causarum tum ad singulas causas. 


Can. 66 


§ 1. Hierarchae est promotorem iustitiae et vinculi defensorem no- 
minare, qui sint presbyteri integrae famae, in iure canonico doctores 
vel ceteroquin periti, ac prudentia et iustitiae zelo probati. 

§ 2. In tribunali religiosorum promotor iustitiae sit praeterea eius- 
dem religionis professus. 


Can. 67 


§ 1. Promotor iustitiae et vinculi defensor constituti ad universita- 
tem causarum a munere non cessant, sede episcopali vacante, nec ab 
Administratore eparchiae vacantis possunt removeri; adveniente autem 
novo Hierarcha, indigent confirmatione. 

§ 2. Iusta tamen de causa, Hierarcha loci eos removere potest. 


| 

4- De cursoribus et apparitoribus 


Can. 68 


§ 1. Ad acta iudicialia intimanda, nisi alius sit probatus tribunalis 
mos, constituantur cursores sive ad omnes causas sive ad certam cau- 
sam ; item apparitores ad sententias ac decreta iudicis, eo committente, 
exsecutioni mandanda. 

§ 2. Eadem persona utroque officio fungi potest. 


Can. 69 


§ 1. Cursores et apparitores sint laici, nisi prudentia in aliqua causa 
suadeat ut ecclesiastici ad id munus assumantur. 

§ 2. 1° Cursores et apparitores sint integrae famae et omni exceptione 
maiores ; 

2° Iidem ab Episcopo nominantur; removeri autem aut suspendi 

possunt, praeter quod ab Episcopo, ab eius successore aut Superiore, 
non autem ab Administratore eparchiae vacantis, nisi de consensu con- 
sultorum eparchialium. 


Can. 70 


Acta quae hi conficiunt, publicam fidem faciunt. 


Can. 71 


Iudices et ministri de quibus in can. 38 seqq., assumi possunt ex per- 
sonis diversi quoque ritus. 


ARTICULUS II 


De tribunali ordinario secundae et tertiae instantiae 


Can. 72 


§ 1. 1° A tribunali, sive collegiali sive non collegiali, Episcopi com- 

provincialis appellari debet ad Metropolitam ; 

2° A tribunali eparchiae Patriarchae vel Archiepiscopi propriae 
et a tribunali locorum patriarchatus vel archiepiscopatus ubi eparchiae 
erectae non sunt appellari debet ad Patriarcham vel Archiepiscopum, 
firmo can. 73, § 2; 

3° A tribunali Metropolitae Patriarchae vel Archiepiscopo subiecti 
fieri debet appellatio ad Patriarcham vel Archiepiscopum ; 

4° A causis in prima instantia pertractatis coram Metropolita aliove 
Hierarcha loci qui Superiorem infra Romanum Pontificem non habet, 
fieri debet appellatio ad tribunal ab ipso stabili modo cum approbatione 
Sedis Apostolicae electum ; 

5° A tribunali regionali, nisi aliud expresse statutum sit, appel- 
latio fieri debet, iuxta casus, ad Patriarcham, ad Archiepiscopum vel 
ad Metropolitam ; 

6° A tribunali unico plurium rituum, de quo in can. 39 appella- 
tio fieri debet ad tribunal designatum a Patriarchis partium diversi ri- 
tus in causa. 

§ 2. Inter monasteria vel monachos, tribunal secundae instantiae : 

1° Pro causis coram Superiore monasterii sui iuris non confoede- 
rati actis, est penes loci Hierarcham, si agatur de monasterio iuris epar- 
chialis vel pontificii exemptione pontificia non fruente; penes Patriar- 
cham, si de monasterio stauropegiaco vel de monasterio exemptione pon- 
tificia fruente ; 

2° Pro causis coram Superiore monasterii sui iuris confoederati 
actis, est penes praesidem ipsius confoederationis monasticae ; 

3° Pro causis coram praeside confoederationis monasticae actis, 
est tribunal eparchiale si confoederatio non sit exempta; secus, est tri- 
bunal patriarchale de quo in can. 19. 

§ 3. Inter domus vel sodales eiusdem exempti Ordinis vel Congre- 
gationis, tribunal secundae instantiae pro omnibus causis actis coram 
Superiore provinciali, est penes supremum Moderatorem religionis. 

§ 4. Pro causis vero de quibus in can. 51, § 3, servetur praescriptum 
huius canonis § 1. 


Can. 73 


§ 1. A tribunali Patriarchae vel Archiepiscopi iudicante in prima vel 
secunda instantia appellatio fieri potest ad Sedem Apostolicam vel ad 
alios iudices a Patriarcha vel Archiepiscopo nominatos, firma § 2. 

§ 2. Quoties ipse Patriarcha vel Archiepiscopus partes iudicis per 
se egit, appellatio interponi debet ad Sedem Apostolicam. 


Can. 74 


Appellatio a sententiis de quibus in can. 17, § 1, n. 1, et § 2, et in 
can. 18, §§ 1, 3, fieri debet ad sedem Apostolicam. 


Can. 75 


Tribunal appellationis eodem modo quo tribunal primae instantiae 
constitui debet ; et eaedem regulae, accommodatae ad rem, in causae di- 
scussione servandae sunt. 


Can. 76 


Si collegialiter causa in prima instantia cognita fuit, etiam in gra- 
du appellationis collegialiter nec a minore iudicum numero definiri de- 
bet; si autem ab unico iudice, etiam in gradu appellationis ab unico 
iudice definienda est. 

ARTICULUS III 


De ordinariis Apostolicae Sedis tribunalibus 


Can. 77 
Romanus Pontifex pro toto orbe catholico ad normam can. 32 iudex 


est supremus, qui vel ipse per se ius dicit, vel per tribunalia ab ipso 
constituta, vel per indices a se delegatos. 


1- De Sacra Romana Rota 


Can. 78 


§ 1. Tribunal ordinarium a Romano Pontifice constitutum pro ap- 
pellationibus recipiendis est Sacra Rota Romana, quae est tribunal col- 
legiale constans certo Auditorum numero cui praesidet Decanus, qui pri- 
mus est inter pares. 

§ 2. Ii sacerdotes esse debent laurea doctorali in utroque saltem 
iure praediti. 

§ 3. Auditorum electio Romano Pontifici reservatur. 

§ 4. Sacra Rota ius dicit aut per singula collegia trium Auditorum 
ex ordine seu per singulos turnos, aut videntibus omnibus, nisi aliter 
pro aliqua causa Summus Pontifex constituat. 


Can. 79 


§ 1. Firma § 2, Sacra Rota indicat: 
1° In secunda instantia causas quae a quorumvis Hierarcharum 
tribunalibus in primo gradu diiudicatae fuerint et ad Sedem Apostoli- 
cam per appellationem legitimam deferantur ; 
2° In ultima instantia causas ab ipsa Sacra Rota et ab aliis quibus- 
vis tribunalibus in secunda vel ulteriori instantia iam cognitas, quae in 
rem iudicatam non transierint. 

§ 2. Causas quae ad fideles rituum orientalium spectant et per ap- 
pellationes ad Sedem Apostolicam deferuntur, Sacra Rota iudicat in 
secunda et ulteriori instantia, si a Sacra Congregatione pro Ecclesia 
Orientali ad eam remittantur. 

§ 3. Hoc tribunal iudicat etiam in prima instantia causas de quibus 
in can. 16, § 1, aliasve gquas Romanus Pontifex sive motu proprio, sive 
ad instantiam partium ad suum tribunal advocaverit et Sacrae Rotae 
commiserit ; easque, nisi aliud cautum sit in commissionis rescripto, Sa- 
cra Rota iudicat quoque in secunda et tertia instantia ope Collegiorum 
trium iudicum seu turnorum qui sibi invicem succedunt. 


Can. 80 


Causae maiores penitus excluduntur ab ambitu competentiae huius 
tribunalis. 


| 

2- De Signatura Apostolica 


Can. 81 


Supremum Signaturae Apostolicae Tribunal constat nonnullis S. R. 
KE. Cardinalibus, quorum unus Praefecti munere fungitur. 


Can. 82 


§ 1. Apostolica Signatura videt potestate ordinaria : 
1° De violatione secreti, ac de damnis ab Auditoribus Sacrae Rotae 
illatis eo quod actum nullum vel iniustum posuerint ; 
2° De exceptione suspicionis contra aliquem Sacrae Rotae Audi- 
torem ; 
3° De querela nullitatis contra sententiam S. R. Rotae; 
4° De petitione restitutionis in integrum adversus S. R. Rotae 
sententiam quae in rem iudicatam transierit; 
5° De recursibus adversus sententias Sacrae Rotae in causis ma- 
trimonialibus quas ipsa ad novum examen admittere renuit ; 
6° De conflictu competentiae qui oriatur inter tribunalia inferiora, 
ad normam can. 127, § 2. 
§ 2. Videt ex potestate delegata de petitionibus per supplices libel- 
los ad Romanum Pontificem porrectis ad obtinendam causae commissio- 
nem apud Sacram Rotam. 


Can. 83 


§ 1. In causa criminali, de qua in can. 82, § 1, n. 1, si forte locus 
sit iudicio appellationis, hoc obtinetur penes ipsum Supremum Tribunal. 

§ 2. In casu suspicionis, Apostolica Signatura definit utrum sit lo- 
cus recusationi Auditoris, necne; quo facto, iudicium ad Sacram Ro- 
tam remittit, ut, secundum suas regulas ordinarias, procedat, Auditore, 
contta quem exceptio mota fuit, in suo Collegio seu turno manente vel 
excluso. 

§ 3. In casu querelae nullitatis aut restitutionis in integrum aut 
recursus de quibus in can. 82, § 1, n. 3, 4, 5, de hoc tantum iudicat num 
sit nulla sententia S. R. Rotae, num locus sit restitutioni vel recursus 
sit admittendus; et nullitate declarata aut restitutione concessa vel ad- 
misso recursu, causam remittit ad Sacram Rotam, nisi Summus Ponti- 
fex aliter providerit. 

§ 4. In examine supplicum libellorum Signatura, habitis opportunis 
notitiis et auditis iis quorum interest, decernit utrum precibus annuen- 
dum sit, necne. 


Can, 84 


§ 1. Supremi Tribunalis Signaturae sententiae suam vim habent, 
quamvis rationes in facto et in iure non contineant. 


; 

§ 2. Nihilominus sive ad instantiam partis sive ex officio, si res po- 
stulet, Supremum Tribunal edicere potest ut praedictae rationes expo- 
nantur secundum regulas Tribunalis proprias. 


ARTICULUS IV 


De ordinariis tribunalibus patriarchalibus et archiepiscopalibus 


Can. 85 


§ 1. In curia patriarchali constitui debet ad normam iuris tribunal 
patriarchale, a tribunali eparchiae Patriarchae propriae distinctum. 

§ 2. Tribunal patriarchale proprios iudices, promotorem iustitiae et 
vinculi defensorem habeat, atque instructum sit auditoribus, notariis, 
aliisque necessariis ministris. 

§ 3. Iudicibus, auditoribus atque promotore iustitiae exceptis, ce- 
teri in § 2 recensiti iidem esse possunt in tribunali patriarchali et epar- 
chiali. 

Can. 86 


Patriarchae habere debent Synodum permanenter constitutam iudi- 
candis canusis quae ad normam canonum praesentium Litterarum Apo- 
stolicarum ad ipsam spectant. 


Can. 87 


§ 1. Synodus permanens constat ex Patriarcha praeside et quatuor 
Episcopis ad quinquennium nominatis. 

§ 2. Horum Episcoporum duo ex residentialibus esse debent, desi- 
gnati ex ordine, ratione antiquioris episcopalis ordinationis. 

§ 3. 1° Ceterorum Episcoporum alter a Patriarcha libere nomi- 
natur: alter ab Episcopis Patriarchae subiectis ad normam canonum 
eligitur. Hi Episcopi, exacto quinquennio, ad idem officium iterum as- 
sumi possunt ; 

2° Eodem tempore ac modo, designetur Episcopus qui sodalem Sy- 
nodi permanentis, a Patriarcha nominatum vel ab E’piscopis electum, im- 
peditum substituat. 

§ 4. Synodi permanentis sodales esse non possunt : 

1° Censura vel infamia iuris affecti, post sententiam tamen decla- 
ratoriam vel condemnatoriam ; 

2’ Curentes voce activa sive ob legitimam iudicis sententiam sive 
ex iure communi aut particulari. 


Can. 88 


§ 1. Si Patriarcha impediatur quominus Synodo permanenti intersit, 
Synodi sessionibus praeest, firmo iure particulari, antiquior episcopali 
ordinatione inter Episcopos Synodi sodales, redintegrato quinario nu- 

mero per Ipiscopum substitutum a Patriarcha ad normam can. 87, § 3, 
n. 2, designatum. 

§ 2. 1° Quoties Episcopus Synodi permanentis sodalis impeditur quo- 
minus sessionibus Synodi intersit, substituitur, si sit ex duobus Episco- 
pis de quibus in can. 87, § 2, Episcopus immediate ex ordine sequens; 
si sit ex ceteris substituitur Episcopus de quo in can. 87, § 3, n. 2; 

2° Si cum Episcopus, Synodi sodalis, a Patriarcha vel ab Episco- 
pis electus, tum eius substitutus impediantur quominus interesse pos- 
sint Synodi sessioni, et urgeat negotii definitio, idem Episcopus suffra- 
gium mittat ad Patriarcham per litteras, aperiendas in Synodi sessione. 

§ 3. Quoties Synodus permanens definire debet negotium quod perso- 
nam alicuius Fpiscopi Synodi sodalis vel eius eparchiam tangat, hic qui- 
dem audiendus est, sed in Synodo ei substituatur alius Episcopus ad 
normam § 2. 


Can. 89 


Si quod negotium, ad Synodi permanentis competentiam pertinens, 
definiendum sit dum celebratur patriarchalis Synodus vel habetur Sy- 
1nodus electionum, negotii decisio Synodo permanenti reservatur. 


Can. 90 


§ 1. Ubi, ob aliquam gravem causam, Synodus permanens constitui 
non possit, causa perdurante, constituatur, Sede Apostolica praemo- 
nita, Consilium patriarchale quod Synodi permanentis vices in omni- 
bus suppleat. 

§ 2. Consilium patriarchale constat : 

1° Ex Episcopo residentiali, ordinatione episcopali antiquiore inter 
Episcopos a Patriarcha dependentes ; 

2° Ex Episcopo ad normam canonum ab Episcopis residentialibus 
electo. 

§ 3. Exacto quinquennio, pro Episcopo ratione antiquioris ordinatio- 
nis episcopalis designato substituitur Episcopus residentialis ex ordine 
immediate sequens; Episcopus autem electus ab Episcopis residentia- 
libus, ab iisdem ad idem officium iterum assumi potest. 


Can. 91. 


Quae can. 85-90 de Synodo permanenti in patriarchatibus, de Con- 
silio patriarchali et de tribunali patriarchali praescripta sunt, ser- 
vari debent de Synodo permanenti in archiepiscopatibus, de Consilio 
archiepiscopali et de tribunali archiepiscopali. 

ARTICULUS V 
De tribunali delegato 


Can. 92 


Delegati iudices servare debent regulas statutas in can. 5-Ll, 13. 


Can. 93 


§ 1. Iudex a Sede Apostolica delegatus uti potest ministris consti- 
tutis in curia eparchiae in qua iudicare debet; sed potest etiam alios 
cuiusvis eparchiae et ritus quos maluerit eligere et assumere, nisi in de- 
legativnis rescripto aliud cautum sit. 

§ 2. Iudex a Patriarcha delegatus, nisi aliter ferat delegationis re- 
scriptum, uti potest ministris intra territorium mandantis degentibus. 

§ 3. Iudices vero ab Hierarchis locorum delegati uti debent ministris 
curiae eparchialis vel aliis ab Hierarcha loci probatis, nisi loci Hierar- 
cha in aliquo peculiari casu ob gravem causam proprios et extraordina- 
rios ministros constituendos decreverit. 


CAPUT IV 


De modis evitandi iudicia 


ARTICULUS I 
De transactione 


Can. 94 


§ 1. Cum valde optandum sit ut lites inter fideles evitentur, propo- 
sita aliqua controversia quae privatum eorum bonum respiciat, iudex 
partes exhortetur ut per transactionem, si qua concordiae spes afful- 
geat, lis componatur. 

§ 2. Huic officio iudex satisfacere poterit sive antequam partes in iu- 
dicium vocentur, sive cum primum iudicio steterint, sive denique quo- 
cumque tempore et efficacius et opportunius id tentari posse existima- 
verit. 

§ 3. Convenit tamen dignitati iudicantis ut hoc negotium non ipse 
per se, regulariter saltem, suscipiat tractandum, sed ut illud alicui pre- 
sbytero, praesertim ex iudicibus eparchialibus, committat. 


Can. 95 


In transactione serventur normae statutae a legibus civilibus loci 
in quo transactio initur, nisi iuri divino vel canonico adversentur et 
salvo praescripto canonum qui sequuntur. 

Can. 96 


§ 1. Transactio fieri valide nequit in causa: 
1° Criminali ; 
2° De vinculo matrimonii ; 
3° De re beneficiaria, cum de ipso beneficii titulo disceptetur, nisi 
legitima accedat auctoritas ; 
4° De rebus spiritualibus quotiescumque interveniat solutio rei 
temporalis. 

§ 2. Sed si quaestio fiat de bonis temporalibus ecclesiasticis et de iis 
rebus quae etsi spiritualibus sunt adnexae, seorsum tamen a spiritua- 
libus considerari queunt, transactio fieri potest, servatis tamen, si ma- 
teria id postulet, solemnitatibus a iure statutis de alienatione rerum 
ecclesiasticarum. 

Can. 97 


§ 1. Effectus transactionis ad exitum feliciter perductae dicitur 
compositio seu concordia. 

§ 2. Expensarum, quas transactio postulaverit, nisi aliud expresse 
cautum sit, utraque pars dimidium solvat. 


ARTICULUS II 


De compromisso in arbitros 


Can. 98 


§ 1. Qui controversiam inter se habent, possunt scripto convenire 
ut ea ab arbitris dirimatur. 

§ 2. Idem scripto convenire possunt qui contractum inter se ineunt 
vel inierunt, quod attinet ad controversias ex eo contractu forte orituras. 


Can. 99 


Nequeunt in arbitros compromitti controversiae de quibus transactio 
fieri vetatur. 
Can. 100 


§ 1. Unus vel plures arbitri constitui possunt, dispari tamen nu- 
mero. 

§ 2. In ipso compromisso, nisi nominatim designentur, debet saltem 
eorum numerus praefiniri et simul ratio statui qua nominandi sint. 


Can. 101 


Compromissum est irritum : 
1° Si servatae non sint normae statutae ad validitatem contra- 
ctuum, qui ordinariam administrationem excedunt ; 
2° Si scripto non sit exaratum ; 

3° Si procurator sine mandato speciali in arbitros compromisit 
aut violata sint praescripta can. 99 vel 100; 
4° Si controversia non sit vel orta, vel ex certo contractu oritura, 
ad normatm can. 98. 
Can. 102 


§ 1. Si arbitri non sint in compromisso designati, vel si sufficiendi 
sint, et partes aliive, quibus designatio demandata est, dissentiant de 
omnibus vel nonnullis arbitris seligendis, quaelibet pars potest id tri- 
bunali quod competens esset ad causam definiendam in primo gradu com- 
mittere, nisi partes aliter convenerint. Tribunal auditis ceteris parti- 
bus, decreto provideat. 

§ 2. Eadem norma servanda est si qua pars aliusve negligat arbi- 
trum designare, dummodo tamen ipsa pars quae ad tribunal recurrit, 
viginti saltem ante dies, suos arbitros, si forte debuit, designaverit. 


Can. 103 


§ 1. Ab arbitri munere prohibentur : 
1° Minores ; 
2° Excommunicati, infames et exclusi ab actibus legitimis coram 
Ecclesia post sententiam declaratoriam vel condemnatoriam ; 
3° Laici in controversiis de quibus in can. 2, § 1, n. 1-2. 
§ 2. Religiosi munus arbitri ne suscipiant sine licentia Superioris. 


Can. 104 


Arbitri nominatio vim non habet, nisi ipse scripto munus acceptet. 


Can. 105 


§ 1. Praeter obligationes compromisso statutas, arbitri iisdem te- 
nentur obligationibus quibus iudices, nisi rei natura aliud ferat. 
§ 2. Nisi sententia sit irrita propter gravem ipsorum culpam, arbi- 
tri ius habent : 
1° Ad expensarum restitutionem; qua de re possunt sibi cavere 
ad ncrmam can. 436, § 2; 
2° Ad honoraria, dummodo ne scripto se obligaverint ad gratuitam 
operam praestandam. 
§ 3. Partes obligatione in solidum tenentur expensas et honoraria 
solvendi, salvo iure regressus. 


Can. 106 


§ 1. Arbitri recusari possunt propter suspicionem, servato praescri- 
pto can. 143, § 1. 

§ 2. De recusatione autem videt tribunal de quo in can. 102, § 1; 
qnod, auditis arbitris recusatis et partibus, decreto quaestionem diri- 
mat, arbitris quos suspectos declaret, nisi in compromisso aliud cau- 
tum sit, alios sufficiens. 

Can. 107 


§ 1. Nisi partes aliter statuerint, arbitri rationem procedendi, li- 
bere seligunt ; simplex autem ipsa sit, et breves termini, naturali aequi- 
tate servata, et legis processualis ratione habita. 

§ 2. Arbitri quavis coercitiva carent potestate; necessitate exigente, 
adire debent tribunal competens ad causam cognoscendam ut de poenis 
infligendis decernat. 

§ 3. Praescripta can. 140, 265, § 3, 277, § 3 ad arbitrorum quoque 
iudicium, quatenus fieri possit, applicanda sunt. 


Can. 108 


§ 1. Quaestiones incidentes quae forte exoriantur in iudicio arbi- 
trali ipsi arbitri decreto dirimant. 

§ 2. Si autem quaestio praeiudicialis oriatur de qua compromitti 
in arbitros, ad normam can. 99, nequeat, arbitri debent supendere pro- 
cessum, donec de illa quaestione partes a iudice obtinuerint arbitris- 
que significaverint sententiam quae transierit in rem iudicatam, vel, si 
quaestio sit de statu personarum, sententiam quae exsecutioni mandari 
possit. 

§ 38. Arbitri provisiones de quibus in can. 189-198 decernere non pos- 
sunt; necessitate exigente, servetur praescriptum can. 107, § 2. 


Can. 109 


§ 1. Nisi partes aliter statuerint, arbitri sententiam proferre debent 
intra sex menses a die quo omnes munus acceptaverint. 

§ 2. Terminus prorogari potest a partibus; his autem dissentienti- 
bus, a tribunali de quo in can. 107, § 2, auditis partibus, dummodo pro- 
rogatio necessaria sit, nec tamen ultra tres menses. 

§ 3. Decursus termini suspenditur si qui arbiter subrogandus sit, 
aut si casus eveniat de quo in can. 106, § 1, 108, § 2, 255, n. 1, 257; ipso 
iure autem pars termini quae superest ad viginti dies prorogatur, si 
sit minor. 

§ 4. Si arbiter unicus, vel omnes subrogandi sint, terminus inter- 
rumpitur. 

Can. 110 


Arbitri sententiam ferre debent ad normam iuris. 


Can. 111 


§ 1. Arbitrorum sententia ad maiorem suffragiorum numerum fertur. 

§ 2. Conscribi autem debet ad normam can. 396-398, quatenus res 
patitur, et addita mentione compromissi quo arbitrorum potestas in- 
nititur. 

§ 3. Sententia a singulis arbitris subscribi debet; ad eiusmet au- 
tem validitatem requiritur et sufficit ut maior eorum numerus eidem 
subscribat, dummodo rationum, ob quas ceteri non subscripserunt, 
expressa mentio in eadem sententia fiat. 


Can. 112 


§ 1. Exaratae ab arbitris sententiae integer textus intra quindecim 
dies ad cancellariam tribunalis eparchiae ubi sententia data est deponi 
debet ; et intra quinque dies a depositione, nisi certo constet sententiam 
nullitate insanabili affectam esse, vicarius iudicialis, per se vel per 
alium, decretum confirmationis proferat, partibus statim notificandum. 

§ 2. Si vicarius iudicialis hoc decretum proferre recuset, vel si trans- 
actis decem diebus a deposita sententia decretum non ediderit, pars 
cuius interest recurrere potest ad tribunal appellationis, servatis prae- 
scriptis can. 231, § 3, 232. 


Can. 113 


Data ab arbitris sententia, etiamsi eadem irrita declaretur, nec par- 
tes iure aliquo suo cadunt, nec terminorum lapsus habetur; sed sive 
illud sive hi suspenduntur, usque ad transactos decem dies ab illo, quo 
iudicialis sententia, quae illam arbitrorum nullam declaravit, in rem 
iudicatam transiit. 


Can. 114 


§ 1. Excepta sententiae correctione, de iuris remediis contra senten- 
tiam videt index qui competens est ad causam ab arbitris definitam in 
primo gradu iudicandam. 

§ 2. Iudex qui huius sententiae nuijlitatem declaret, vel qui adver- 
sus eam concedat restitutionem in integrum, vel qui eam appellatione 
proposita reformandam ex toto vel ex parte censuerit, causam ipsam 
in primo gradu iudicare debet. 


Can. 115 


Arbitrorum sententiae correctio, in casibus de quibus in can. 402, 
§ 1, peti potest a iudice loci in quo sententia data est, qui praescripta 
§§ 2-3 eiusdem canonis servare debet. 


Can. 116 


§ 1. Querela nullitatis sanabilis proponi potest, intra mensem a no- 
tificatione decreti de quo in can. 112: 
1° Si compromissum sit irritum, firmo praescripto can. 117, § 1, 
n. 2; 
2 Si violatae sint normae de quibus in can. 102, 103; 
3° In casibus de quibus in can. 420, n. 2-4; 

4° Si arbitri suae potestatis fines excesserint, vel terminos ad sen- 
tentiam proferendam vel cancellariae tribunalis tradendam non serva- 
verint. 

§ 2. Nequit autem proponi propter nullitates de quibus in n. 1 et 2, 
vel propter decursum termini ad sententiam proferendam, nisi a parte 
quae, ante sententiae pronunciationem, nullitatem arbitris denuncia- 
verit. 


Can. 117 


§ 1. Querela nullitatis insanabilis proponi potest, servatis praescri- 
ptis can. 419 et 424, § 1: 
1° In casibus de quibus in can. 418, n. 2-3; 
2° Si violatum sit praescriptum can. 99. 
§ 2. Terminus ad querelam nullitatis insanabilis proponendam de- 
currit a notificatione decreti de quo in can. 112. 


Can. 118 


Restitutio in integrum proponi potest, in casibus can. 432 statutis, 
intra terminum unius mensis, ad normam eiusdem canonis supputan- 
dum. 


Can. 119 


Tertii oppositio admittitur secundum normas can. 425-428 statutas. 


Can. 120 


Appellatio a sententia arbitrali tunc tantum admittitur cum partes 
scripto inter se convenerunt sententiam huic remedio subiectum iri; 
quo in casu appellatio proponenda est intra decem dies a notificatione 
decreti de quo in can. 112, coram ipso iudice, qui decretum tulit: si au- 
tem alius sit iudex competens ad appellationem recipiendam, prosecu- 
tio coram eo intra mensem est facienda. 


Can. 121 


§ 1. Arbitrorum sententia contra quam appellatio non admittitur, 
transit in rem iudicatam statim ac decretum de quo in can. 112 prola- 
tum sit. 

§ 2. Arbitrorum sententia, contra quam appellatio admittitur, transit 
in rem iudicatam ad normam can. 429, n. 2. 


Can. 122 


§ 1. Arbitrorum sententiae exsecutio fieri potest in iisdem casibus 
quibus admittitur exsecutio sententiae iudicialis. 

§ 2. Exsecutio pertinet ad Hierarcham loci in quo data est, nisi par- 
tes alium exsecutorem designaverint. 

CAPUT V 


De disciplina in tribunalibus servanda 


ARTICULUS I 


De officio iudicum et tribunalis ministrorum 


Can. 123 


Iudex competens parti legitime requirenti suum ministerium ne re- 
cuset. 


Can. 124 


§ 1. Iudex antequam aliquem ad suum trahat tribunal et iudica- 
turus sedeat, videat utrum ipse sit competens, necne. 

§ 2. Eodem modo antequam aliquem ad agendum admittat, cogno- 
scere debet num is in iudicio possit iure consistere. 

§ 3. Non est tamen necesse ut de his referatur in actis. 


Can. 125 


§ 1. Si exceptio proponatur contra iudicis competentiam, hac de re 
ipse iudex videre debet. 

§ 2. In casu exceptionis de incompetentia relativa, si iudex se com- 
petentem pronuntiet, eius decisio non admittit appellationem. 

§ 3. Quod si iudex se incompetentem declaret, pars quae se grava- 
tam reputat, potest intra decem dierum spatium provocare ad tribu- 
nal appellationis. 


Can. 126 


Iudex quovis momento causae se absolute incompetentem agnoscens, 
suam incompetentiam declarare debet. 


Can. 127 


§ 1. Si inter duos pluresve iudices controversia oriatur quisnam eo- 
rum ad aliquod negotium competens sit, res definienda est a tribunali 
superiore in can. 72 designato. 

§ 2. Quod si iudices, inter quos exsistit competentiae conflictus, sub- 
sint distinctis tribunalibus superioribus, controversiae definitio reserva- 
tur tribunali superiori illius iudicis, coram quo actio primo promota 
est; si non habeant tribunal superius, conflictus dirimatur vel a Legato 
Romani Pontificis, si adsit, vel ab Apostolica Signatura. 

Can. 128 


§ 1. Iudex cognoscendam ne suscipiat causam in qua ratione con- 
sanguinitatis vel affinitatis in quolibet gradu lineae rectae et usque ad 
quartum inclusive gradum lineae obliquae, vel ratione tutelae et cu- 
ratelae, intimae vitae consuetudinis, magnae simultatis, vel lucri fa- 
ciendi aut damni vitandi, aliquid ipsius intersit, vel in qua antea ad- 
vocatum, procuratorem, peritum vel testem egerit. 

§ 2. In iisdem adiunctis ab officio suo abstinere debent iustitiae pro- 
motor, defensor vinculi, assessor et auditor. 


Can. 129 


§ 1. Firmo can. 82, § 1, n. 2, cum iudex, etsi competens, recusatur 
ut suspectus, de recusatione, si proponatur contra minorem plurium 
iudicum numerum, iudicare debent ceteri iudices de collegio, qui non 
sint suspecti; si contra vicarium iudicialem vel maiorem iudicum epar- 
chialium numerum, loci Hierarcha; si contra auditorem, a iudice prin- 
cipali; si contra iudicem delegatum in causa unicum vel contra maio- 
rem delegatorum iudicum numerum, ipse delegans. 

§ 2. Si ipsemet Hierarcha sit iudex et contra ipsum exceptio suspi- 
cionis opponatur, vel abstineat a iudicando vel quaestionem suspicionis 
definiendam committat iudici appellationis. 

§. 8. Si exceptio suspicionis opponatur contra promotorem iusti- 
tiae, defensorem vinculi, assessorem aut alios tribunalis administros, 
de hac exceptione videt praeses in tribunali collegiali vel ipse iudex, 
si unicus sit. 


Can. 130 


§ 1. Si iudex unicus aut aliquis vel etiam omnes iudices qui tri- 
bunal collegiale constituunt suspecti declarentur, personae mutari de- 
bent, non vero iudicii gradus. 

§ 2. Hierarchae autem est in locum iudicum qui suspecti declarati 
sunt, alios a suspicione immunes subrogare. 

§ 3. Quod si ipsemet Hierarcha declaratus fuerit suspectus, idem 
peragat iudex appellationis. 


Can. 131 


Exceptio suspicionis expeditissime definienda est, auditis partibus, 
promotore iustitiae vel vinculi defensore, si intersint, nec in ipsos su- 
spicio cadat. 

Can. 132 


Quod ad tempus attinet quo exceptiones incompetentiae et suspicio- 
nis proponendae sint, servetur praescriptum can. 143. 


8 = Acta, vol. XVII, n. 1. — 6-1-950. 

Can. 133 


In negotio quod privatorum solummodo interest, iudex procedere po- 
test dumtaxat ad instantiam partis; sed in delictis, et in iis quae pu- 
blicum Ecclesiae bonum aut animarum salutem respiciunt, etiam ex 
officio. 


Can. 134 


§ 1. Nisi lex aliud caveat, si actor pro re sua probationes quas af- 
ferre posset, non afferat, vel reus exceptiones sibi competentes non op- 
ponat, iudex ne suppleat excepto casu evidentis negligentiae vel doli 
partium, vitandae iniustae sententiae causa. 

§ 2. Si vero agatur vel de publico bono vel de animarum salute, eas 
supplere potest et debet. 


Can. 135 


Iudices et tribunalia curent ut quamprimum, salva iustitia, causae 
omnes terminentur, utque in iudicio primae instantiae ultra biennium 
non protrahantur, in gradu vero appellationis ultra annum. 


Can. 136 


§ 1. Excepto loci Hierarcha qui per se potestatem iudiciariam exer- 
ceat, omnes qui tribunal constituunt aut eidem opem ferunt, iusiuran- 
dum de officio rite et fideliter implendo coram Hierarcha vel coram iu- 
dice a quo electi sunt, vel coram sacerdote ab alterutro designato, prae- 
stare debent; idque ab initio suscepti officii, si sint stabiles, aut ante- 
quam causa agatur, si ad peculiarem aliquam causam sint constituti. 

§ 2. 1° Etiam iudex a Sede Apostolica vel a Patriarcha delegatus 
idem iusiurandum praestare debet cum primum tribunal constituitur, 
adstante ipsius tribunalis notario, qui de praestito iureiurando actum 
redigat ; 

2° Obligatio de qua in n. 1° tenet quoque iudicem ordinarium in 
monasteriis, in Ordinibus itemque in Congregationibus exemptis. 


Can. 137 


§ 1. Quotiescumque iusiurandum praestatur sive a iudicibus aut 
tribunalis administris, sive a partibus, testibus, peritis, semper emitti 
debet praemissa divini Nominis invocatione et tactis Cruce D. N. I. Ch. 
vel sancto Evangeliorum libro, aut, si ita ferat usus, tacto a sacerdo- 
tibus pectore. 

§ 2. Iudex partem, testem aut peritum ad iusiurandum recipiens, 
eum regulariter commonefaciat tum de sanctitate actus et de gravissimo 
delicto quod admittunt iurisiurandi violatores, tum etiam de poenis, 
quibus obnoxii fiunt qui falsum in iudicio iurati affirmant. 

§ 3. Iusiurandum secundum formulam a iudice probatam praestari 
debet coram eodem iudice aut eius delegato, adstante utraque aut alter- 
utra parte, quae interesse iurisiurandi praestationi velit. 


Can. 138 


§ 1. In iudicio criminali semper, in contentioso autem si ex revela- 
tione alicuius actus processualis praeiudicium partibus obvenire pos- 
sit, iudices et tribunalis adiutores obligatione tenentur servandi se- 
cretum officii. 

§ 2. Tenentur etiam semper ad inviolabile secretum servandum de 
discussione quae in tribunali collegiali ante ferendam sententiam habe- 
tur, tum etiam de variis suffragiis et opinionibus ibidem prolatis. 

§ 3. Imo quoties causae vel probationum natura talis sit ut ex acto- 
rum vel probationum evulgatione aliorum fama periclitetur, vel prae- 
beatur ansa dissidiis, aut scandalum aliudve id genus incommodum oria- 
tur, iudex poterit testes, peritos, partes earumque advocatos vel procu- 
ratores iureiurando adstringere ad secretum servandum. 


Can. 139 


Iudex et omnes tribunalis administri, occasione agendi iudicii, mu- 
nera quaevis acceptare prohibentur. 


Can. 140 


§ 1. Iudices qui, cum certe et evidenter competentes sint, ius reddere 
recusent, vel qui temere se competentes declarent, vel qui ex dolo aut 
gravi negligentia actum irritum cum aliorum detrimento vel actum iniu- 
stum ponant, aut aliud litigantibus damnum inferant, ad instantiam par- 
tis aut etiam ex officio, congruis poenis a competenti auctoritate puniri 
possunt, non exclusa officii privatione. 

§ 2. Iudices qui secreti legem violare vel acta secreta cum aliis quo- 
quo modo communicare praesumpserint, puniantur mulcta pecuniaria 
aliisque poenis, privatione officii non exclusa, salvo iure particulari quo 
graviores poenae praescribantur. 

§ 3. Iisdem sanctionibus subsunt tribunalis officiales et adiutores, si 
officio suo, ut supra, defuerint, quos omnes etiam iudex punire potest. 


Can. 141 


Cum iudex praevidet actorem probabiliter spreturum esse sententiam 
ecclesiasticam si forte haec ipsi sit contraria, et idcirco conventi iuri- 
bus non satis consultum iri, potest, ad eiusdem conventi instantiam vel 
etiam ex officio, actorem adigere ad congruam cautionem praestandam 
pro ecclesiasticae sententiae observantia. 

ARTICULUS II 


De ordine cognitionum 


Can. 142 


Iudices et tribunalia debent causas ad se delatas eo ordine cognoscere 
quo fuerunt propositae, nisi qua earum celerem prae ceteris expeditio- 
nem exigat, quod quidem peculiari decreto a iudice seu a tribunali sta- 
tuendum est. 


Can. 143 


§ 1. Exceptiones dilatoriae, eae praesertim quae respiciunt personas 
et modum iudicii, opponendae et cognoscendae sunt ante contestationem 
litis, nisi contestata iam lite primum emerserint aut pars iureiurando 
affirmet eas tunc tantum sibi innotuisse. 

§ 2. Exceptio tamen de incompetentia iudicis absoluta a partibus 
opponi potest in quovis statu et gradu causae. 

§ 3. Pariter exceptio excommunicationis opponi potest in quolibet 
iudicii statu et gradu, dummodo ante sententiam definitivam ; imo si 
agatur de excommunicatis vitandis, aut toleratis contra quos sententia 
condemnatoris. vel declaratoria lata fuerit, ii ex officio semper excludi 
debent. 


Can. 144 


§ 1. Exceptiones peremptoriae, quae dicuntur litis finitae, veluti 
exceptio rei iudicatae, transactionis, etc., proponi et cognosci debent ante 
contestationem litis; qui serius eas opposuerit, non est reiiciendus, sed 
condemnetur in expensas, nisi probet se oppositionem malitiose non di- 
stulisse. 

§ 2. Aliae exceptiones peremptoriae opponi debent post contestatam 
litem, et suo tempore tractandae sunt secundum regulas circa quaestio- 
‘nes incidentes. 


Can. 145 


€§ 1. Avtiones reconventionales satius statim post litis contestatio- 
nem, utiliter quovis iudicii momento, ante sententiam tamen proponi 
possunt. 

§ 2. Cognoscantur autem simul cum conventionali actione, hoc est 
pari gradu cum ea, nisi eas separatim cognoscere necessarium sit aut 
index opportunius existimaverit. 

Can. 146 


Quaestiones de cautione pro expensis iudicialibus praestanda ant de 
concessione gratuiti patrocinii, quod statim ab initio pustulatum fue- 
rit, et aliae huiusmodi videndae regulariter sunt ante litis contesta- 
tionem. 

Can. 147 


Quoties, proposita principali controversia, causa suboriatur, quae 
talis sit naturae et tali nexu cum controversia cohaereat ut ex eius so- 
lutione pendeat solutio propositae controversiae, haec praeiudicialis 
causa ante omnia a iudice cognoscenda est. 


Can. 148 


§ 1. Si ex principali controversia quaestiones incidentes nascantur, 
cognoscantur prius eae quarum solutio viam sternat ad aliarum solu- 
tionem. 

§ 2. Quod si nullo nexu logico inter se cohaereant, quae prius ab al- 
terutra parte propositae sunt, illae antea definiantur. 

§ 3. Si de spolio incidat quaestio, haec ante omnia est dirimenda. 


ARTICULUS III 


De terminis et dilationibus 


Can. 149 


§ 1. Fatalia legis quae dicuntur, idest termini perimendis iuribus a 
lege constituti, prorogari non possunt. 

§ 2. Termini autem iudiciales et convenionales, ante eorum lapsum, 
poterunt, iusta intercedente causa, a iudice, auditis vel petentibus par- 
tibus, prorogari. 

§ 3. Caveat tamen iudex ne nimis diuturna lis fiat ex prorogatione. 


Can. 150 


Si dies, ad actum iudicialem indictus, sit feriatus nec in decreto iu- 
dicis dicatur expresse tribunal vacaturum nihilominus causis cognoscen- 
dis, terminus intelligitur prorogatus ad primum sequentem diem non 
feriatum. 


ARTICULUS IV 


De loco et tempore iudicii 


Can. 151 


§ 1. Quamvis Episcopus in quolibet suae eparchiae loco, qui non sit 
exemptus vel stauropegiacus, ius habeat erigendi tribunal, nihilominus 

penes suam sedem aulam statuat, quae sit ordinarius iudiciorum locus, 
ibique Crucifixi imago emineat, et adsit Evangeliorum liber. 

§ 2. Iusta ex causa, Patriarcha et Archiepiscopus erigere possunt ad 
actum tribunal in quolibet sui patriarchatus vel archiepiscopatus loco. 


Can. 152 


Iudex e territorio suo vi expulsus vel a iurisdictione ibi exercenda 
impeditus, potest extra territorium iurisdictionem suam exercere et sen- 
tentiam ferre, certiore tamen hac de re facto loci Hierarcha. 


Can. 153 


§ 1. In unaquaque eparchia, Hierarcha publico decreto dies et horas 
definiri curet, pro adiunctis opportunas, quibus tribunal adiri regulari- 
ter possit, et ab eo iustitiae administratio exigi. 

§ 2. Iusta tamen de causa, et quoties periculum est in mora, fas est 
fidelibus quovis tempore iudicis ministerium in sui iuris vel boni pu- 
blici tutelam invocare. 


Can. 154 


§ 1. Dies festi de praecepto, et ultimi tres dies maioris hebdomadae 
feriati habeantur ; et in iis citationes intimare, audientias habere, par- 
tes et testes excutere, probationes assumere, decreta et sententias ferre, 
denuntiare et exsequi vetitum est, nisi necessitas, christiana caritas, 
aut bonum publicum aliud postulent. 

§ 2. Iudicis autem est in singulis casibus statuere et denuntiare, an 
et quae acta supra dictis diebus expleri debeant. 


ARTICULUS V 


De personis ad disceptationem iudicialem admittendis 
et de modo conficiendi et conservandi acta 


Can. 155 


§ 1. Dum causae coram tribunali aguntur, extranei ab aula arcean- 
tur et ii tantummodo adsint, quos ad processum expediendum iudex ne- 
cessarios esse indicaverit. 

§ 2. Omnes, iudicio assistentes, qui reverentiae et obedientiae tribu- 
nali debitae graviter defuerint, iudex, etiam illico et incontinenti si 
eoram tribunali sedente in id quis peccaverit, potest censuris quoque 
aliisve congruis poenis ad officium reducere, advocatos praeterea et pro- 
curatores etiam a munere apud tribunalia ecclesiastica exercendo su- 
spendere. 

Can. 156 


§ 1. Si alicui actui processuali interveniat persona linguae loci igna- 
ra et iudices ac partes linguam huius personae propriam non intelli- 
gant, interpres adhibeatur iuratus, et a iudice designatus, contra quem 
alterutra pars legitimam exceptionem non proposuerit. 

§ 2. Eadem norma servetur si interrogandus sit surdus vel mutus, 
neque fieri possit aut expediat ut interrogatio fiat ad normam can. 301. 


Can. 157 


$ 1. Acta iudicialia, tum quae meritum quaestionis respiciunt, seu 
acta causae, ut sunt sententiae et cuiusque generis probationes, tum 
quae ad formam procedendi pertinent, seu acta processus, ut c’cationes, 
intimationes, etc., scripto redacta esse debent. 

§ 2. Nisi iusta causa aliud suade it, quoad eius fieri prctest, lingua 
officiali loci redigantur; sed inter ogationes et responsiones testium, 
aliaque similia, lingua vernacula confici debent. 


Can. 158 


§ 1. Singula folia processus numerentur; et actuarii subscriptio 
cum sigillo tribunalis apponatur in unoquoque folio. 

§ 2. Singulis actis completis vel interruptis seu ad aliam sessionem 
remissis, apponatur subscriptio actuarii et iudicis vel tribunalis prae- 
sidis. 

§ 3. Quoties in actis iudicialibus partium aut testium subscriptio 
requiritur, si pars aut testis hanc facere nequeat vel nolit, id in ipsis 
actis adnotetur, simulque iudex et actuarius fidem faciant actum ipsum 
de verbo ad verbum parti aut testi perlectum fuisse, et partem aut te- 
stem vel non potuisse vel noluisse subscribere. 


Can. 159 


§ 1. In casu appellationis, actorum exemplaria ad normam can. 157, 
158, conscripta et in fasciculum religata, cum indice omnium actorum 
et documentorum et cum testificatione actuarii seu cancellarii de eorum 
fideli transcriptione et integritate, mittantur ad superius tribunal; si 
exemplaria sine gravi incommodo exscribi nequeant, mittantur cum op- 
portunis cautelis acta ipsa originalia. 

§ 2. 1° Si eo mittenda sint ubi vernacula lingua non sit cognita, 
acta ipsa in linguam ibi communiter cognitam vertantur, adhibitis cau- 
telis ut de fideli translatione constet ; 

2° In causis in quibus appellans, qui ad Sedem Apostolicam provo- 
cat, ad patrocinium gratuitum iam admissus fuerit, versio actorum fit 
ex officio a tribunali coram quo acta ipsa exarata sunt. 

Can. 160 


§ 1. Iudicio expleto, documenta partibus restitui debent, nisi in cri- 
minalibus, bono publico ita exigente, iudex aliquod retinendum cen- 
suerit. 

§ 2. Nisi iudici ob peculiares rationes aliud videatur, anonymae epi- 
stulae atque libelli quae nihil ad causae meritum conferunt, et etiam 
subscripta quae sint certo calumniosa, destruantur. 

§ 3. Documenta omnia, quae apud tribunal manent, in archivo cu- 
riae deponantur sive publico sive secreto, prout eorum natura exigit. 

§ 4. Notarii, actuarii et cancellarius sine iudicis mandato tradere 
prohibentur exemplar actorum iudicialium et documentorum quae sunt 
processui acquisita. 


CALUT VI 


De partibu. in causa 


ARTICULUS I 


De actore et reo convento 


Can. 161 


Quilibet potest in iudicio agere, nisi a sacris canonibus prohibeatur ; 
reus autem legitime conventus respondere debet. 


Can. 162 


Licet actor vel reus conventus procuratorem vel advocatum consti- 
tuerit, semper tamen debet in iudicio ipsemet adesse ad praescriptum 
iuris vel iudicis. 

Can. 163 


§ 1. Pro minoribus et iis qui rationis usu destituti sunt, agere et 
respondere debent eorum parentes aut tutores vel curatores. 

§ 2. Si iudex existimet ipsorum iura esse in conflictu cum iuribus pa- 
rentum vel tutorum vel curatorum, aut ipsos tam longe distare a paren- 
tibus aut tutoribus, vel curatoribus, ut hisce uti aut minime aut difii- 
culter liceat, tune stent in iudicio per curatorem a iudice datum. 

§ 3. Sed in causis spiritualibus et cum spiritualibus connexis, si 
minores usum rationis assecuti sint, agere et respondere queunt sine 
patris vel tutoris consensu ; et quidem, si aetatem quatuordecim anno- 
rum expleverint, etiam per seipsos; secus per tutorem decreto ab Hie- 
rarcha, praevia prudenti inquisitione, datum, vel etiam per procurato- 
rem a se, Hierarchae auctoritate, constitutum. 

Can. 164 


Nomine personarum moralium, sive collegialium sive non collegia- 
lium, stat in indicio rector vel administrator, firmo praescripto can. 168; 
in conflictu vero eorum iurium cum iuribus rectoris vel administratoris, 
procurator ab Hierarcha designatus. 


Can. 165 


Bonis interdicti, et ii qui minus firmae mentis sunt, stare in iudicio 
per se ipsi possunt tantummodo ut de propriis delictis respondeant, aut 
ad praescriptum iudicis: in ceteris agere et respondere debent per suos 
curatores. 


Can. 166 ‘ 


§ 1. Ut curator ab auctoritate civili alicui datus a iudice ecclesia- 
stico valide admittatur, debet accedere consensus Hierarchae proprii 
illius cui datus est. 

§ 2. Hierarcha potest quoque alium curatorem constituere pro foro 
ecclesiastico, si, omnibus mature perpensis, id statuendum esse pruden- 
ter censuerit. 


Can. 167 


Religiosi sine Superiorum consensu persona carent in iudicio, nisi 
in casibus qui sequuntur : 
1° Si de vindicandis adversus religionem iuribus sibi ex professione 
quuaesitis agatur ; 
2° Si ipsi extra claustra legitime morentur et iurium suorum tui- 
tio urgeat. 


Can. 168 


§ 1. Hierarchae locorum possunt nomine ecclesiae cathedralis aut 
domus episcopalis stare in iudicio; sed consultores eparchiales vel con- 
silium administrationis audire aut eorum consensum obtinere debent, 
quando in periculo versatur pecuniae summa ad quam alienandam, eo- 
rumdem consensus aut consilium requiritur. 

§ 2. Beneficiarii omnes nomine beneficii possunt in iudicio agere aut 
respondere praevia licentia scripto data Hierarchae loci, aut saltem, si 
res urgeat, protopresbyteri seu Vicarii foranei, qui statim Hierarcham 
de concessa licentia certiorem reddere debet. 

§ 3. Praelati ac Superiores sodalitatum, confraternitatum, aliorum- 
que sodalitiorum et quorumlibet collegiorum stare in iudicio nequeunt, 
nomine suae cuiusque communitatis, sine eiusdem consensu ad normam 
statutorum. 

§ 4. Adversus eos de quibus in §§ 1-3, si sine praescripto consensu 

aut consilio in iudicio egerint, piae causae aut communitati ius est ad 
refectionem damnorum. 

§ 5. In casu vero defectus vel negligentiae illius qui administratoris 
munere fungitur, potest ipse loci Hierarcha per se vel per alium stare 
in iudicio nomine personarum moralium quae sub eius iurisdictione sunt. 

§ 6. Superiores religiosi nequeunt nomine suae communitatis stare 
in iudicio, nisi ad normam statutorum. 


Can. 169 


§$ 1. Excommunicatis vitandis aut toleratis post sententiam decla- 
ratoriam vel condemnatoriam permittitur ut per se ipsi agant tantum- 
modo ad impugnandam iustitiam aut legitimitatem ipsius excommuni- 
cationis ; per procuratorem, ad aliud quodvis animae suae praeiudicium 
avertendum ; in reliquis ab agendo repelluntur. 

§ 2. Alii excommunicati generatim stare in iudicio queunt, nisi exce- 
ptio opponatur ad normam can. 143, § 3. 


ARTICULUS II 


De procuratoribus ad lites et advocatis 


Can. 170 


§ 1. In iudicio criminali reus aut a se electum aut a iudice datum 
semper habere debet advocatum. 

§ 2. Etiam in iudicio contentioso, si agatur de minoribus aut de 
iudicio in quo bonum publicum vertitur, iudex parti carenti defensorem 
ex officio constituat, aut, si casus ferat, parti etiam habenti alium ad- 
iungat. 

§ 3. Praeter hos casus pars libere potest advocatum et procurato- 
rem sibi constituere, sed potest quoque in iudicio per se ipsa agere et 
respondere, nisi iudex procuratoris vel advocati ministerium necessa- 
rium existimaverit. 

§ 4. At Episcopus, si quando in causa est, aliquem constituat, qui 
eius personam, procuratorio nomine, gerat. 


Can. 171 


§ 1. Unicum quisque potest constituere procuratorem, qui nequit 
alium sibimet substituere, nisi id eidem expresse permissum fuerit. 

§ 2. Quod si, iusta causa suadente, plures ab eodem constituantur, 
hi ita designentur, ut detur inter ipsos locus praeventioni. 

§ 3. Advocati autem plures simul constitui queunt. 

§ 4. Utrumque munus, procuratoris et advocati, etiam in eadem 
causa et pro eodem cliente eadem persona exercere potest. 

Can. 172 


§ 1. Procurator et advocatus esse debent catholici, aetate maiores, 
bonae famae; acatholicus non admittitur, nisi per exceptionem et ex ne- 
cessitate. 

§ 2. Advocatus debet praeterea esse doctor vel alioqui vere peritus, 
saltem in iure canonico. 

§ 3. Religiosus admitti potest sive ut procurator sive ut advocatus, 
nisi aliud in statutis caveatur, in causis tantum in quibus vertitur uti- 
litas suae religionis, de licentia tamen Superioris. 


Can. 173 


§ 1. Quilibet a parte potest constitui procurator, dummodo secun- 
dum can. 172 idoneus sit, neque opus est ut Hierarchae approbatio an- 
tecesserit. 

§ 2. Advocatus autem, ut ad patrocinium admittatur, indiget appro- 
batione Hierarchae, quae aut generalis sit ad omnes causas aut specia- 
lis ad certam causam. 

§ 3. In iudicio coram Sedis Apostolicae vel Patriarchae delegato, 
ipsius delegati est approbare et admittere advocatum, quo pars uti se 
velle ostenderit. 

§ 4. Procurator et advocatus, in causis quae ad normam can. 51, 
§§ 1, 2, aguntur in religionis tribunali, eligendi sunt ex eadem religione 
et ante patrocinii susceptionem approbandi a iudice qui causam videt ; 
in causis vero quae ad normam eiusdem canonis § 3 apud tribunal Hie- 
rarchae loci pertractantur, admitti potest etiam religioni extraneus. 


Can. 174 


§ 1. Procurator ne prius a iudice admittatur quam speciale manda- 
tum ad lites scriptum, mandantis subscriptione munitum, et locum, 
diem, mensem et annum referens, apud tribunal deposuerit. 

§ 2. Quod si mandans scribere nesciat vel nequeat, hoc ipsum ex 
scriptura constet necesse est, et parochus vel notarius curiae vel duo 
testes, loco mandantis, mandatum subsignent. 


Can. 175 


Mandatum procurationis asservari debet in actis causae. 


Can. 176 


Advocatus, ut causae patrocinium suscipiat, necesse est id munus 
a parte vel a iudice ad instar mandati procuratorii habeat, de qua 
comnuissione in actis constare debet. 

Can. 177 


Si quis, cum mandatum nequeat probare, libellum iudicialem ad 
iuris exstinctionem impediendam exhibere nomine alterius velit, vel sin- 
gulos actus urgente necessitate ponere in processu, potest arbitrio iu- 
dicis admitti, praestita, si res ferat, idonea cautione; actus autem qua- 
libet vi caret, nisi, intra terminum peremptorium a iudice statuendum, 
mandatum rite probet. 


Can. 178 


Procuratori valide notificantur omnia acta processualia quae parti- 
bus notificari debent vel possunt, nisi iudex aliter statuat. 


Can. 179 


Quoties ius requirit speciale mandatum in procuratore ut certnm 
actum ponere valeat, uti est renuntiare actioni, instantiae vel actis 
indicialibus, transigere, pacisci, compromittere in arbitros, deferre aut 
referre iusiurandum, procurator qui sine mandato actum illum ponit, 
nihil agit. 

Can. 180 


Tum procurator tum advocatus possunt a indice, dato decreto, re- 
pelli sive ex officio sive ad instantiam partis, iusta tamen de causa. 


Can. 181 


€ 1. Advocati et procuratores possunt ab eo a quo constituti sunt, 
removeri, salva obligatione solvendi honoraria ipsis debita; verum ut 
remotio effectum sortiatur, necesse est ipsis intimetur, et, si lis iam 
contestata fuerit, iudex et adversa pars certiores facti sint de remo- 
ticne. 

§ 2. Lata definitiva sententia, ius et officium appellandi, si man- 
dans non renuat, procuratori manet. 


Can. 1&2 


§ 1. Vetatur uterque emere litem, aut sibi de immodico emolumento 
vel rei religiosae parte vindicata pacisci. 

§ 2. Quae si fecerint, nulla est pactio, et a iudice vel ab Hierarcha 
poterunt poena pecuniaria mulctari; advocatus praeterea tum ab offi- 
cio suspendi, tum etiam, si recidivus sit, destitui et titulo privari. 


Can. 1838 


Advocati ac procuratores qui ob dona aut pollicitationes aut quam- 
libet aliam rationem suum officium prodiderint, a patrocinio exercendo 
suspendantur, et mulcta pecuniaria aliisve congruis poenis plectantur. 

CAPUT VII 


De actionibus et exceptionibus 


Can. 184 


Quodlibet ius non solum actione munitur, nisi aliud expresse cau- 
tum sit, sed etiam exceptione, quae semper competit et est suapte na- 
tura perpetua. 


Can. 185 


§ 1. Qui ad rem sibi vindicandam, seu ad ius suum in iudicio per- 
sequendum titulo agit iuris auctoritate subnixo, actione dimicat quae 
petitoria dicitur. 

§ 2. Si vero rei possessionem vel iuris quasi-possessionem postulat, 
eius actio possessoria vocatur. 


Can. 186 


§ 1. Actor pluribus simul actionibus, quae tamen secum ipsae non 
confligant, sive de eadem re, sive de diversis, reum convenire potest, si 
aditi tribunalis competentiam non egrediantur. 

§ 2. Reus non prohibetur pluribus exceptionibus etiam contrariis 
uti. 


Can. 187 


§ 1. Actor potest una instantia cumulare actiones possessorias et pe- 
titorias, nisi spolii exceptio ex adverso opponatur. 

§ 2. Pariter potest reus conventus in petitorio, actorem reconvenire 
in possessorio ; et vice versa, nisi res sit de spolio. 


Can. 188 


§ 1. Potest actor, antequam conclusum fuerit in causa, ab instituto 
iudicio petitorio regredi ad possessorium adipiscendae vel recuperandae. 

§ 2. Imo ex iusta causa iudex etiam post conclusionem in causa, sed 
ante sententiam definitivam, hune regressum permittere potest. 

§ 3. Iudicis est, attentis partium aJlegationibus, aut utramque quae- 
stionem unica sententia definire, aut prius uni, postea alteri satisfacere, 
prouti magis expedire ipsi videatur ad celeriorem et pleniorem iurium 
tuitionem et firmis praescriptis can. 148, § 3, 219, § 1. 

ARTICULUS I 


De rei sequestratione et inhibitione exercitii iuris 
et de necessariis alimentis ad tempus praestandis 


Can. 189 


§ 1. Qui probabilibus saltem argumentis ostenderit super aliqua re 
ab alio detenta ius se habere sibique damnum imminere nisi res ipsa 
custodienda tradatur, ius habet obtinendi a iudice eiusdem rei seque- 
strationem. 

§ 2. In similibus rerum adiunctis obtinere potest ut iuris exercitium 
alicui inbibeatur. 

§ 3. Sequestratio rei et inhibitio exercitii iuris a iudice decerni po- 
test ex officio, instante praesertim promotore iustitiae aut defensore 
vinculi, quoties bonum publicum id postulare videtur. 


Can. 190 


§ 1. Ad crediti quoque securitatem sequestratio rei admittitur, dum- 
modo de creditoris iure manifesto constet et servata norma de qua in 
can. 451. 

§ 2. Sequestratio extenditur etiam ad res debitoris quae quolibet 
titulo apud alias personas reperiantur, et ad res quae, licet debitoris 
non sint, ei tamen debentur. 


Can. 191 


Sequestratio rei et inhibitio exercitii iuris decerni nullatenus pos- 
sunt, si damnum quod timetur, possit aliter reparari et idonea cautio 
de eo reparando offeratur. 


Can. 192 


Iudex potest ei cui sequestrationem rei vel inhibitionem exercitii 
iuris concedit, praeviam imponere cautionem de damnis, si ius suum 
non probaverit, resarciendis. 


Can. 193 


§ 1. Ad custodiam rei sequestrationi subiectae idoneus sequester, 
proponentibus partibus, a iudice designetur; si partes inter se dissen- 
tiant, iudex ipse sequestrem deligat. 

3 2. Sequester in re custodienda, curanda et servanda non minorem 
diligentiam adhibere debet quam suis adhibet rebus, eamque postea, cui 
iudex decreverit, reddere debet cum omni causa. 

§ 3. Iudex congruam decernat mercedem sequestri, si eam petat. 

Can. 194 


Quoties introducta est petitio ad obtinendam provisionem ad homi- 
nis sustentationem, iudex, auditis partibus, decreto statim exsequendo, 
statuere potest, idoneis si res ferat praescriptis cautionibus, ut interim 
necessaria alimenta praestentur, sine praeiudicio iuris per sententiam 
definiendi. 


Can. 195 


Proposita a parte vel a promotore iustitiae petitione ad obtinendum 
decretum de quo in can. 194, iudex, audita altera parte, expeditissime 
provideat, numquam autem ultra decem dies; quibus inutiliter transa- 
ctis, aut petitione reiecta, patet recursus ad Hierarcham cui tribunal 
subiicitur, dummodo ipse ne sit iudex, vel, si quis malit, ad iudicem 
appellationis, qui item expeditissime decernant. 


ARTICULUS II 


De actionibus ex novi operis nuntiatione 
et damno infecto 


Can. 196 


§ 1. Qui ex aliquo novo opere damnum timet suae rei obventurum, 
potest illud iudici nuntiare ut opus interrumpatur, donec utriusque 
partis iura, iudicis sententia, definiantur. 

§ 2. Is cui intimata fuerit prohibitio, continuo ab opere cessare de- 
bet ; sed, dummodo idonee caveat se in pristinum omnia restituturum si 
absoluto iudicio victus discesserit, poterit a iudice continuationem eius- 
dem impetrare. 

§ 3. Nuntianti novum opus potest iudex praeviam imponere cautio- 
nem de damno, si ius suum non demonstraverit, resarciendo; ad iuris 
autem probationes afferendas duo menses praefiniuntur, qui, ex iusta et 
necessaria causa & iudice, audita altera parte, prorogari vel reduci po- 
terunt. 


Can. 197 


Si vetus opus magna ex parte immutetur, idem ius esto quod de novo 
opere can. 196 constitutum est. 


Can. 198 


Qui grave damnum rei suae imminere pertimescit ex alieno aedificio 
quod ruinam minatur, ex arbore aut ex alia re quacumque, actionem 
habet de damno infecto ad obtinendam periculi remotionem, aut cau- 
tionem de damno vel avertendo, vel, si forte evenerit, resarciendo. 

ARTICULUS III 


De actionibus ob nullitatem actuwum 


Can. 199 


Si actus aut contractus sit ipso iure nullus, datur ei, cuius interest, 
actio ad obtinendam a iudice declarationem nullitatis. 


Can. 200 


§ 1. Nullitas actus tunc tantum habetur, cum in eo deficiunt quae 
actum ipsum essentialiter constituunt, aut sollemnia seu condiciones 
desiderantur a canonibus ad validitatem requisitae. 

§ 2. Nullitas alicuius actus non importat nullitatem actuum qui 
praecedunt aut subsequuntur et ab actu non dependent. 


Can. 201 


Qui actum posuit nullitatis vitio infectum, tenetur de damnis et 
expensis erga partem laesam. 


Can. 202 


Nullitas actus a iudice declarari non potest ex officio, nisi aut pu- 
blice id intersit, aut agatur de pauperibus vel de minoribus aliisve qui 
minorum iure censentur. 


Can. 203 


Iudex inferior de confirmatione, a Romano Pontifice actui vel instru- 
mento adiecta, videre non potest, nisi Apostolicae Sedis praecesserit 
mandatum. 


ARTICULUS IV 


De actionibus rescissoriis et de restitutione in integrum 


Can. 204 


§ 1. Actionem ad rescissionem actus positi ex metu gravi et iniuste 
incusso vel ex dolo, proponere potest : 
1° Si agatur de actu inter vivos, ille qui metum vel dolum passus 
est eiusque heredes ; 
2° Si agatur de actu mortis causa, quilibet cuius intersit. 
§ 2. 1° Eadem actione intra biennium uti potest, qui gravem ex con- 
tractu laesionem ultra dimidium ex errore passus est; 
2° Si tamen alter contrahens offerat talem contractus emendatio- 
nem, quae sufficiat ad laesionem reparandam, iudex debet a contractus 
rescissione abstinere. 

Can. 205 


Institui haec actio potest : 
1° Contra eum qui metum intulit aut dolum patravit, quamvis ipse 
non in suum, sed in alterius commodum talia peregerit ; 
2° Contra quemlibet malae fidei et etiam bonae fidei possessorem, 
qui res metu vel dolo extortas possidet, salvo iure regressus contra 
quemlibet usque ad ipsum metus vel doli auctorem. 


Can. 206 


Si is qui metum intulit aut dolum patravit, urgeat actus vel con- 
tractus exsecutionem, parti laesae seu deceptae competit exceptio me- 
tus vel doli. 


Can. 207 


§ 1. Minoribus vel minorum iure fruentibus graviter laesis eorum- 
que heredibus et successoribus, ad laesionem reparandam ex negotio seu 
actu valido rescindibili, praeter alia ordinaria remedia, suppetit reme- 
dium extraordinarium restitutionis in integrum. 

§ 2. Hoc beneficium maioribus quoque conceditur quos deficit re- 
scissoria actio aut aliud ordinarium remedium, dummodo iustam sub- 
esse causam et laesionem sibi imputandam non esse probaverint. 


Can. 208 


§ 1. Restitutio in integrum peti debet intra quadriennium ab ade- 
pta maiori aetate computandum, si agatur de minoribus; a die laesio- 
nis factae et cessati impedimenti, si de maioribus aut personis mora- 
libus. 

§ 2. Minoribus vel minorum iure fruentibus restitutio concedi po- 
test a iudice etiam ex officio, audito vel instante promotore iustitiae. 


Can. 209 


Restitutio in integrum id efficit ut omnia revocentur in pristinum, 
idest restituantur in statum quo erant ante laesionem, salvis iuribus 
quae alii, bona fide, ante petitam restitutionem quaesiverint. 


ARTICULUS V 
De actionibus reconventionalibus 


Can. 210 


§ 1. Actio quam reus coram ecodem iudice in eodem iudicio instituit 
contra actorem vel propter causae nexum cum actione principali vel 

ARTICULUS III 


De actionibus ob nullitatem actwum 


Can. 199 


Si actus aut contractus sit ipso iure nullus, datur ei, cuius interest, 
actio ad obtinendam a iudice declarationem nullitatis. 


Can. 200 


§ 1. Nullitas actus tunc tantum habetur, cum in eo deficiunt quae 
actum ipsum essentialiter constituunt, aut sollemnia seu condiciones 
desiderantur a canonibus ad validitatem requisitae. 

§ 2. Nullitas alicuius actus non importat nullitatem actuum qui 
praecedunt aut subsequuntur et ab actu non dependent. 


Can. 201 


Qui actum posuit nullitatis vitio infectum, tenetur de damnis et 
expensis erga partem laesam. 


Can. 202 


Nullitas actus a iudice declarari non potest ex officio, nisi aut pu- 
blice id intersit, ant agatur de pauperibus vel de minoribus aliisve qui 
minorum iure censentur. 


Can. 203 


Iudex inferior de confirmatione, a Romano Pontifice actui vel instru- 
mento adiecta, videre non potest, nisi Apostolicae Sedis praecesserit 
mandatum. 


ARTICULUS IV 


De actionibus rescissoriis et de restitutione in integrum 


Can. 204 


§ 1. Actionem ad rescissionem actus positi ex metu gravi et iniuste 
incusso vel ex dolo, proponere potest : 
1° Si agatur de actu inter vivos, ille qui metum vel dolum passus 
est eiusque heredes ; 
2° Si agatur de actu mortis causa, quilibet cuius intersit. 
§ 2. 1° Eadem actione intra biennium uti potest, qui gravem ex con- 
tractu laesionem ultra dimidium ex errore passus est; 
2° Si tamen alter contrahens offerat talem contractus emendatio- 
nem, quae sufficiat ad laesionem reparandam, iudex debet a contractus 
rescissione abstinere. 

Institui haec actio potest : 
1° Contra eum qui metum intulit aut dolum patravit, quamvis ipse 
non in suum, sed in alterius commodum talia peregerit ; 
2° Contra quemlibet malae fidei et etiam bonae fidei possessorem, 
qui res metu vel dolo extortas possidet, salvo iure regressus contra 
quemlibet usque ad ipsum metus vel doli auctorem. 


Si is qui metum intulit aut dolum patravit, urgeat actus vel con- 
tractus exsecutionem, parti laesae seu deceptae competit exceptio me- 


tus vel doli. 


§ 1. Minoribus vel minorum iure fruentibus graviter laesis eorum- 
que heredibus et successoribus, ad laesionem reparandam ex negotio seu 
actu valido rescindibili, praeter alia ordinaria remedia, suppetit reme- 
dium extraordinarium restitutionis in integrum. 

§ 2. Hoc beneficium maioribus quoque conceditur quos deficit re- 
scissoria actio aut aliud ordinarium remedium, dummodo iustam sub- 
esse causam et laesionem sibi imputandam non esse probaverint. 


§ 1. Restitutio in integrum peti debet intra quadriennium ab ade- 
pta maiori aetate computandum, si agatur de minoribus; a die laesio- 
nis factae et cessati impedimenti, si de maioribus aut personis mora- 


libus. 


§ 2. Minoribus vel minorum iure fruentibus restitutio concedi po- 
test a iudice etiam ex officio, audito vel instante promotore iustitiae. 


Restitutio in integrum id efficit ut omnia revocentur in pristinum, 
idest restituantur in statum quo erant ante laesionem, salvis iuribus 
quae alii, bona fide, ante petitam restitutionem quaesiverint. 


De actionibus reconventionalibus 


§ 1. Actio quam reus coram ecodem iudice in eodem iudicio instituit 
contra actorem vel propter causae nexum cum actione principali vel 

ad submovendam vel minuendam actoris petitionem, dicitur recon- 
ventio. 
§ 2. Reconventio reconventionis non admittitur. 


Can. 211 


Actio reconventionalis locum habere potest in omnibus causis con- 
tentiosis, exceptis causis spolii. 


Can. 212 


Proponenda est iudici coram quo actio principalis instituta est, licet 
ad unam causam dumtaxat delegato vel alioquin incompetenti, nisi, ad 
actionem reconventionalem quod attinet, is sit absolute incompetens. 


ARTICULUS VI 


De actionibus seu remediis possessoriis 


Can. 213 


Qui ad possessionem alicuius rei adipiscendam, vel ad alicuius iuris 
exercitium obtinendum munitur titulo legitimo, petere potest, ut in rei 
possessionem vel iuris exercitium immittatur. 


Can. 214 


Non solum possessio, sed etiam simplex detentio praestat, ad nor- 
mam canonum qui sequuntur, actionem vel exceptionem possessoriam. 


Can. 215 


§ 1. Qui annum integrum in possessione rei vel in quasi-possessione 
iuris manserit, si molestiam patiatur quominus suam possessionem vel 
quasi-possessionem retineat, habet actionem retinendae possessionis. 

§ 2. Haec actio non admittitur nisi intra annum ab illata molestia 
adversus molestiae auctorem ut a molestiis desistat. 


Can. 216 


§ 1. Etiam qui vi, clam vel precario possidet, actione retinendae pos- 
sessionis uti potest adversus quemlibet deturbatorem: non autem con- 
tra personam a qua ipse rem vi vel clam surripuit aut precario accepit. 

§ 2. In causis quae ad bonum publicum spectant, iustitiae promotori 
ius est opponendi vitium possessionis adversus eum qui vi, clam vel 
precario possidet. 

Can. 217 


§ 1. Si inter duos controversia oriatur uter eorum possideat, ille in 
possessione praeferendus est qui intra annum frequentiores et potiores 
possessionis actus exercuit. 

§ 2. In dubio iudex possessionem pro indiviso utrique parti attribuat. 

§ 3. Si rei vel iuris indoles aut contentionum et rixarum periculum 
non patiantur ut litigantibus pro indiviso possessio interim attribua- 
tur, iudex rem apud sequestrem deponi, aut iuris quasi-possessionem 
suspendi iubeat usque ad iudicii petitorii exitum. 


Can. 218 


§ 1. Qui vi aut clam quoquo modo a possessione rei vel quasi-pos- 
sessione iuris deiectus est, adversus quemlibet spolii .uctorem vel rei 
detentorem habet actionem recuperandae possessionis ;el spolii et spo- 
lii exceptionem. 

§ 2. Haec actio non admittitur praeterlapso anno postquam spolium 
passus rei notitiam habuit; exceptio, contra, perpetua est. 


Can. 219 


§ 1. Spoliatus adversus spoliantem excipiens et probans spolinm, 
obligatione respondendi non tenetur, nisi prius fuerit in suam posses- 
sionem restitutus. 

§ 2. Spoliatus ut in possessionem restituatur, nil aliud probare de- 
bet, nisi spoliationem ipsam. 

§ 3. Sed si in restitutione rei vel exercitii iuris aliquod occurat pe- 
riculum (uti saevitiarum, cum vir contra uxorem postulat restitutionem 
coniugalis consortii), iudex, ad instantiam partis vel promotoris iusti- 
tiae, pro diversis adiunctis decernat aut restitutionem suspendi, aut 
rem vel personam apud sequestrem custodiri, donec causa petitorio iu- 
dicio definiatur. 

Can. 220 


Iudicia possessoria absolvenda sunt, citata dumtaxat adversa parte 


in iudiciis retinendae vel recuperandae; citatis vero omnibus iis quo- 
rum interest, in iudiciis adipiscendae. 


ARTICULUS VII 


De eaxstinctione actionum 


Can. 221 


In contentiosis actiones tum reales tum personales exstinguuntur 
praescriptione ad normam iuris; actiones autem de statu personarum 
nunquam exstinguuntur. 

Can. 222 


Omnis criminalis actio perimitur morte rei, condonatione legitimae 
potestatis, et praescriptione. 


Can. 223 


Firmo praescripto can. 4, de delictis Sacrae Congregationi S. Officii 
reservatis, tempus utile ad actionem criminalem proponendam est trien- 
nium, nisi agatur : 

1° De actione iniuriarum, quae uno anno perimitur ; 

2° De actione ob delicta qualificata contra castitatem et iustitiam 
commutativam, quae quinquennio perimitur ; 

3° De actionibus ob simoniam vel homicidium, contra quae actio 
eriminalis deceni io perdurat. 


Can. 224 


Sublata per praescriptionem actione criminali : 
1° Non est hoc ipso sublata actio civilis, forte ex delicto orta, ad 
damna resarcienda ; 
2° Hierarcha remedio uti adhuc potest non promovendi ad altio- 
rem ordinem clericum, et, ad scandalum evitandum, prohibendi clerico 
exercitium sacri ministerii aut etiam eundem ab officio seu munere, ad 
normam iuris, amovendi. 


Can. 225 


§ 1. Praescriptio in contentiosis currit ex quo actio primum potuit 
iure proponi; in criminalibus, a die patrati delicti. 

§ 2. Si delictum habeat tractum, non currit praescriptio, nisi a die 
qua delicti tractus cessaverit. 

§ 3. In delicto habituali vel continuato praescriptio non decurrit 
nisi post ultimum actum; et conventus ob aliquem criminosum actum 
non praescriptum, tenetur de antiquioribus, qui cum eodem actu con- 
nectuntur, etiamsi singulatim sumpti ob praescriptionem excluderentur. ; 

PARS II 
DE IUDICIO CONTENTIOSO 


SECTIO I 
DE IUDICIO CONTENTIOSO IN GENERE 


CAPUT I 


De causae introductione 


ARTICULUS I 


De libello litis introductorio 


Can. 226 


Tudex nullam causam cognoscere potest, nisi petitio, ad normam 
canonum, proposita sit ab eo cuius interest, vel a promotore iustitiae. 


Can. 227 


Introducta causa ad normam can. 228 et seqq., iudex procedere po- 
test ex officio, praeter alios casus iure expressos, in causis quae publi- 
cum Ecclesiae bonum aut animarum salutem respiciunt, ad normam 
can. 133. 


Can. 228 


Qui aliquem convenire vult debet libellum competenti iudici exhi- 
bere, in quo controversiae obiectum proponatur, et ministerium iudicis 
ad deducta inra persequenda expostuletur. 


Can. 229 


§ 1. Qui scribere nescit, aut legitime impeditur quominus libellum 
exhibeat, ore petitionem suam coram tribunali proponere potest. 

§ 2. Item in causis facilioris investigationis et minoris momenti ac 
propterea cito expediendis, iudicis arbitrio relinquitur petitionis admis- 
sio ore sibi factae. 

§ 3. In utroque tamen casu iudex notarium iubeat scriptis actum 
redigere qui actori legendus est et ab eo probandus. 


Can. 230 


Libellus quo lis introducitur debet : 
1° Exprimere coram quo iudice causa introducatur, quid petatur, 
et a quo petatur ; 

2° Indicare, summatim saltem, quo iure innitatur actor ad com- 
probanda ea quae allegantur et asseruntur ; 

3° Subscribi ab actore vel eius procuratore, appositis die, mense 
et anno, nec non loco in quo actor vel eius procurator habitant, aut re- 
sidere se dixerunt actorum recipiendorum gratia. 


Can. 231 


§ 1. Iudex vel tribunal, postquam viderit et rem esse suae compe- 
tentiae et actori legitimam personam in iudicio non deesse, debet quan- 
tocius libellum aut admittere aut reiicere, adiectis in hoc altero casu 
reiectionis causis. 

§ 2. Si iudicis decreto libellus reiectus fuerit ob vitia quae emen- 
dari possunt, actor novum libellum rite confectum potest eidem iudici 
denuo exhibere ; quod si iudex emendatum libellum reiecerit, novae reie- 
ctionis rationes exponere debet. 

§ 3. Adversus libelli reiectionem integrum semper est parti intra 
tempus utile decem dierum recursum interponere ad tribunal appella- 
tionis; a quo, audita parte, et promotore iustitiae aut vinculi defen- 
sore, quaestio reiectionis expeditissime definienda est. 


Can. 232 


Si iudex continuo mense ab exhibito libello decretum non ediderit 
quo libellum admittit vel reiicit ad normam can. 231, pars cuius inter- 
est instare potest ut iudex suo munere fungatur; quod si nihilominus 
iudex sileat, lapsis quinque diebus a facta instantia, poterit recursum 
ad Hierarcham cui tribunal subiicitur, si ipse iudex non sit, vel ad tri- 
bunal appellationis interponere ut vel iudex ad definiendam causam 
adigatur vel alius in eius locum subrogetur. 


ARTICULUS II 


De citatione et denuntiatione actuum iudicialium 


Can. 233 


§ 1. Libello vel orali petitione admissa, locus est vocationi in ius 
seu citationi alterius partis. 

§ 2. Quod si partes litigantes sponte coram iudice se sistant ad cau- 
sam agendam, opus non est citatione, sed actuarius significet in actis 
partes sponte sua iudicio adfuisse. 

Can. 234 


§ 1. Citatio fit a iudice, et libello litis introductorio inscribitur aut 
adiungitur. 

§ 2. Denuntiantur autem reo, et, si sint plures, singulis. 

§ 3. Debet insuper actori nota fieri, ut statuto die et hora ipse quo- 
que coram iudice se sistat. 


Can. 235 


Si lis moveatur ei qui non habet liberam administrationem rerum, 
de quibus disceptatur, citatio denuntianda est ei qui ipsius nomine iu- 
dicium suscipere debet ad normam can. 163-169. 


Can. 236 


Quaelibet citatio est peremptoria; nec iteretur necesse est, nisi in 
casu de quo in can. 369. 


Can. 237 


§ 1. Citatio denuntietur per schedam, quae praeceptum iudicis parti 
conventae factum ad comparendum exprimat, indicans a quo iudice, ob 
quam causam saltem verbis generalibus, quo actore, reus, nomine et 
cognomine rite designatus, conveniatur; nec non locum, annum, men- 
sem, diem et horam ad comparendum praefixam perspicue indicet. 

§ 2. Citatio, sigillo tribunalis munita, subscribenda est a iudice vel 
ab eius auditore et a notario. 


Can. 2388 


Citatio duplici scheda conficiatur, quarum altera remittatur reo con- 
vento, altera asservetur in actis. 


Can. 239 


§ 1. Citationis scheda, si fieri poterit, per curiae cursorem tradenda 
est ipsi convento ubicumque is invenitur. 

§ 2. Ad hoc cursor etiam fines alterius eparchiae ingredi potest, si 
iudex id expedire censuerit et eidem cursori mandaverit. 

§ 3. Si cursor personam conventam non invenerit in loco ubi com- 
moratur, relinquere poterit citatoriam schedam alicui de eius familia 
aut famulatu, si hic eam recipere paratus sit ac spondeat se reo convento 
quamprimum schedam acceptam traditurum ; sin minus eam ad iudicem 
referat, ut transmittatur ad normam can. 241, 242. 

Can. 240 


Reus qui citatoriam schedam recipere recuset, legitime citatus ha- 
beatur. 


Can. 241 


Si ob distantiam vel aliam causam difficulter per cursorem tradi pos- 
sit reo convento scheda citatoria, poterit iussu iudicis transmitti per 
tabellarios publicos, dummodo commendata et cum syngrapha receptio- 
nis, vel alio modo qui secundum locorum leges et condiciones tutissi- 
mus sit. 


Can, 242 


§ 1. Quoties, diligenti inquisitione peracta, adhuc ignoratur ubi com- 
moretur reus, locus est citationi per edictum. 

§ 2. Hoc autem fit affigendo per cursorem ad fores curiae schedam 
citationis ad modum edicti per tempus prudenti iudicis arbitrio deter- 
minandum et in aliqua publica ephemeride eam inserendo ; si vero utrum- 
que fieri nequeat, alterutrum sufficiet. 


Can. 2438 


§ 1. Cursor, cum in manu rei conventi citationis schedam relinquit, 
debet eam subsignare, adnotatis die et hora qua reo tradita est. 

§ 2. Idem peragat si eam relinquat in manibus alicuius de familia 
aut famulatu rei conventi, addito insuper nomine personae cui schedam 
tradidit. 

§ 3. Si citatio fiat per edictum, cursor in edicti calce signet quo 
die et hora edictum affixum ad fores curiae fuerit et quamdiu affixum 
manserit. 

§ 4. Si reus receptionem schedae recuset, cursor schedam ipsam sub- 
signatam, addito die et hora recusationis, iudici remittat. 


Can. 244 


§ 1. Cursor quae peregit ad iudicem referat in scriptis manu pro- 
pria subsignatis, quae in actis serventur. 

§ 2. Si per tabellariorum officium citatio transmittatur, asservetur 
in actis fides eiusdem ofiicii. 


Can. 245 


Bi scheda citatoria non referat quae in can. 237 praescribuntur aut 
non fuerit legitime intimata, nullius momenti sunt tum citatio tum 
acta processus. 

Can. 246 


Regulae superius statutae de rei citatione, ceteris quoque iudicii acti- 
bus, pro diversa tamen eorum natura, accommodandae et applicandae 
sunt, ut decretorum vel sententiarum denuntiationi aliisque huiusmodi. 


Can. 247 


Cum citatio legitime peracta fuerit aut partes sponte in iudicium 

venerint : 

1° Res desinit esse integra ; 

2° Causa fit propria illius iudicis aut tribunalis, coram quo actio 
instituta est ; 

3° In iudice delegato firma redditur iurisdictio ita ut non exspi- 
ret resoluto iure delegantis ; 

4° Interrumpitur praescriptio, nisi aliud cautum sit, ad normam 
iuris ; 

5° Lis pendere incipit; et ideo statim obtinet principium: lite 
pendente, nihil innovetur. 


CAPUT II 


De litis contestatione 
Can. 248 


Obiectum seu materia iudicii constituitur ipsa litis contestatione, 
seu declaratione qua conventus petitioni actoris formaliter contradi- 
cit, animo litigandi coram iudice. 


Can. 249 


Ad litis contestationem sufficit ut partibus coram iudice vel eius de- 
legato comparentibus, in actis inseratur petitio actoris et contradictio 
conventi, unde constet qua de re agatur seu quinam sint controversiae 
termini. 


Can. 250 


In causis tamen implicatioribus, in quibus petitio actoris nec per- 
spicua sit nec simplex vel contradictio conventi difficultatibus scateat, 
index, ex officio aut ad instantiam actoris vel conventi, partes citet ad 
rite definiendos controversiae articulos, idest ad causae dubia, ut di- 
citur, concordanda. 

Can. 251 


§ 1. Si die dubiis concordandis praestituto, pars in ius vocata non 
compateat nec iustam absentiae excusationem alleget, contumax decla- 

retur, et dubiorum formula statuatur ex officio, parte, quae praesens 
fuerit, id postulante. Parti autem contumaci statim id notum fiat ex 
officio ut quas velit exceptiones contra, dubiorum formulam possit pro- 
ponere et a contumacia se purgare, intra tempus quod iudici congruum | 4 
videatur. 

§ 2. Partibus praesentibus et in formula dubiorum concordibus, si 
iudex non contradicat, eius rei fiat mentio in decreto quo formula fir- 
matur. 

§ 3. Si vero partes dissentiant aut earum conclusiones iudici non 
probentur, fit locus quaestioni incidenti. 

§ 4. Dubiorum formula semel statuta mutari non potest, nisi novo 
decreto, ex gravi causa, ad instantiam partis, vel promotoris iustitiae, 
vel defensoris vinculi, audita utraque vel altera parte eiusque rationi- 
bus perpensis. 


Can. 252 


Antequam litis contestatio locum habuerit, iudex ad testium audi- 
tionem aliarumve probationum receptionem ne procedat, nisi in casu 
contumaciae, aut nisi testium depositionem recipere oporteat, ne ipsa 
ob probabilem testis mortem, ob discessum eiusdem vel ob aliam iustam 
causam recipi postea nequeat, aut difficulter possit. 


Can. 253 
Lite contestata : 

1° Haud licet actori libellum mutare, nisi, reo consentiente, iudex, 
iustis de causis, censeat mutationem esse admittendam, salva semper 
reo compensatione damnorum et expensarum, si qua debeatur. Libellus 
non censetur mutatus, si coarctetur aut mutetur probationis modus; 
si minuantur aut petitio aut accessoria petitionis; si facti adiuncta in 
libello pridem posita ita illustrentur, compleantur aut emendentur, ut 
controversiae obiectum idem remaneat; si praeter rem petatur foenus ; 
si in locum rei petatur pretium aut aliquid aequivalens; 

2° Iudex congruum tempus partibus praestituat probationibus pro- 
ponendis et explendis; quod quidem poterit, instantibus partibus, arbi- 
trio suo prorogare, dummodo ne lis, ultra quam aequum sit, protrahatur ; 

3° Possessor rei alienae desinit esse bonae fidei; quapropter dam- 
natus rem restituere, non solum rem ipsam, sed et rei fructus a litis 
contestatae tempore restituere debet et damna praeterea resarcire, si qua 
secuta fuerint. 

CAPUT III 
De litis instantia 


Can. 254 


Instantiae initium fit citatione; finis autem omnibus modis, quibus 
iudicium terminatur, sed et antea instantia non solum interrumpi, ve- 
rum etiam finiri potest sive peremptione sive renuntiatione. 


Can. 255 


Si pars litigans moriatur aut statum mutet aut cesset ab officio cuius 
ratione agit: 
1° Causa nondum conclusa, instantia interrumpitur, donec heres 
defuncti aut successor litem instauret ; 
2° Causa conclusa, instantia non interrumpitur, sed iudex proce- 
dere debet ad ulteriora, citato procuratore, si adsit, secus defuncti he- 
rede vel successore. 


Can. 256 


Si controvertatur cuinam ex clericis litigantibus ius sit ad beneficium 
et alter, lite pendente, moriatur, aut beneficio renuntiet, instantia non 
interrumpitur, sed contra superstitem eam prosequitur promotor iusti- 
tiae qui pro beneficii aut ecclesiae libertate dimicet, nisi beneficium sit 
liberae collationis Hierarchae et hic praeferat causam ut victam su- 
perstiti adiudicare. 


Can. 257 


Procuratore aut curatore a munere cessante, tamdiu interrupta ma- 
net instantia, quamdiu pars aut ii ad quos pertinet novum procuratorem 
vel curatorem nominaverint aut per se ipsi in posterum agere se velle 
professi fuerint. 


Can. 258 


Si nullus actus processualis, quin aliquod obstet impedimentum, po- 
natur in tribunali primae instantiae per annum aut in gradu appella- 
tionis per sex menses, instantia perimitur. 


Can. 259 


Peremptio obtinet ipso iure et adversus omnes, minores quoque 
aliosve minoribus aequiparatos, eaque ex officio etiam declarari debet, 
salvo iure regressus ad indemnitatem adversus tutores, administrato- 
res, procuratores qui culpa se caruisse non probaverint. 

Can. 260 


Peremptio exstinguit acta processus, non vero acta causae: imo haec 
vim habere possunt etiam in alia instantia, dummodo ea inter easdem 
personas et super eadem re intercedat; sed ad extraneos quod attinet, 
non aliam vim obtinent nisi documentorum. 


Can. 261 


In casu peremptionis, quas quisque ex litigatoribus fecerit, has ipse 
ferat expensas perempti iudicii. 


Can. 262 


§ 1. In quolibet statu et gradu iudicii potest actor instantiae renun- 
tiare; item tum actor tum reus possunt processus actis renuntiare 
sive omnibus sive nonnullis tantum. 

§ 2. Renuntiatio ut valeat, peragenda est scripto, et a parte vel 
ab eius procuratore, speciali tamen mandato munito, debet subscribi, 
cum altera parte communicari, ab eaque acceptari, vel saltem non im- 
pugnari, et a iudice admitti. 


Can. 263 


Renuntiatio a iudice admissa, pro actis quibus renuntiatum est, eos- 
dem parit effectus ac peremptio instantiae; et obligat renuntiantem ad 
salvendas expensas actorum, quibus renuntiatum fuit. 


CAPUT IV 


De interrogationibus partibus in iudicio faciendis 


Can. 264 


§ 1. Iudex ad eruendam veritatem facti quod publice interest ut extra 
dubium ponatur, debet partes interrogare. 

§ 2. In aliis casibus potest contendentes interrogare, etiam ex offi- 
cio, vel ut illustretur probatio adducta vel ne iniustam ferat decisionem 
propter evidentem partium negligentiam vel dolum. 

§ 3. Interrogatio partium fieri a iudice potest in quovis stadio iu- 
dicii ante conclusionem in causa; post conclusionem in causa servetur 
praescriptum can. 385. 


Can. 265 
§ 1. Iudici jegitime interroganti partes respondere debent et fateri 


veritatem, nisi agatur de delicto ab ipsis commisso. 
§ 2. Si pars legitime interrogata respondere recuset, quanti facien- 

da sit haec recusatio, utrum iusta sit, an confessioni aequiparanda, 
necne, iudicis est aestimare. 

§ 3. Pars, quae respondere debet, si illegitime respondere recusa- 
verit aut si postquam responderit mendax reperta fuerit, puniatur, ad 
tempus a indice pro rerum adiunctis definiendum, remotione ab acti- 
bus legitimis coram Ecclesia; et si ante responsionem iusiurandum de 
veritate dicenda praestiterit, laicus interdicto personali, clericus su- 
spensione plectatur. 


Can. 266 


§ 1. Quoties bonum publicum in causa est, iudex debet iusiuran- 
dum de veritate dicenda a partibus exigere; in aliis, potest pro sua 
prudentia. 

§ 2. Post absolut:s interrogationes iudex potest ab eo qui praestitit 
iusiurandum de veritate dicenda exigere iusiurandum de veritate di- 
ctorum sive circa omnes articulos sive circa aliquos tantum, quoties 
gravitas negotii aliave iusta causa id postulare videatur; debet autem 
in causis, in quibus bonum publicum vertitur, si forte iusiurandum de 
veritate dicenda omissum sit. 


Can. 267 


§ 1. Tum actor tum reus, tum etiam promotor iustitiae et defensor 
vinculi possunt iudici exhibere articulos, super quibus pars interrogetur. 

§ 2. In his articulis exarandis, admittendis et parti proponendis re- 
gulae cum proportione serventur quae in can. 295-304 statutae sunt. 


Can. 268 


Ad iusiurandum praestandum vel interrogationibus respondendum 
partes personaliter coram iudice se sistere debent, exceptis iis de qui- 
bus in can. 292, § 2, n. 1, 2. 


CAPUT V 


De probationibus 


Can. 269 


Non indigent probatione : 
1° Facta notoria ; 
2° Quae ab ipsa lege praesumuntur ; 
3° Facta ab uno ex contendentibus asserta et ab altero admissa, 
nisi a iure vel a iudice probatio nihilominus exigatur. 


Can. 270 


§ 1. Onus probandi incumbit ei qui asserit. 
§ 2. Actore non probante, reus absolvitur. 

Can. 271 


Probationes quae ad moras iudicio nectendas postulari videntur, ceu 
examen testis longe dissiti, aut cuius domicilium nescitur, vel cognitio 
documenti quod cito haberi non potest, iudex ne admittat, nisi hae pro- 
bationes necessariae videantur quia ceterae deficiant aut satis non sint. 


ARTICULUS I 


De confessione partium 


Can. 272 


Assertio de aliquo facto, in scriptis aut ore ab una parte contra se 
et pro adversario coram iudice, sive sponte, sive iudice interrogante pe- 
racta, dicitur confessio iudicialis. 


Can. 273 


Si agatur de negotio aliquo privato et in causa non sit bonum pu- 
blicum, confessio iudicialis unius partis, dummodo libere et conside- 
rate facta, relevat alteram ab onere probandi. 


Can. 274 


Pars, aliquid confessa in iudicio, non potest contra confessionem 
suam venire, nisi aut ex continenti hoc faciat, aut probet confessionem 
ipsam vel carere condicionibus in can. 273 expressis vel errori facti esse 
adscribendam. 


Can. 275 


Confessio sive scriptis, sive ore, ipsimet adversario aut aliis extra iu- 
dicium facta, dicitur extraiudicialis : eaque in iudicium deducta, iudicis 
est, perpensis omnibus adiunctis, aestimare quanti facienda sit. 


ARTICULUS IT 


De testibus et attestationibus 


Can. 276 


Probatio per testes in quibuslibet causis admittitur, sub iudicis ta- 
men moderatione, secundum modum praefinitum in canonibus qui se- 
quuntur. 

Can. 277 
§ 1. Testes iudici legitime interroganti respondere et veritatem fa- 
teri debent. 
§ 2. Salvo praescripto can. 279, § 3, n. 2, ab hac obligatione exi- 
muntur : 


1° Parochi aliique sacerdotes quod attinet ad ea quae ipsis ma- 
nifestata sunt ratione sacri ministerii extra sacramentalem confessio- 
nem; civitatum magistratus, medici, obstetrices, advocati, notarii alii- 
que qui ad secretum officii etiam ratione praestiti consilii tenentur, 
quod attinet ad negotia huic secreto obnoxia; 

2° Qui ex testificatione sua sibi vel coniugi vel consanguineis vel 
affinibus in quolibet gradu lineae rectae et in secundo gradu lineae 
obliquae, infamiam, periculosas vexationes, aliave mala valde gravia 
obventura timent. 

§ 3. Testes iudici legitime interroganti scienter falsum affirmantes 
aut verum occultantes puniantur ad normam can. 265, § 3; eademque 
poena mulctentur omnes, qui testem vel peritum donis, pollicitationi- 
bus aut alio quovis modo inducere praesumpserint ad falsum testimo- 
nium dicendum aut ad veritatem occultandam. 


1 - Qui testes esse possint 


Can. 278 


Omnes possunt esse testes, nisi expresse @ iure repellantur vel in 
totum vel ex parte. 


Can. 279 


§ 1. Ut non idonei repelluntur a testimonio ferendo impuberes et 
mente debiles. 
§ 2. Ut suspecti : 
1° Excommunicati, periurii, infames, post sententiam declarato- 
riam vel condemnatoriam ; 
2° Qui ita abiectis sunt moribus ut fide digni non habeantur ; 
3° Publici gravesque partis inimici. 
§ 3. Ut incapaces : 
1° Qui partes sunt in causa, aut partium vice funguntur, veluti 
tutor in causa pupilli, Superior aut administrator in causa suae com- 
munitatis aut piae causae, cuius nomine in iudicio consistit, iudex eiusve 
assistentes, advocatus aliique qui partibus in eadem causa assistuunt vel 
astiterunt ; 
2° Sacerdotes, quod attinet ad ea omnia quae ipsis ex confessione 
sacramentali innotuerunt, etsi a vinculo sigilli soluti sint; imo audita 
@ quovis et quoquo modo occasione confessionis ne ut indicium quidem 
veritatis recipi possunt ; 

3° Coniux in causa sui coniugis, consanguineus et affinis in causa 
consanguinei vel affinis, in quolibet gradu lineae rectae et in secundo 
gradu lineae obliquae, nisi agatur de causis quae ad statum civilem aut 
canonicum personae spectant, cuius notitia aliunde haberi nequeat, et 
bonum publicum exigat ut habeatur. 


Can. 280 


Non idonei et suspecti audiri poterunt ex decreto iudicis, quo id 
expedire declaretur ; sed eorum testimonium valebit tantummodo ut in- 
dicium et probationis adminiculum, et regulariter iniurati audiantur. 


2-A quibus, quomodo, et quot testes induci 
et qui excludi possint 


Can. 281 


§ 1. Testes a partibus inducuntur. 

§ 2. Possunt etiam induci a promotore iustitiae et defensore vinculi, 
si id ad causam intersit. 

§ 3. Sed ipse iudex, quoties agitur de minoribus aliisve qui mino- 
ribus aequiparantur, et generatim quoties publicum bonum id exigit, 
potest testes ex officio inducere ; itemque in casu de quo in can. 134, § 1. 

§ 4. Pars, quae testem induxit, potest eius examini renunciare; sed 
adversarius postulare potest ut, hac non obstante renuntiatione, testis 
examini subiiciatur. 


Can. 282 


§ 1. Si quis sponte compareat testimonii reddendi gratia, iudex po- 
terit eius testimonium admittere vel repellere prout expedire censuerit. 

§ 2. Debet autem testem, qui se sponte obtulerit, repellere cum com- 
parere sibi videatur moras iudicio nectendi causa vel iustitiae et veri- 
tati quoquo modo officiendi. 


Can. 283 


§ 1. Cum probatio per testes postulatur, eorum nomina et domici- 
lium tribunali indicentur; praeterea exhibeantur articuli argumento- 
rum super quibus testes sint interrogandi. 

§ 2. Si ne intra diem quidem peremptorium a iudice praestitutum, 
obtemperatum fuerit, postulatio deserta censetur. 


Can. 284 


Iudici ius et obligatio est nimiam multitudinem testium refrenandi. 

Can. 285 


Partes debent sibi invicem nota facere testium nomina antequam 
eorum examen inchoetur, aut, si id, prudenti iudicis existimatione, fieri 
sine gravi difficultate nequeat, saltem ante testimoniorum publicationem. 


Can. 286 


§ 1. Testes debent ex officio excludi, si iudici liquido constet eos 
a testimonio ferendo prohiberi, salvo praescripto can. 280. 

§ 2. Ast etiam, postulante adversario, testes excludendi sunt, si 
iusta exclusionis causa demonstretur, quae exclusio dicitur reprobatio 
personae testis. 

§ 3. Pars nequit reprobare personam testis quem ipsa induxit, nisi 
nova reprobationis causa supervenerit; potest autem eius dicta repro- 
bare. 

§ 4. Reprobatio testis fieri debet intra triduum postquam testium no- 
mina cum parte communicata fuerint, nec postea facta admittatur, nisi 
pars demonstret vel saltem iuramento affirmet defectum testis antea sibi 
notum non fuisse. 

§ 5. Iudex autem reprobationis discussionem in finem litis reservet, 
nisi contra testem stet praesumptio iuris, aut defectus sit notorius vel 
statim ac facile probari possit vel postea probari nequeat. 


Can. .287 


Citatio testium fit ministerio iudicis, decreto interveniente, et inti- 
manda est testibus ad normam can. 237-245. 


Can. 288 


$ 1. Testis rite citatus parere debet aut causam suae absentiae iu- 
dici notam facere. 

§ 2. Testis inobediens, qui nempe sine legitima causa non compa- 
ruit, aut, etsi comparuit, renuit respondere vel iusiurandum praestare 
vel attestationi subscribere, a iudice potest congruis poenis coerceri et 
insuper mulctari pro rata damni quod ex eius inobedientia partibus 
obveniat. 


3 — De iureiurando testium 


Can. 289 


§ 1. Testis, antequam testimonium edat, iusiurandum praestare de- 
bet de tota ac sola veritate dicenda, salvo praescripto can. 280. 

§ 2. Partes earumve procuratores praestationi iurisiurandi testium 
assistere possunt, salvo praescripto can. 285. 

§ 3. Testibus, si de iure partium mere privato agatur, poterit ius- 
iurandum, partibus consentientibus, remitti. 

§ 4. Sed etiam cum iusiurandum a teste non exigitur, iudex testem 
commonefaciat gravis obligationis, qua semper tenetur, veritatem di- 
cendi. 


Can. 290 


Testes, tametsi iusiurandum praestiterint de veritate dicenda, po- 
terunt nihilominus pro prudenti iudicis arbitrio, absoluto examine, adigi 
ad iusiurandum de veritate dictorum praestandum sive circa omnes ar- 
ticulos sive circa aliquos tantum, quoties gravitas negotii et editae testi- 
ficationis adiuncta id postulare videntur. 


Can. 291 


Testes adigi etiam iureiurando possunt ad secretum servandum circa 
propositas interrogationes dataque responsa, usque dum acta et alle- 
gata publici iuris fiant; imo etiam perpetuo ad normam can. 138, § 3. 


4—- De testium examine 


Can. 292 


§ 1. Testes sunt examini subiiciendi in ipsa tribunalis sede. 
§ 2. Ab hac generali regula excipiuntur : 

1° S. R. E. Cardinales et Patriarchae, Episcopi et personae illu- 
stres quae suae civitatis iure eximuntur ab obligatione comparendi co- 
ram iudice testificandi causa; ii omnes eligere ipsi possunt locum ubi 
testificentur, de quo iudicem certiorem facere debent ; 

2° Qui morbo aliove corporis vel animi impedimento aut condi- 
cione vitae, uti moniales, tribunalis sedem adire nequeunt; ii domi au- 
diendi sunt ; 

3° Qui extra eparchiam degentes, ad tribunalis sedem accedere sine 
gravi incommodo nequeunt; ii audiendi sunt a tribunali loci in quo 
commorantur ad normam can. 34, secundum interrogationes et instru- 
ctiones a causae iudice transmissas ; 

4° Qui in eparchia quidem commorantur, sed in locis ita dissitis 
a tribunalis sede, ut sine gravibus impensis vel gravi incommodo tri- 
bunalis sedem adire non possint. Hoc in casu iudex, nisi ipse sine gra- 
vibus impensis testes commode adire possit, debet propiorem aliquem 
sacerdotem dignum et idoneum designare, ut cum assistentia alicuius, 
qui actuarii munere fungatur, examen horum testium perficiat, trans- 
missis pariter eidem interrogationibus faciendis, datisque opportunis 
instructionibus. 

Can. 293 


Examini te. tium partes assistere nequeunt, nisi iudex eas admit- 
tendas censuerit. 


Can. 294 


§ 1. Testes seorsum singuli examinandi sunt. 
§ 2. Prudenti tamen iudicis arbitrio relinquitur post edita testi- 
monia testes inter se aut cum parte conferre, seu comparare. 
§ 3. Id autem fieri poterit si haec omnia simul concurrant: 
1° Si testes inter se aut cum parte in re gravi et causae substan- 
tiam attingente dissentiant ; 
2° Si nulla alia facilior ad veritatem detegendam suppetat via; 
3° Si scandali vel dissidiorum pericnlum non sit ex collatione per- 
timescendum. 


Can. 295 


§ 1. Examen fit a iudice, vel ab eius delegato aut auditore, cui as- 
sistat oportet notarius. 

§ 2. In examine interrogationes non ab alio quam a iudice vel ab 
eo qui iudicis locum tenet, testibus deferendae sunt. Quapropter si par- 
tes, vel promotor iustitiae, vel defensor vinculi examini intersint et 
novas interrogationes testi faciendas habeant, has non testi, sed iudici 
vel eius locum tenenti proponere debent, ut eas ipse deferat. 


Can. 296 


Testis primo interrogari debet non modo de generalibus personae 
adiunctis : de nomine, cognomine, origine, aetate, religione, condicione, 
domicilio, sed etiam quae ipsi cum partibus in causa sit necessitudo ; 
deinde deferendae sunt interrogationes quae causam ipsam respiciunt 
et sciscitandum unde et quomodo ea quae asserit, habeat cognita. 


Can. 297 


Interrogationes breves sunto, non plura simul complectentes, non 
captiosae, non subdolae, non suggerentes responsionem, remotae a cuius- 
vis offensione et pertinentes ad causam quae agitur. 


Can. 298 


§ 1. Interrogationes non sunt cum testibus antea communicandae. 

§ 2. Attamen si ea quae testificanda sunt ita a memoria sint remo- 
ta, ut nisi prius recolantur, certo affirmari nequeant, poterit iudex non- 
nulla testem praemonere, si id sine periculo fieri posse censeat. 

Can. 299 


Testes ore testimonium dicant, et scriptum ne legant, nisi de calculo 
et rationibus agatur ; tunc enim adnotationes, quas secum attulerunt, po- 
terunt consulere. 


Can. 300 


Responsio ex continenti redigenda est scripto ab actuario non so- 
lum quod attinet ad substantiam, sed etiam ad ipsa editi testimonii 
verba, nisi iudex, attenta causae exiguitate, satis habeat unam deposi- 
tionis substantiam referri. 


Can. 301 


Si testis sit surdus, mutus, vel surdus et mutus, interrogationes vel 
responsiones vel utraeque scripto fieri possunt, nisi iudex interpretis 
opera uti malit. 


Can. 302 


Actuarius in actis mentionem faciat de praestito, remisso aut re- 
cusato iureiurando, de partium aliorumque praesentia, de interroga- 
tionibus ex officio additis deque ceteris omnibus memoria dignis quae 
forte acciderint, cum testes excutiebantur. 


Can. 303 


§ 1. Testi, antequam ab auditorio discedat, debent legi quae actua- 
rius de iis quae ipse viva voce testatus est, scripto redegit, data eidem 
testi facultate addendi, supprimendi, corrigendi, variandi. 

§ 2. Denique actui subscribere debent testis, iudex et notarius. 


Can. 304 


Testes, quamvis iam excussi, poterunt, parte postulante aut ex offi- 
cio, antequam acta seu testimonia publici iuris fiant, denuo ad examen 
vocari, si iudex id necessarium vel utile ducat, dummodo tamen omnis 
collusionis vel corruptelae absit periculum. 


5 - De testimoniorum evulgatione 
eorumque reprobatione 


Can. 305 


§ 1. Cum partes aut earum procuratores examini non interfuerunt, 
testimonia post absolutum omnium testium examen poterunt, decreto 
iudicis, statim evulgari. 

§ 2. Sed poterit iudex differre testimoniorum evulgationem in tem- 
pus quo cetera probationum capitula fuerint absoluta, si id e re existi- 
met, firmo can. 382. 


Can. 306 


Post testimoniorum evulgationem : 

1° Cessat ius reprobandi testis personam, excepto casu de quo in 
can. 286, § 4; 

2° Sed est ius reprobandi testes sive quod attinet ad modum exa- 
minis, cum obiiciuntur regulae iuris in examine peragendo neglectae, 
sive quod attinet ad testificationes ipsas, cum testimonia arguuntur de 
falso aut de variatione, contradictione, obscuritate, defectu scientiae et 
similibus. 


Can. 307 


Reprobationem iudex decreto suo reiiciat, si eam futili inniti fun- 
damento aut ad retardandum iudicium factam animadvertat. 


Can. 308 


Si iudicium reprobationis admittatur, iudex brevem terminum parti 
postulanti praestitnat ad probandam reprobationem, et deinde proce- 
dat uti in aliis incidentibus causis. 


Can. 309 


Post evulgata testimonia, testes iam auditi denuo super iisdem arti- 
culis ne interrogentur, neque novi testes admittantur, nisi caute et ex 
gravi ratione in causis quae nunquam transeunt in rem iudicatam; ex 
gravissima ratione in ceteris; et in quolibet casu omni fraudis et su- 
bornationis periculo remoto et audita altera parte; quae omnia iudex 
decreto suo definiat. 


6 - De indemnitate testium 


Can. 310 


§ 1. Testis ins habet ad petendam compensationem impensarum, 
quas sustinuerit ratione itineris et commorationis in loco iudicii, et ad 
congruam indemnitatem pro interruptione sui negotii vel operis. 

§ 2. Iudicis est, auditis parte ac teste, et, si opus sit, etiam peri- 
tis, taxare indemnitatem et impensas testi solvendas. 

Can. 311 


Si intra peremptorium terminum a iudice praestitutum congrua pe- 
cuniae quantitas vel cautio ad normam can. 4386, § 2, ab eo qui testes 
inducere vult deposita non sit, is testium examini renuntiasse cen- 
seatur. 


7 - De testimoniorum fide 
Can. 312 


In aestimandis testimoniis iudex, requisitis, si opus sit, testimonia- 

libus litteris, ante oculos habeat : 

1° Quae condicio sit personae, quaeve honestas et an aliqua di- 
gnitate testis praefulgeat ; 

2° Utrum de scientia propria, praesertim de visu et auditu proprio 
testificetur, an de sua opinione, de fama, aut de auditu ab aliis; 

3° Utrum testis constans sit et firmiter sibi cohaereat; an varius, 
incertus, vel vacillans ; 

4° Denique utrum testimonii contestes habeat, an sit singularis. 


Can. 313 


Si testes inter se discrepent, iudex perpendat utrum testimonia inter 
se adversentur, an sint dumtaxat diversa vel mutuo adiuventur et com- 
pleantur. 


Can. 314 


§ 1. Unius testis depositio plenam fidem non facit, nisi sit testis 
qualificatus qui deponat. de rebus ex officio gestis. 

§ 2. Si sub iuramenti fide duae vel tres personae, omni exceptione 
maiores, sibi firmiter cohaerentes, de aliqua re vel facto in iudicio te- 
stificentur de scientia propria, sufficiens probatio habetur; nisi in ali- 
qua causa iudex ob maximam negotii gravitatem, vel ob indicia quae 
aliquod dubium de veritate rei assertae ingerunt, necessariam censeat 
pleniorem probationem. 


ArTICULUS III 
De peritis 
Can. 315 
Peritorum opera utendum est quoties ex iuris vel iudicis praescri- 


pto eorfm examen et iudicium requiritur ad factum aliquod compro- 
bandum vel ad veram alicuius rei naturam dignoscendam. 

Can. 316 


§ 1. Iudicis est peritos designare. 

§ 2. Hane designationem in causis mere privatis iudex facere potest 
rogatu utriusque partis vel etiam alterutrius, altera tamen consentiente ; 
in causis vero bonum publicum respicientibus, audito promotore iusti- 
tiae aut vinculi defensore. 

§ 3. Prudenti iudicis arbitrio relinquitur unum pluresve peritos de- 
signare pro causae natura et rei difficultate, dummodo ne sint paucio- 
res numero ipsa lege constituto. 


Can. 317 


Peritorum est peritiam suam ad veritatis et iustitiae leges exigere, 
neque falsum affirmando neque verum occultando ; in quo si deliquerint, 
puniantur ad normam can. 265, § 3. 


Can. 318 


$ 1. Ad periti munus, ceteris paribus, deligantur, qui competentis 
magistratus auctoritate idonei fuerint comprobati. 
§ 2. Ad periti munus assumi nequeunt : 
1° Minores ; 
2° Qui a testimonio ferendo excluduntur ad normam can. 279; 
3° Qui testes in eodem iudicio fuerunt vel futuri sint; 
4° Qui in adiunctis inveniuntur de quibus in can. 35, 128, § 1. 


Can. 319 


§ 1. Possunt periti cum ob causas quibus testes, tum ob aliam iustam 
causam recusari. 

§ 2. Iudex suo decreto edicat utrum sit admittenda recusatio, necne, 
et, recusatione admissa, in locum periti recusati alium sufficiat. 


Can. 320 


§ 1. Periti demandatum munus suscipere censentur praestatione iu- 
risiurandi de munere fideliter implendo. 

§ 2. Partes non solum interesse possunt iurisiurandi praestationi, 
sed etiam exsecutioni muneris perito demandati, nisi aliud rei natura 
vel honestas exigat aut lex vel iudex statuat. 


Can. 321 


Post iusiurandum praestitum, si periti intra praefinitum tempus 
mandato non paruerint aut sine iusta causa exsecutionem defugiant, 
tenentur damnorum. 

Can. 322 


§ 1. Iudex, attentis iis quae a litigantibus forte deducantur, omnia 
et singula capita decreto suo definiat circa quae periti opera versari de- 
beat. 

§ 2. Tempus intra quod examen perficiendum est et iudicium pro- 
ferendum, si necessarium vel opportunum iudici videatur, potest ab 
ipso iudice praefiniri et etiam, auditis partibus, prorogari. 


Can. 323 


§ 1. Si dubitetur quis scriptum aliquod exaraverit, iudex, praeter 
scripturam quaestioni obnoxiam, assignet peritis, proponentibus parti- 
bus, scripturas cum quibus illa comparari seu conferri debeat. 

§ 2. Si de scripturis, quae sint inter se comparandae, partes dissen- 
tiaut, iudex seligat, comparationis gratia, eas, quas pars ipsa alias re- 
cognovit, aut quas qui accusatur auctor scripturae controversae, scripsit 
ut persona publica et in archivis aut alio publico tabulario custodiun- 
tur; aut eius subscriptiones quas ex fide notarii vel personae publicae 
constet coram ipsis fuisse exaratas. 

§ 3. Quod si scripturae a partibus et a iudice pro comparatione de- 
signatae, peritorum iudicio, investigationi non sufficiant iudex, eum 
cui scriptura controversa tribuitur, ad instantiam partis aut etiam ex 
ofticio citet, ut manu propria coram iudice vel eius delegato scribat quid- 
quid periti, iudex ipse, eiusve delegatus dictaturi sint. 

§ 4. Qui scribere recusat, non probata legitima recusandi causa, 
perinde habetur ac si controversam scripturam suam esse confiteatur. 


Can. 324 


§ 1. Periti iudicium suum vel in scriptis proferre possunt, vel ore 
coram iudice; sed si ore proferatur, statim in scriptis redigi debet a no- 
tario et a peritis subscribi. 

§ 2. Peritus autem, praesertim si sententiam suam in scriptis pro- 
tulerit, accersiri potest a iudice ut explicationes, quae ulterius necessa- 
riae videantur, suppeditet. 

§ 3. Periti debent indicare perspicue qua via et ratione processerint 
in explendo munere sibi demandato et quibus potissimum argumentis 
conclusiones ab ipsis prolatae nitantur. 


Can. 325 


Periti suam quisque relationem a ceteris distinctam conficiant, nisi, 
lege non contradicente, iudex unam a singulis subscribendam fieri iu- 
beat; quod si fiat, sententiarum discrimina, si qua fuerint, diligenter 
adnotentur. 

Can. 326 


§ 1. Si periti inter se discrepent, licet iudici aut peritioris suffra- 
gium super relatis a primis peritis exquirere aut novos de integro peri- 
tos adhibere. 

§ 2. Idem potest iudex quoties periti post designationem in suspi- 
cionem inciderint vel impares atque non idonei muneri reperti fuerint. 


Can. 327 


§ 1. Iudex non peritorum tantum conclusiones, etsi concordes, sed 
cetera quoque causae adiuncta attente perpendat. 

§ 2. Cum reddit rationes decidendi, exprimere debet quibus motus 
argumentis peritorum conclusiones aut admiserit aut reiecerit. 


Can. 328 


Peritorum expensas et honoraria iudex, receptam uniuscuiusque loci 
consuetudinem ante oculos habens, ex bono et aequo taxare debet, salvo: 
iure recursus ad normam can. 440, § 1. 


ARTICULUS IV 


De accessu et recognitione iudiciali 


Can. 329 


§ 1. Si ad controversiae locum iudex accedere atque ipsam rem con- 
troversam inspicere necessarium existimet, decreto id praestituat, quo 
ea quae in accessu praestanda sint, auditis partibus, summatim de- 
scribat. 

§ 2. Si iudex iusserit ut pars vel tertius rem tribunali exhiberet, 
parte vel tertio recusante, servetur praescriptum can. 347 de parte re- 
cusante. 


Can. 330 


Iudex recognitionem peragere potest vel ipse per se vel per audi- 
torem aut iudicem delegatum. 


Can. 331 


§ 1. Iudex, rem vel locum recognoscens, peritos adhibere potest, si 
ipsorum opera necessaria vel utilis videatur. 

§ 2. Si periti adhibeantur, serventur, quantum fieri potest, quae 
praescripta sunt can. 316-328. 

Can. 332 


Si iurgii vel perturbationis periculum pertimescendum iudici videa- 
tur, poterit ipse prohibere ne partes vel earum advocati iudiciali re- 
cognitioni intersint. 


Can. 333 


Tudex testes, vel ex officio accitos vel a partibus ante recognitionem 
rite productos, potest in ipso iudiciali accessu examini subiicere, si id 
expedire videatur ad pleniorem probationem aut ad removenda dubia 
ob quae recognitio decerni debuit. 


Can. 334 


§ 1. Notarius diligenter curet ut constet ex actis quo die et hora 
recognitio facta sit, quae personae interfuerint, quae, recognitione du- 
rante, aut dicta aut peracta aut a iudice decreta sint. 

§ 2. Peractae recognitionis instrumenta tum iudex tum notarius 
subscribant. 


ARTICULUS V 


De probatione per documenta 
1 - De natura et fide documentorum 


Can. 335 


In quolibet iudicii genere admittitur probatio per documenta tum 
publica tum privata. 


Can. 336 


§ 1. Praecipua documenta publica ecclesiastica haec sunt: 
1° Acta Summi Pontificis et Curiae Romanae et Hierarcharum in 
exercitio suorum munerum authentica forma exarata, itemque attesta- 
tiones authenticae de iisdem actibus datae ab illis vel ab eorum notariis ; 
2° Instrumenta a notariis ecclesiasticis confecta ; 
3° Acta iudicialia ecclesiastica ; 
4° Inscriptiones collati sacramenti baptismi, chrismatis, ordinatio- 
nis, professionis religiosae, matrimonii, mortis, quae habentur in rege- 
stis curiae vel paroeciae vel religionis, et attestationes scriptae ex iis- 
dem desumptae et a parochis vel ab Hierarchis vel a notariis ecclesiasti- 
cis confectae aut earum exemplaria authentica. 
§ 2. Documenta publica civilia ea sunt quae secundum uniuscuius- 
que loci leges talia iure censentur. 
§ 3. Litterae, contractus, testamenta et scripta quaelibet a priva- 
tis confecta, privatorum documentorum numero habentur. 

Can. 337 


Documenta publica sive ecclesiastica sive civilia genuina praesu- 
muntur, donec contrarium evidentibus argumentis evincatur. 


Can. 338 


Recognitio aut impugnatio scripturae proponi potest in iudicio tum 
incidenter, tum ad modum causae principalis. 


Can. 339 


Documenta publica fidem faciunt de iis quae directe et principaliter 
in eisdem affirmantur. 


Can. 340 


Documentum privatum, sive agnitum a parte sive recognitum a iu- 
‘dice, eandem probandi vim habet adversus auctorem vel subscriptorem 
et causam ab iis habentes, ac confessio extra iudicium facta; sed per 
se non habet vim probandi adversus extraneos. 


Can. 341 


Si abrasa, correcta, interpolata aliove vitio documenta infecta de- 
monstrentur, iudicis est aestimare an et quanti huiusmodi documenta 
facienda sint. 


2- De productione documentorum 
et actione ad exhibendum 


Can. 342 


Documenta vim probandi in iudicio non habent, nisi originalia sint 
aut in exemplari authentico exhibita et penes tribunalis cancellariam 
deposita, exceptis documentis quae publici iuris sunt, ceu leges rite 
promulgatae. 


Can. 343 


Documenta in forma authentica sunt exhibenda et in iudicio depo- 
nenda, ut a iudice et ab adversario examinari possint. 


Can. 344 


§ 1. Si dubium excitetur utrum fideliter exscriptum sit exemplar, 
an non, iudex ad instantiam partis vel etiam ex officio decernere potest, 
ut ipsum documentum exhibeatur, unde exemplar est desumptum. 


75 


Acta Apostolicae Sedis — Commentarium Officiale 


§ 2. Si id fieri aut minime aut valde difficulter possit, iudex potest 
auditorem delegare aut loci Hierarcham rogare pro examine et colla- 
tione documenti, praescribens quibus de articulis et quemadmodum fieri 
debeat collatio; collationi vero partes assistere possunt. 


Can. 345 


Documenta communia quaeve de communi agunt negotio, ut testa- 
menta et instrumenta quae respiciunt successiones, bonorum partitio- 
nes, contractus aliaque huiusmodi de quibus lis est inter partes, quili- 
bet ex litigantibus potest postulare ut in iure exhibeantur ab ea parte 
quae illa possidere dicitur. 


Can. 346 


§ 1. Nemo tamen exhibere debet documenta etsi communia, quae 
communicari nequeunt sine periculo damni ad normam can. 277, § 2, 
n. 2, aut sine periculo violationis secreti servandi. 

§ 2. Attamen si qua saltem documenti particula, quam produci in- 
tersit, describi possit, et in exemplari exhiberi sine memoratis incom- 
modis, iudex decernere potest: ut eadem exhibeatur. 


Can. 347 


§ 1. Si pars exhibere recuset documentum de iure producendum, 
quod ipsa fertur possidere, iudex, altera parte postulante vel etiam ex 
officio, auditoque, si opus sit, promotore iustitiae vel vinculi defensore, 
ad normam can. 364 decernat, an et quomodo eiusdem documenti exhi- 
bitio facienda sit. 

§ 2. Parte parere recusante, iudicis est aestimare quanti haec recu- 
satio facienda sit. 

§ 3. Quod si pars documentum apud se esse neget, iudex poterit eam 
examini subiicere et ad iusiurandum de ea re praestandum adigere. 


ARTICULUS VI 


De praesumptionibus 


Can. 348 


§ 1. Praesumptio est rei incertae probabilis coniectura; eaque alia 
est iuris, quae ab ipsa lege statuitur ; alia hominis, quae a iudice conii- 
citur. 

§ 2. Praesumptio iuris alia est iuris simpliciter, alia iuris et de iure. 

Can. 349 


Contra praesumptionem iuris simpliciter admittitur probatio tum 
directa tum indirecta; contra praesumptionem iuris et de iure, tantum 
indirecta, hoc est contra factum quod est praesumptionis fundamen- 
tum. 


Can. 350 


Qui habet pro se iuris praesumptionem, liberatur ab onere proban- 
di, quod recidit in partem adversam. 


Can. 351 


Praesumptiones, quae non statuuntur a iure, iudex ne coniiciat, 
nisi ex facto certo et determinato, quod cum eo, de quo controversia est, 
dlirecte cohaereat. 


ARTICULUS VII 


De iureiurando partium 


Can. 352 


Si habeatur semiplena tantum probatio nec alia probationis adiu- 
menta iam supersint, iudex aut iubeat aut admittat iusiurandum sup- 
pletorium ad probationes supplendas. 


Can. 353 


§ 1. Iudicis est decreto definire an et quando adiuncta concurrant, 
cur iusiurandum suppletorium deferri debeat. 

§ 2. Defertur sive ex officio, sive ad instantiam partis. 

§ 3. Regulariter deferatur ei qui pleniores habet probationes. 


Can. 354 


§ 1. Iureiurando suppletorio abstineat iudex, si de iure vel re ma- 
gni pretii agatur aut de facto nimii momenti, aut si ius, res, factum 
non sit proprium personae cui iusiurandum esset deferendum. 

§ 2. Huic iuriiurando maxime locus est cum adiuncta, quae civilem 
vel religiosum personae statum respiciunt, aliter comperiri nequeunt. 


Can. 355 


§ 1. Pars cui iusiurandum suppletorium defertur in rebus quae ad 
eius statum civilem vel religiosum non pertinent, potest ex iusta causa 
illud recusare vel in adversarium referre. 

$ 2. Quanti autem haec recusatio facienda sit, utrum iusta sit, an 
potius confessioni aequiparanda, iudicis est aestimare. 

§ 3. Iusinrandum suppletorium, ab una parte praestitum, potest ab 
altera impugnari. 


Can. 356 


Si de iure ad damni reparationem constet, sed quantitas damni ae- 
stimari certe non possit, iudex potest parti quae damnum passa est, 
iusiurandum aestimatorium deferre. 


Can. 357 


In deferendo iureiurando aestimatorio : 
1° Iudex a parte, quae damnum passa est, petat ut sub iurisiu- 
randi sanctitate designet res sibi ablatas vel dolo perditas, earumque 
pretium secundum probabilem suam aestimationem exprimat; 
2° Si taxatio iudici nimia videatur, eam ad aequitatem reducat, 
ante oculos habens omnia indicia et argumenta usu comprobata, adhi- 
bitis etiam, si opus sit, peritis, quo magis veritati et iustitiae consulatur. 


Can. 358 


Non solum ante initam litem partes convenire possunt ut contro- 
versia per iusiurandum ab alterutra praestandum transigendo dirima- 
tur, sed pendente quoque lite et in quolibet eius momento et statu, al- 
tera pars potest, iudice probante, alteri iusiurandum decisorium de- 
ferre, ea condicione ut quaestio sive principalis sive incidens, secun- 
dum iusiurandum decisa habeatur. 


Can. 359 


Decisorium iusiurandum deferri nequit, nisi : 

1° De re, in qua cessio et transactio admittitur, et quae pro liti- 
gantium personis non sit nimii momenti seu pretii; 

2° Ab eo qui cedere aut transigere potest ; 

3° Ei, qui cedere vel transigere valet, quique pariter pro se non 
habet plenam probationem ; 

4° De mera notitia facti aut de facto, quod proprium sit illius, 
cui iusiurandum defertur. 


Can. 360 


§ 1. Hoc iusiurandum potest a parte, a qua delatum est, revocari 
quousque praestitum non fuerit, et ab altera parte acceptari et prae- 
stari, vel minus, aut referri in adversarium. 

§ 2. Praestito iureiurando, quaestio secundum iuratam formulam 
finita est, perinde ac si cessio aut transactio iudicialis intercessisset. 

§ 3. Si iusiurandum recusetur nec referatur in adversarium, iudicis 
est aestimare quanti facienda sit recusatio, utrum iustis innitatur cau- 
sis an potius confessioni sit aequiparanda. 

§ 4. Si in adversarium referatur, hic debet illud praestare, secus 
causa cadit. 

§ 5. Ut iusiurandum in adversarium referri possit, eaedem illae 
concurrant condiciones necesse est, quae ad illud deferendum requi- 
runtur, atque idem intercedat iudicis ministerium. 


CAPUT VI 


De eausis incidentibus 


Can. 361 


Causa incidens habetur, quoties, incepto saltem per citationem iu- 
dicio, ab una ex partibus aut a promotore iustitiae vel vinculi defen- 
sore, si iudicio intersint, quaestio proponitur quae, tametsi libello, quo 
lis introducitur, non contineatur expresse, nihilominus ita ad causam 
pertinet ut resolvi plerumque debeat ante quaestionem principalem. 


Can. 362 
Causa incidens proponitur vel ore vel per libellum, indicato nexu 


qui intercedit inter ipsam et causam principalem, et servatis, quoad 
eius fieri poterit, regulis can. 228-247 statutis. 


Can. 363 


Iudex, libello vel petitione verbali receptis, auditis partibus, et, si 
opus sit, promotore iustitiae, vel vinculi defensore, secum deliberet num 
proposita incidens quaestio futilis sit et ad retardandum principale iu- 
dicium unice excitata; itemque num causa incidens talis sit naturae et 
tali nexu cum causa principali cohaereat, ut ante eam resolvi debeat. 
Si ita se res habeat, libellum vel instantiam admittat; aliter decreto 
suo eam reiiciat. 


Can. 364 


§ 1. Utrum incidens quae excitetur quaestio, definienda sit iudicii 
forma servata, an mero decreto, iudex, attenta rei qualitate et gravi- 
tate, aestimet. 

§ 2. Si causa incidens sit iudicio definienda, regulae, quoad eius 
fieri poterit, servandae sunt, quae in aliis iudiciis obtinent ; curet tamen 
iudex ut dilationum termini sint quam maxime breves. 

§ 3. Iudex in decreto quo, non servata iudicii forma, vel reiicit vel 
definit quaestionem incidentem, rationes quibus innititur, in iure et in 
facto breviter exponat. 


Can. 365 


Antequam finiatur causa principalis, iudex interlocutoriam senten- 
tiam potest, iusta intercedente causa, corrigere aut revocare sive ex 
officio, auditis partibus, sive ad instantiam unius partis audita altera 
parte. 


ARTICULUS I 


De contumacia 


Can. 366 


Reus citatus qui sine iusta causa nec ipse per se nec per procura- 
torem comparet, contumax declarari potest. 


Can. 367 


§ 1. Non potest tamen iudex reum contumacem declarare nisi prius 
constiterit : 
1° Citationem, legitime factam, tempore utili'ad rei notitiam per- 
venisse aut saltem pervenire debuisse ; 
2° Reum absentiae excusationem afferre neglexisse aut non iustam 
attulisse. 
$ 2. Haec comprobari possunt sive per novam citationem reo factam 
ut contumaciam suam, si possit, excuset, sive alio modo. 


Can. 368 


§ 1. Ad instantiam partis iudex rei contumaciam declarare potest, 
eaque declarata, procedere, servatis servandis, usque ad sententiam de- 
finitivam eiusque exsecutionem. 

§ 2. Si procedatur ad sententiam definitivam, lite non contestata, 
sententia respicere tantum debet petita in libello; si lite contestata, 
ipsum contestationis obiectum. 


Can. 369 


Ad frangendam rei contumaciam iudex potest comminari ecclesia- 
sticas poenas; quo in casu, iteranda est rei citatio, cum comminatione 
poenarum; nec iam tune licet aut contumaciam declarare aut, ea de- 
eclarata, poenas irrogare, nisi probetur hanc quoque secundam citatio- 
nem suo effectu caruisse. 

Can. 370 


Rei a contumacia recedentis seque in iudicio sistentis ante causae 
definitionem, conclusiones probationesque, si quas afferat, admittan- 
tur; caveat autem iudex ne mala fide in longiores et non necessarias 
moras iudicium protrahatur. 


Can. 371 


Post latam vero sententiam contumax beneficium restitutionis in in- 
tegrum ad appellandum ab ipso iudice qui eam tulit, petere potest, non 
ultra tamen tres menses ab ipsius sententiae intimatione, nisi agatur de 
causis quae non transeunt in rem iudicatam. 


Can. 372 


Regulis superius traditis etiam tum locus est cum reus, etsi primae 
citationi obtemperaverit, fit tamen postea progressu iudicii, contumax. 


Can. 373 


Si die et hora, qua reus secundum citationis praescriptum coram iu- 
dice primum se sistit, actor non adsit, nullamque vel insufficientem 
absentiae excusationem attulerit, iudex eum ad instantiam rei con- 
venti citet iterum; et si actor novae citationi non paruerit vel postea 
iudicium inchoare vel inchoatum prosequi neglexerit, instante reo con- 
vento vel promotore iustitiae aut defensore vinculi, contumax a iudice 
declaretur, iisdem servatis regulis quae supra traditae sunt pro rei con- 
tumacia, excepta tamen comminatione ecclesiasticarum poenarum. 


Can. 374 


§$ 1. Actoris contumacia a iudice declarata perimit eiusdem actoris 
ius ad suam instantiam prosequendam. 

§ 2. Permittitur tamen promotori iustitiae vel vinculi defensori in- 
stantiam facere suam eamque prosequi, quoties publicum bonum id po- 
stulare videtur. 

§ 3. Reus autem exinde ius habet petendi ut vel libere possit a iudi- 
cio abire, vel nulla habeantur omnia eo usque gesta, vel definitive ipse 
absolvatur a petitione actoris, vel iudicium, absente quoque actore, ad 
finem adducatur. 


Can. 375 


§ 1. Qui contumax declaratus contumaciam suam non purgaverit, 
sive actor sit sive reus, condemnetur tum ad litis expensas, quae ob 

suam contumaciam factae sunt, tum etiam, si opus sit, ad indemnita- 
tem alteri parti praestandam. 

§ 2. Si tum actor tum reus sint contumaces, ad expensas litis te- 
nentur in solidum. 


ARTICULUS II 


De interventu tertii in causa 


Can. 376 


§ 1. Is cuius interest, admitti potest ad interveniendum in causa 
in qualibet litis instantia. 

§ 2. Sed ut admittatur, debet ante conclusionem in causa libellum 
iudici exhibere, in quo breviter de inure interveniendi ipsum edoceat. 

§ 3. Qui intervenit in causa, admittendus est in eo statu in quo 
causa reperitur, assignato eidem brevi ac peremptorio termino ad pro- 
bationes suas exhibendas, si causa ad periodum in qua probationes 
proponuntur pervenerit. 


Can. 377 


Si tertii interventus appareat necessarius, iudex ad instantiam par- 
tis vel etiam ex officio debet interventum in causa iubere. 


ARTICULUS III 


De attentatis lite pendente 


Can. 378 


Attentatum est quidquid, lite pendente, aut altera pars adversus 
alteram aut ipse iudex adversus alterutram vel utramque partem in- 
novat, parte dissentiente et in eius praeiudicium ; sive innovatio respi- 
ciat litis materiam, salvo tamen praescripto can. 189, 190, sive respi- 
ciat terminos partibus a iure vel a iudice assignatos ad ponendos cer- 
tos actus iudiciales. 


Can. 379 


§ 1. Attentata sunt ipso iure nulla. 
§ 2. 1° Parti ex attentato laesae competit actio ad obtinendam de- 
clarationem nullitatis. 
2° Actio haec instituenda est coram ipso iudice causae principa- 
lis; quod si ob attentatum pars laesa iudicem suspectum habeat, exce- 
ptionem suspicionis potest opponere, in qua procedendum est ad nor- 
mam can. 130. 

Can. 380 


§ 1. Pendente quaestione de attentato, cursus causae principalis re- 
gulariter suspenditur, sed si iudici opportunius videatur, quaestio de 
attentato potest una cum causa principali pertractari et resolvi. 

§ 2. Quaestiones de attentatis expeditissime sunt pertractandae et 
decreto iudicis definiendae, auditis partibus. 


Can. 381 


Demonstrato attentato, index decernere debet eius revocationem seu 
purgationem. 


CAPUT VII 


De processus publicatione, de conclusione in causa 
et de causae discussione 


Can. 382 


Ante causae discussionem et sententiam omnes probationes quae 
sunt in actis et quae adhuc secretae permanserunt. sunt publicandae. 


Can. 383 


Concessa partibus earumque advocatis licentia acta iudicialia inspi- 
ciendi petendique eorum exemplar, intelligitur facta publicatio pro- 
cessus. 


Can. 384 


§ 1. Expletis omnibus quae ad probationes producendas pertinent, 
ad conclusionem in causa deveniendum est. 

§ 2. Haec conclusio habetur quoties aut partes a iudice interroga- 
tae declarent se nihil aliud deducendum habere, aut utile proponendis 
probationibus tempus a iudice praestitutum elapsum sit, aut iudex 
declaret se satis instructam causam habere. 

§ 3. De peracta conclusione in causa, quocunque modo ea acciderit, 
iudex decretum ferat. 


Can. 385 


§ 1. Post conclusionem in causa novae probationes inhibentur, nisi 
agatur de causis quae nunquam transeunt in rem iudicatam aut de do- 
cumentis nunc primum repertis, aut de testibus qui antea ob legitimum 
impedimentum tempore utili induci non potuerunt. 

§ 2. Si novas probationes admittendas censeat, id decernat iudex, 
audita altera parte, cui congruum tempus concedat ut novas probatio- 
nes cognoscere et se defendere possit; aliter iudicium nullius est mo- 
menti. 

Can. 386 


§ 1. Facta conclusione in causa, iudex, pro suo prudenti arbitrio, 
partibus congruum temporis spatium praestituat ad defensiones suas 
seu allegationes sive per se sive per advocatum exhibendas. 

§ 2. Hic terminus prorogari a iudice potest instante una parte, au- 
dita altera; vel etiam coarctari, utraque consentiente. 


Can. 387 


§ 1. Defensio in scriptis est conficienda, et regulariter tot exempla- 
ribus conscribenda quot sunt iudices, ut singula singulis iudicibus pos- 
sint exemplaria distribui. 

§ 2. Sed etiam promotori iustitiae et defensori vinculi, si iudicio 
intersint, debet exemplar tradi; praeterea partes inter se exemplaria 
commutare debent. 

§ 3. Iudex et, in tribunali collegiali, ponens, quoties pro suo pru- 
denti arbitrio necessarium censeat, et sine nimio partium gravamine 
fieri animadvertat, mandare potest ut defensio typis imprimatur una 
cum documentis principalibus in fasciculo coniungendis, qui actorum 
et documentorum summarium continet. 

§ 4. Quo in casu iubeat ne quidquam imprimatur, nisi prius exhi- 
bito manuscripto et licentia illud publicandi obtenta; praeterea sedulo 
caveat de secreto, si quod sit in causa servandum. 


Can. 388 


Iudicis et in tribunali collegiali ponentis est moderari, pro sua pru- 
dentia, nimiam defensionum extensionem, nisi de hoc peculiari tribu- 
nalis lege sit cautum. 


Can. 389 


§ 1. Communicatis vicissim inter partes defensionum scripturis, utri- 
que parti responsiones exhibere liceat, intra breve tempus a iudice prae- 
stitutum, et servatis regulis et cautelis de quibus in can. 387, 388. 

§ 2. Hoc ius partibus semel tantum esto, nisi iudici gravi ex causa 
iterum videatur concedendum; tunc autem concessio uni parti facta, 
alteri quoque data censetur. 


Can. 390 


§ 1. Advocati iudicem de adiunctis iuris et facti causam respicien- 
tibus privatim instruere prohibentur. 

§ 2. Admittitur tamen moderata disputatio coram iudice pro tri- 
bunali sedente ad aliquid illustrandum, si eam iudex utilem censeat 
vel utraque pars postulet. 

§ 3. Ad disputationem obtinendam partes exhibere debent in scri- 
ptis quaestionum capita cum altera parte discutienda paucis verbis 
expressa ; iudicis autem est ea cum partibus communicare, ac diem et. 
horam disputationi assignare et disputationem ipsam moderari. 

§ 4. Disputationi assistat unus ex notariis tribunalis ad hoc ut, si 
iudex praecipiat aut pars postulet et iudex consentiat, possit de di- 
sceptatis, confessis aut conclusis, scripto ad normam iuris ex conti- 
nenti referre. 


Can. 391 


Si partes parare sibi tempore utili defensionem negligant, aut se 
remittant iudicis scientiae et conscientiae, iudex, dummodo ex actis 
et probatis rem habeat plane perspectam, poterit statim sententiam 
pronuntiare. 


CAPUT VIII 


De sententia 


Can. 392 


§ 1.Legitima pronuntiatio qua iudex causam a litigantibus proposi- 
tam et iudiciali modo pertractatam definit, sententia est: eaque inter- 
locutoria dicitur, si dirimat incidentem causam; definitiva, si princi- 
palem. 

§$ 2. Ceterae iudicis pronuntiationes decreta vocantur. 


Can. 393 


§ 1. Ad pronuntiationem cuiuslibet sententiae requiritur in iudicis 
animo moralis certitudo circa rem sententia definiendam. 

§ 2. Hanc certitudinem iudex haurire debet ex actis et probatis. 

§ 3. Probationes autem aestimare iudex debet ex sua conscientia, 
nisi lex aliquid expresse statuat de efficacia alicuius probationis. 

§ 4. Iudex qui eam certitudinem adipisci non potuit, pronuntiet non 
constare de iure actoris et reum dimittat, nisi agatur de causa favora- 
bili, quo in casu pro ipsa pronuntiandum est, et salvo praescripto 
can. 217, § 2. 


Can. 394 
Sententia ferri a iudice debet, expleta causae disceptatione; et si 


causa sit implicatior et actorum mole difficilior, interponi potest con- 
gruum temporis intervallum. 

Can. 395 


§ 1. In tribuali collegiali, quo die et hora iudices ad deliberandum 
conveniant, collegii praeses constituat; et nisi peculiaris causa aliud 
suadeat, in ipsa tribunalis sede conventus habeatur. 

§ 2. Assignato conventui die, singuli iudices scriptas afferant con- 
clusiones suas et rationes tam in facto quam in iure, quibus ad conclu- 
sionem suam venerint: quae conclusiones actis adiungantur, secreto 
servandae. 

§ 3. Prolatis ex ordine, secundum praecedentiam, ita tamen ut sem- 
per a causae ponente initium fiat, singulorum conclusionibus, habeatur 
moderata discussio sub tribunalis praesidis ductu, praesertim ut con- 
stabiliatur quid statuendum sit in parte dispositiva sententiae. 

§ 4. In discussione autem licet unicuique a pristina sua conclusione 
recedere. 

§ 5. Quod si iudices in prima discussione ad sententiam devenire 
aut nolint aut nequeant, differri poterit decisio ad novum conventum ; 
qui tamen ultra hebdomadam differri non debet. 


Can. 396 


Si unicus sit iudex, ipsius tantum est sententiam exarare; in tribu- 
nali vero collegiali servetur praescriptum can. 50, § 2. 


Can. 397 

§ 1. Sententia debet : 

1° Definire controversiam coram tribunali agitatam ; hoc est reum 
absolvere aut condemnare quod attinet ad petitiones vel accusationes 
adversus eum prolatas, data singulis dubiis, seu controversiae articu- 
lis, congrua responsione ; 

2? Determinare (saltem quatenus fas sit et materia patiatur), quid 
pars damnata dare, facere, praestare, aut pati debeat, aut a quo absti- 
nere; itemque quo modo, loco vel tempore obligatio implenda sit; 

3° Continere rationes seu motiva quae dicuntur, tam in facto quam 
in iure, quibus dispositiva sententiae pars innititur ; 

4° Statuere de litis expensis. 

§ 2. In tribunali collegiali motiva a iudice qui sententiam conscri- 
bit desumantur ex iis quae singuli iudices in discussione attulerunt, nisi 
ab ipso iudicum maiore numero praefinitum fuerit quaenam sint motiva 
proferenda. 

Can. 398 


§ 1. Sententia ferri debet divino Nomine ab initio semper invocato. 
§ 2. Dein exprimat oportet ex ordine qui sit iudex aut tribunal; qui 
sit actor, reus, procurator, nominibus et domicilio rite designatis, pro- 
motor iustitiae, defensor vinculi, si partem in iudicio habuerint. 

§ 3. Referre postea debet breviter facti speciem cum partium con- 
clusionibus. 

§ 4. Hisce subsequatur pars dispositiva sententiae, praemissis ratio- 
nibus quibus innititur. 

§ 5. Claudatur cum indicatione diei et loci in quibus exarata est et 
cum subscriptione iudicis vel omnium iudicum, si plures fuerint, et no- 
tarii, ac sigillo tribunalis muniatur. 


Can. 399 


Regulae superius positae locum habent potissimum in proferenda 
sententia definitiva; sed applicantur etiam, quantum diversa res pati- 
tur, in proferenda interlocutoria. 


Can. 400 


Sententia, rite redacta, quamprimum publicetur. 


Can. 401 


Publicatio sententiae fieri potest vel citando partes ad audiendam 
sententiae lectionem sollemniter factam a iudice pro tribunali sedente; 
vel partibus denuntiando sententiam esse penes cancellariam tribuna- 
lis, unaque facnltatem ipsis fieri eandem legendi et eiusdem exemplar 
petendi; vel sententiae exemplar transmittendo ad partes ad normam 
can. 246. 


CAPUT IX 


De iuris remediis contra sententiam 


Can. 402 


§ 1. Errorem materialem qui inciderit vel in transcribendo parte di- 
spositiva sententiae vel in referendis factis aut partium petitionibus 
aut in ponendis calculis, corrigere valet ipse iudex qui sententiam tulit. 

§ 2. Iudex ad hance correctionem deveniat edito decreto ad instan- 
tiam partis, nisi pars altera refragetur. 

§ 3. Si altera pars refragetur, quaestio incidens ad normam can. 364, 
§ 3, decreto definiatur ; et decretum ad calcem sententiae correctae re- 
feratur. 


ARTICULUS I 


De appellatione 


Can. 403 


Pars quae aliqua sententia se gravatam putat, itemque promotor iu- 
stitiae et defensor vinculi in causis in quibus interfuerunt, ius habent a 
sententia appellandi ad iudicem superiorem, salvo praescripto can. 404. 

Can. 404 


Non est locus appellationi : 

1° A sententia ipsius Sumini Pontificis vel Signaturae Apostoli- 
cae ; 

2° A sententia iudicis qui a Sede Apostolica delegatus est ad vi- 
dendam causam cum clausula appellatione remota; 

3° A sententia vitio nullitatis infecta ; 

4° A sententia quae in rem iudicatam transiit; 

5° A definitiva quae iureiurando litis decisorio innixa est; 

6° A iudicis decreto vel a sententia interlocutoria, quae non ha- 
beat vim definitivae, nisi cumuletur cum appellatione a sententia de- 
finitiva ; 

7° A sententia in causa de qua ius cavet expeditissime rem esse de- 
finiendam ; 

8 A sententia contra contumacem, qui a contumacia se non pur- 
gaverit ; 

9° A sententia lata contra eum qui in scriptis expresse professus 
est se appellationi renuntiare ; 

10° A sententia iudicis unici in causis patrimonialibus de rebus 
quarum pretium non excedit summam biscentum francorum aureorum. 


Can. 405 


Appellatio interponi debet coram iudice a quo sententia prolata est 
intra decem dies a notitia publicationis sententiae. 


Can. 406 


A delegato non datur appellatio ad delegantem nisi delegans sit ipsa 
Apostolica Sedes, firmo can. 404, n. 2. 


Can. 407 


§ 1. Appellatio fieri potest ore coram iudice pro tribunali sedente, 
si publice sententia legatur, statimque ab actuario scriptis redigenda est. 
§ 2. Aliter facienda est in scriptis, salvo casu de quo in can. 229. 


Can. 408 


Si alia pars ad tribunal Apostolicae Sedis appellaverit, alia ad aliud 
competens, appellatio prosequenda est coram tribunali Apostolicae 
Sedis. 

Can. 409 


Appellatio prosequenda est coram indice ad quem dirigitur intra men- 
sem ab eius interpositione, nisi iudex a quo facta est appellatio longius 
tempus ad eam prosequendam parti praestituerit. 


Can. 410 


§ 1.Ad prosequendam appellationem requiritur et sufficit ut pars 
ministerium invocet iudicis appellationis ad impugnatae sententiae emen- 
dationem, adiuncto exemplari huius sententiae et libelli appellatorii quem 
iudici inferiori exhibuerat. 

§ 2. Quod si pars exemplar impugnatae sententiae intra utile tem- 
pus a tribunali a quo appellationem interposuit obtinere nequeat, in- 
terim termini non decurrunt et impedimentum significandum est iudici 
appellationis, qui tribunal a quo appellatum est praecepto obstringat 
officio suo quamprimum satisfaciendi. 


Can. 411 


§ 1. Si casus de quo in can. 255 contigerit intra terminum ad appel- 
landum utilem sed antequam appellatio interposita sit, sententia de- 
bet iis quorum interest denuntiari iisque concessi intelliguntur termini 
a iure statuti a die denuntiationis computandi. 


§ 2. Si contigerit postquam fuerit appellatum, appellatio interposita 
iisdem denuntietur, in quorum favorem a die denuntiationis denuo cur- 
rere incipit tempus utile ad appellationem prosequendam. 


Can. 412 


Inutiliter elapsis fatalibus appellatoriis sive coram iudice a quo ap- 
pellatio interposita est, sive coram iudice ad quem appellatum est, de- 
serta censetur appellatio. 


Can. 413 


§ 1. Appellatio facta ab actore prodest etiam reo, et vicissim. 

§ 2. Si interponatur ab una parte super aliquo sententiae capite, 
pars adversa, etsi fatalia appellationis fuerint transacta, potest super 
aliis capitibus incidenter appellare intra terminum peremptorium de- 
cem dierum a die quo ipsi appellatio principalis notificata est; idque 
facere potest etiam sub condicione recedendi, si prior pars ab instantia 
recesserit. 

§ 3. Si sententia plura capita contineat, et appellans quaedam tan- 
tummodo capita impugnet, cetera capita exclusa habeantur; si nullum 
determinavit caput, appellatio praesumitur facta contra omnia capita. 

Can. 414 


Si unus ex pluribus reis aut actoribus sententiam impugnet, impu- 
gnatio censetur ab omnibus facta, quoties res petita sit individua aut 
obligatio solidalis; expensas vero iudiciales ille tantum sustinere debet 
qui appellavit, si iudex appellationis primam sententiam confirmaverit. 


Can. 415 


§ 1. Appellatio in suspensivo exsecutionem appellatae sententiae su- 
spendit ac propterea in suo robore permanet principium : lite pendente 
nihil innovetur: appellatio autem in devolutivo tantum, non suspendit 
exsecutionem sententiae, licet lis adhuc pendeat circa meritum causae. 

§ 2. Omnis appellatio est in suspensivo, nisi aliud in iure expresse 
caveatur, firmo praescripto can. 445, § 2. 


Can. 416 


Interposita appellatione tribunal a quo appellatum est debet ad tri- 
bunal ad quod interposita est appellatio actorum iudicialium authenti- 
cum exemplar vel ipsamet originalia acta transmittere ad normam 
can. 159. 


Can. 417 


§ 1. 1° Firmo can. 494, in gradu appellationis non potest admitti 
novum petitum, ne ad modum quidem utilis cumulationis; ideoque li- 
tis contestatio in eo tantum versari potest ut prior sententia vel con- 
firmetur, vel reformetur sive ex toto sive ex parte; 

2 Novum habetur petitum quoties partes vel res petita vel causa 
petendi mutatur, non autem si petitio versatur circa petiti, de quo di- 
sceptatum est in prima instantia, accessoria. 

§ 2. Sed novis exhibitis documentis et novis probationibus poterit 
causa instrui, servatis regulis traditis in can. 309, 385. 


ARTICULUS II 


De querela nullitatis contra sententiam 


‘an. 418 


Sententia vitio insanabilis nullitatis laborat, quando: 
1° Lata est a iudice absolute incompetenti vel in tribunali colle- 
giali a non legitimo iudicum numero contra praescriptum can. 46, § 1; 
2° Lata est inter partes, quarum altera saltem non habet perso- 
nam in iudicio; 
3° Quis nomine alterius egit sine legitimo mandato. 

Can. 419 


Nullitas de qua in can. 418 proponi potest ad modum exceptionis 
in perpetuum, ad modum vero actionis coram iudice qui sententiam tu- 
lit intra decem annos a die publicationis sententiae. 


Can. 420 


Sententia vitio sanabilis nullitatis laborat, quando: 
1° Legitima defuit citatio; 
2° Motivis seu rationibus decidendi est destituta, salvo praescripto 
can. 84; 
3° Subscriptionibus caret iure praescriptis ; 
4° Non refert indicationem partium, anni, mensis, diei et loci quo 
prolata fuit. 


Can. 421 


Querela nullitatis in casibus de quibus in can. 420 proponi potest 
intra tres menses a die publicationis sententiae coram iudice qui sen- 
tentiam tulit. 


Can. 422 


Querela nullitatis in casibus de quibus in can. 418, 420 proponi po- 
test una cum appellatione coram iudice appellationis intra decem dies. 


Can. 423 


Si pars veretur ne iudex, qui sententiam, querela nullitatis ob vi- 
tium insanabile vel sanabile impugnatam, tulit, praeoccupatum animum 
habeat ideoque eum suspectum merito existimat, exigere potest ut alius 
iudex, sed in eadem iudicii sede seu in eodem iurisdictionis gradu, in 
eius locum subrogetur ad normam can. 130. 


Can. 424 


§ 1. Querelam nullitatis interponere possunt nedum partes, quae se 
gravatas putant, sed etiam promotor iustitiae aut defensor vinculi, quo- 
ties iudicio interfuerunt. 

§ 2. Ipse iudex potest ex officio sententiam nullam a se latam re- 
tractare vel emendare intra terminos ad ayendum can. 419 et 421 sta- 
tutos, nisi interea appellatio una cum querela nullitatis iuxta can. 422 
interposita fuerit. 

ARTICULUS III 


De oppositione tertii 


Can. 425 


Si sententiae definitivae praescriptum iura aliorum offendat, hi ha- 
bent remedium extraordinarium quod oppositio tertii dicitur, vi cuius 
qui ex sententia suorum iurium laesionem verentur, possunt sententiam 
ipsam ante eius exsecutionem impugnare eique se opponere. 


Can. 426 


§ 1. Oppositio fieri potest ad recurrentis arbitrium sive postulando 
revisionem sententiae ab ipso iudice qui eam tulit, sive provocando ad 
iudicem appellationis. 

§ 2. In utroque casu oppositor probare debet ius suum revera esse 
laesum aut probabiliter laesum iri. 

§ 3. Laesio autem oriri debet ex ipsa sententia quatenus aut ipsa sit j 
causa laesionis, aut, si exsecutioni mandetur, oppositorem gravi praeiu- 
dicio sit affectura. 

§ 4. Si neutrum probetur, iudex, non obstante tertii oppositione, 
sententiae exsecutionem decernat. 


Can. 427 


Admissa instantia, si oppositor agere velit in gradu appellationis, 
tenetur legibus de appellatione statutis; si coram ipso iudice qui sen- 
tentiam tulit, regulae servandae sunt de causis incidentibus datae. 


Can. 428 


Causa ab oppositore victa, sententia antea lata mutanda est a iu- 
dice secundum oppositoris instantiam. 


CAPUT X 


De re iudicata et de restitutione in integrum 


Can. 429 


Firmo can. 404, res iudicata habetur : 

1° Duplici sententia conformi ; 

2° Sententia intra utile tempus non appellata ; 

3° Sententia adversus quam appellatio interposita coram iudice a 
quo appellatum est, deserta est coram iudice appellationis ad normam 
can. 412; 

4° Renuntiatione appellationi, admissa ad normam can. 262, § 2, 
vel peremptione instantiae in gradu appellationis ad normam can. 258; 
5° Sententia definitiva unica, a qua non datur appellatio. 


Can. 430 


Nunquam transeunt in rem iudicatam causae de statu personarum, 
haud exceptis causis separationis coniugum; sed ex duplici sententia 
conformi in his causis consequitur, ut ulterior spropositio non debeat 
adinitti, nisi novis prolatis iisdemque gravibus argumentis vel docu- 
mentis. 

Can. 431 


§ 1. Res iudicata praesumptione iuris et de iure habetur vera et 
‘usta nec impugnari directe potest. * 

§ 2. Facit ius inter partes, et impedit, vel officio iudicis vel exce- 
ptione, novam eiusdem causae introductionem. 


Can. 432 


§ 1. Adversus sententiam contra quam non suppetat ordinarium re- 
medium appellationis aut querelae nullitatis, datur, dummodo de iniu- 
stitia rei iudicatae manifesto constet, remedium extraordinarium resti- 
tutionis in integrum intra annum ab adepta maiore aetate computan- 
dum, si agatur de minoribus; a die cognitae iniustitiae rei iudicatae, si 
de maioribus aut personis moralibus. 

§ 2. De iniustitia autem manifesto constare non censetur, nisi : 

1° Sententia documentis innitatur, quae postea fuerfnt falsa de- 
prehensa ; 

2° Postea detecta fuerint documenta, quae facta nova et contra- 
riam decisionem exigentia peremptorie probent ; 

3° Sententia ex dolo partis prolata fuerit in damnum alterius; 

4° Legis praescriptum evidenter neglectum fuerit. 


Can. 483 


§ 1. Ad restitutionem in integrum concedendam competens est iudex 
qui sententiam tulit, nisi ea petatur ex neglecto a iudice praescripto 
legis; quo in casu eam concedit tribunal appellationis. 

§ 2. Restitutio in integrum ne concedatur nisi auditis partibus at- 
4ne promotore iustitiae et defensore vinculi si hi priori iudicio inter- 
fuerint. 

Can. 434 


§ 1. Petitio restitutionis in integrum sententiae exsecutionem non- 
dum inceptam suspendit. 
§ 2. Si tamen suspicio sit ex probabilibus indiciis petitionem factam 

esse ad moras exsecutioni nectendas, iudex decernere potest ut senten- 
tia exsecutioni demandetur, assignata tamen restitutionem petenti ido- 
nea cautione ut, si restituatur in integrum, indemnis fiat. 


CAPUT XI 


De expensis iudicialibus et gratuito patrocinio 


ARTICULUS I 


De expensis iudicialibus 


Can. 485 


Possunt partes adigi ad aliquid solvendum, titulo expensarum iudi- 
cialium, nisi ab hoc onere eximantur ad normam can. 441-443. 


Can. 436 


§ 1. Episcoporum in Synodis particularibus vel in collationibus coa- 
dunatorum est taxarum notulam ac regulam statuere in qua praefiniatur 
quid partes debeant pro expensis iudicialibus; quae sit retributio pro 
advocatorum et procuratorum opera a partibus solvenda; quae merce- 
dis mensura pro translationibus in aliam linguam et transcriptionibus ; 
pro his examinandis et fide facienda de earum fidelitate; itemque pro 
exscribendis ex archivo documentis. 

§ 2. Potest autem iudex pro suo prudenti arbitrio exigere ut pecu- 
nia pro iudicialibus expensis, pro indemnitate testium, pro honorariis 
peritorum debita a parte quae petit vel, si iudex ex officio agat, ab 
actore, antea deponatur penes tribunalis cancellariam aut saltem con- 
grua cautio praestetur pecuniam deinde solutum iri. 

§ 3. Curent Hierarchae diversorum rituum, latini quoque, in eodem 
territorio iurisdictionem obtinentes ut, collatis consiliis, eadem notula 
seu regula taxarum pro omnibus statuatur. 


Can. 487 


§ 1. Victus victori iudiciales expensas regulariter reficere debet tum 
in causa principali tum in incidenti. 

§ 2. Si actor vel reus temere litigaverit, etiam ad damnorum refe- 
ctionem damnari debet. 


Can. 438 


Si actor vel reus ex parte tantum succubuerit, aut lis agitata fuerit 
inter consanguineos vel affines, aut de quaestione valde ardua actum 
fuerit, aut quacunque alia iusta et gravi de causa, poterit index pro suo 
prudenti arbitrio ex toto vel ex parte inter litigantes expensas compen- 
sare; idque debet exprimere in ipso sententiae tenore. 

Can. 439 


Si plures sint in causa qui condemnationem ad expensas mereantur, 
index eos damnet in solidum, si agatur de obligatione solidali; aliter 
pro rata. 


Can. 440 


§ 1. A pronuntiatione circa expensas non datur distincta appellatio ; 
sed pars quae se gravatam putat, recursum intra decem dies interponere 
potest coram eodem iudice; qui de hac re cognoscere denuo poterit, et 
taxationem emendare ac moderari. 

§ 2. Appellatio a sententia circa causam principalem secumfert ap- 
pellationem a pronuntiatione circa expensas. 


ARTICULUS II 


De gratuito patrocimo 
aut expensarum iudicialium deminutione 


Can. 441 


Pauperes, qui omnino impares sint expensis iudicialibus sustinen- 
dis, ius habent ad gratuitum patrocinium ; si ex parte tantum, ad expen- 
sarum deminutionem. 


Can. 442 


$ 1. Ad gratuitum pauperum patrocinium iudex in singulis causis 
vult, eam a iudice postulare debet, dato supplici libello, allatisque docu- 
mentis quibus quae condicio sit postulantis quaeve eius rei familiaris co- 
pia demonstret; praeterea probare debet se non futilem neque temera- 
rium causam agere. 

§ 2. Iudex postulationem nec admittat nec reiiciat, nisi requisitis, 
si opus sit, notitiis etiam secretis quibus statum rei familiaris ipsius po- 
stulantis compertum habere possit auditoque promotore iustitiae: imo 
concessam potest etiam revocare, item audito promotore iustitiae, si in 
decursu iudicii assertam paupertatem non adesse compertum habuerit. 


Can. 148 


§ 1. Qui exemptionem ab expensis vel earum deminutionem assequi 
designet aliquem ex advocatis in suo foro approbatis, qui ab hoc mu- 
nere explendo, nisi ex causa iudici probata, sese subducere nequit, secus 
a iudice congrua poena, etiam suspensionis ab advocati munere exer- 
cendo, plecti potest. 

§ 2. Deficientibus advocatis approbatis, iudex Hierarcham loci ro- 
get ut aliquem ex aliis advocatis vel aliam idoneam personam, si opus 
sit, designet ad pauperis patrocinium suscipiendum. 

§ 3. Si advocatus aliusve, cui gratuitum patrocinium commissum 
sit, munus suum debita diligentia non exerceat, ad illius observantiam 
# indice revocetur, ad instantiam partis cuius intersit vel promotoris 
iustitiae aut etiam ex officio. 


Can. 444 


§ 1. Si pars quae patrocinio gratuito usa est victoriam retulerit et 
vel pecuniae summam vel rem pretio aestimabilem consecuta fuerit, quae 
sit quintuplo maior summa quae pro expensis iudicialibus, non exclusis 
honorariis advocati, solvenda esset, a summa pecuniae vel a pretio rei 
parti victrici adiudicatis detrahantur expensae iudiciales. 

§ 2. Si pars quae gratuito patrocinio usa est victoriam retulerit et 
adversa pars in expensas iudiciales damnata sit, haec illas etiam iudi- 
ciales expensas solvat a quibus pars, gratuito fruens patrocinio, fuit 
exempta, non autem advocati honoraria, nisi et in ipsa pars victa con- 
demnata fuerit. 


CAPUT XII 
De exsecuiione sententixe 


Can. 445 


§ 1. Sententia quae transiit in rem iudicatam, exsecutioni mandari 
potest. 
§ 2. Iudex tamen potest sententiae, quae nondum transiit in rem 
iudicatam, provisoriam exsecutionem iubere : 
1° Si agatur de provisionibus seu praestationibus ad necessariam 
sustentationem ordinatis ; 
2° Si alia gravis urgeat necessitas, ita tamen ut, concessa provi- 
soria exsecutione, per cautiones, fideiussiones aut pignora satis consul- 
tum sit indemnitati alterius partis, casu quo exsecutio revocanda sit. 


Can. 446 


Non antea exsecutioni locus esse poterit, quam exsecutorium iudicis 
decretum habeatur, quo edicatur sententiam ipsam exsecutioni mandari 
debere; quod decretum pro diversa causarum natura vel in ipso sen- 
tentiae tenore includatur vel separatim edatur. 


Can. 447 


Si sententiae exsecutio praeviam rationum redditionem exigat, quae- 
stio ab illo ipso iudice, servatis de iure servandis, est decidenda, qui 
tulit sententiam exsecutioni mandandam. 

Can. 448 


§ 1. Sententiam exsecutioni mandare debet per se vel per alium Hie- 
rarcha loci in quo sententia primi gradus lata est. 

§ 2. Quod si hic renuat vel negligat, parte cuius interest instante 
vel etiam ex officio, exsecutio spectat ad iudicem appellationis. 

§ 3. Inter religiosos exsecutio sententiae spectat ad Superiorem qui 
exsecutivam sententiam tulit aut iudicem delegavit. 


Can. 449 


§ 1. Exsecutor, nisi quid eius arbitrio in ipso sententiae tenore fue- 
rit permissum, debet sententiam ipsam secundum obvium verborum sen- 
sum exsecutioni mandare. 

§ 2. Licet ei videre de exceptionibus circa modum et vim exsecutio- 
nis, non autem de merito causae; quod si habeat aliunde compertum 
sententiam esse manifeste iniustam, abstineat ab exsecutione, et par- 
tem ad eum qui exsecutionem commisit, remittat. 


Can. 450 


§ 1. Quod attinet ad reales actiones, quoties adiudicata actori res 
aliqua est, haec actori tradenda est statim ac res iudicata habetur. 

§ 2. 1° Quod vero attinet ad actiones personales, cum reus damnatus 
est ad rem mobilem praestandam, vel ad solvendam pecuniam, vel ad 
aliud dandum aut faciendum, quatuor menses conceduntur pro implenda 
obligatione. 

2° Iudex potest terminum praescriptum vel reducere vel protra- 
here, ita tamen ut neque infra duos menses coarctetur, neque sex menses 
excedat. 


Can. 451 


In exsecutione peragenda exsecutor caveat ut quam minimum dam- 
nato noceatur, eaque de causa incipiat exsecutionem a distrahendis 
rebus quae minus ei necessariae sunt, salvis semper quae eius victui vel 
industriae deserviunt; et si agatur de clerico, salvis iis quae ad hone- 
stam sui sustentationem, prudenti ecclesiastici iudicis arbitrio, sunt ne- 
cessaria, firma tamen eiusdem obligatione creditoribus quamprimum sa- 
tisfaciendi. 


Can. 452 


Exsecutor utatur prius monitis et praeceptis erga reluctantem; ad 
poenas autem spirituales et ad censuras ne deveniat, nisi ex necessitate 
et gradatim. 


7 - Acta, Vol. XVII, n. 1. — 6-1-950. 

SECTIO II 
DE IUDICIO CONTENTIOSO CORAM UNICO IUDICE 


Can. 453 


Ad iudicem unicum iura spectant cum tribunalis tum praesidis. 


Can. 454 


Partes defendere se valent per se ipsas vel per unicum advocatum. 


Can. 455 


Partibus non licet plures quam quatuor vel quinque testes adducere. 


Can. 456 


§ 1. Indicialis petitio, firmo can. 230, referre debet : 
1° Facta quibus actoris petitiones innituntur, breviter, integre et 
clare exposita ; 
2° Probationes quibus actor vult facta demonstrare; testium no- 
mine, cognomine, condicione, ac commorationis loco indicatis ; 
3° Pretium rei petitae quatenus ab eo pendeat iudicis competentia, 
una cum iis quae necessaria sint ad rei pretium constabiliendum ; 
4° Conclusiones actoris. 
§ 2. Iudicialis petitio proponi etiam potest ore iudici unico; quo in 
casu, notarius eam scriptis consignet. 


Can. 457 


Tudex, intra triduum ab exhibita petitione iudiciali, decreto ad cal- 
cem ipsius petitionis ab actore vel a notario scriptae apposito, praeci- 
piat communicari, notarii cura, exemplar petitionis iudicialis reo, facta 
huic facultate, intra decem dies deponendi in cancellaria tribunalis scri- 
ptam responsionem, vel adeundi tribunal ad respondendum petitioni 
actoris ; quo in casu, notarius in actis referre debet rei responsum. 


Can. 458 


Iudex poterit, si res ferat, alium praefigere actori terminum ad re- 
plicandum alterutro ex indicatis modis. 


Can. 459 


Elapso termino reo constituto ad respondendum et actori ad repli- 
candum, si hic terminus constitutus fuerit, iudex, perspectis actis — nisi 
spes aliqua concordiae affulgeat litem componendo per transactionem 

ad normam can. 94 seqq. — partes citet ut coram se compareant, adsi- 
gnato termino non infra decem nec supra triginta dies. Citationis de- 
cretum, notarii cura, partibus denuntiari debet. 


Can. 460 


§ 1. Integrum est partibus scriptam relationem ad probandas suas 
petitiones ad tribunal deferre, dummodo id faciant tres saltem ante au- 
dientiam dies et duplici exemplari, quorum alterum ex continenti com- 
municari debet cum altera parte. 

§ 2. Item, intra terminum de quo in § 1, partes quae velint quos- 
dam audiri testes non adductos in petitione iudiciali, debent horum 
nomina una cum aliis requisitis de quibus in can. 456, § 1, n. 2, can- 
cellariae tribunalis nota facere, ea lege ut iudex partibus numerum 
testium dumtaxat paulo maiorem adducere permittat propter peculiaria 
causae adiuncta. 


Can. 461 


In audientia probationes colliguntur. 


Can. 462 


Probationibus collectis proceditur in eadem audientia ad discussio- 
nem oralem. 
Can. 463 


Fine discussioni orali imposito, si iudex ex actis et probatis censeat 
causam sufficienter instructam, poterit sententiam vel statim pronun- 
tiare vel eandem differre, non tamen ultra tres dies. 


Can. 464 


Si in audientia probationes iam admissae colligi haud potuerint, vel 
iudex necessarium duxerit novas probationes colligere, altera statuitur 
audientia. 

Can. 465 


Sententiae interlocutoriae a iudice unico prolatae impugnari ne- 
queunt nisi una cum sententiis definitivis, atque modis ad impugnan- 
das sententias definitivas admissis. 


Can. 466 


Pars dispositiva sententiae statim communicetur ore partibus, nisi 
iudex decernat decisionem secreto servandam esse usque ad formalem 
sententiae publicationem. 

Can. 467 


Sententiae textus quamprimum edendus est, ad summum intra quin- 
decim dies. 

SECTIO III 
DE CAUSIS MATRIMONIALIBUS 


CAPUT I 


De foro competenti 


Can. 468 


Causae matrimoniales inter baptizatos iure proprio et exsclusivo ad 
iudicem ecclesiasticum spectant. 


Can. 469 


Causae de effectibus matrimonii mere civilibus, si principaliter agan- 
tur, pertinent ad civilem magistratum sed si incidenter et accessorie, 
possunt etiam a iudice ecclesiastico ex propria potestate cognosci ac 
definiri. 


Can. 470 


Causas matrimoniales ad eos spectantes de quibus in can. 15, n. 1, 
illa Sacra Congregatio vel illud Tribunal aut specialis ea Commissio 
exclusive cognoscet, cui eas Summus Pontifex in singulis casibus dele- 
gaverit; causas dispensationis super matrimonio rato et non consum- 
mato, Sacra Congregatio pro Ecclesia Orientali; causas vero quae refe- 
runtur ad privilegium Paulinum et causas inter partem catholicam et 
partem acatholicam, sive baptizatam sine non baptizatam, quocumque 
modo ad Sedem Apostolicam delatas, Sacra Congregatio Sancti Officii. 


Can. 471 


§ 1. Nullus iudex inferior potest processum in causis dispensationis 
super rato et non consummato instruere, nisi Sedes Apostolica facul- 
tatem eidem fecerit. 

§ 2. 1° Si tamen iudex competens auctoritate propria iudicium pe- 
regerit de matrimonio nullo ex capite impotentiae et ex eo, non impo- 
tentiae, sed nondum consummati matrimonii emerserit probatio, omnia 
acta ad Sacram Congregationem transmittantur, quae iis uti poterit 
in processu super rato et non consummaito ; 

2° Si vero probationes de non secuta matrimonii consummatione 
hactenus instructae, habeantur non sufficientes, eaedem compleantur et 
acta dein plene instructa ad Sacram Congregationem remittantur. 

§ 3. Pariter si iudex competens auctoritate propria iudicium pere- 
gerit de matrimonii nullitate, ex alio capite, et matrimonii nullitas 
evinci non possit, sed incidenter dubium valde probabile emerserit de 
non secuta matrimonii consummatione, tunc integrum est alterutri vel 

utrique parti libellum porrigere Romano Pontifici inscriptum, pro di- 
spensatione a matrimonio rato et non consummato; et ipso iure fit po- 
testas iudici causam instruendi. Idem iudex acta, plene instructa, dein 
ad Sacram Congregationem remittat. 


Can. 472 


In aliis causis matrimonialibus iudex competens est iudex loci in 
quo matrimonium celebratum est aut in quo sive pars conventa sive 
pars catholica, si altera sit acatholica, domicilium vel quasi-domicilium 
habet. 


Can. 473 


Si matrimonium accusatur ex defectu consensus, curet ante omnia 
iudex ut monitionibus opportunis partem, cuius consensus deesse af- 
firmatur, ad consensum renovandum inducat; si ex defectu formae sub- 
stantialis vel ex impedimento dirimenti a quo dispensari potest et solet, 
partes inducere studeat ad consensum in forma legitima renovandum 
vel ad dispensationem petendam. 


CAPT II 


De tribunali constituendo 


Can. 474 


Unicus est iudex instructor in inquisitione pro dispensatione super 
matrimonio rato et non consummato. 


Can. 475 


Sive agatur de nullitate matrimonii, sive de probandis inconsumma- 
tione et causis ad dispensandum super rato et non consummato, citari 
debet defensor vinculi ad normam can. 62. 


Can. 476 
Defensoris vinculi est: 
1° Examini partium, testium et peritorum adesse; exhibere iudici 
interrogatoria clausa et obsignata, in actu examinis a iudice aperienda, 
et partibus aut testibus proponenda; novas interrogationes, ab exa- 
mine emergentes, iudici suggerere ; 
2 Articulos a partibus propositos perpendere, iisque quatenus 
opus sit, contradicere; documenta a partibus exhibita recognoscere ; 
3° Animadversiones contra matrimonii nullitatem ac probationes 
pro validitate aut pro consummatione matrimonii scribere et allegare, 
eaque omnia deducere, quae ad matrimonium tueadum utilia censuerit. 

Can. 477 


Defensori vinculi ius esto: 

1° Semper et quolibet causae momento acta processus, etsi non- 
dum publicati, invisere; novos terminos ad scripta perficienda flagi- 
tare, prudenti iudicis arbitrio prorogandos; 

2° De omnibus probationibus vel allegationibus ita certiorem fieri, 
ut contradicere possit ; 

3° Petere ut alii testes inducantur vel iidem iterum examini subii- 
ciantur, processu etiam absoluto vel publicato, novasque animadversio- 
nes edere; 

4° Exigere ut alia acta, quae ipse suggesserit, conficiantur, nisi 
tribunal unanimi suffragio dissentiat. 


CAPUT III 


De iure accusandi matrimonium et postulandi dispensationem — 
super rato et non consummato 


Can. 478 


§ 1. Habiles ad accusandum sunt: 
1° Coniuges, in omnibus causis separationis et nullitatis, nisi ipsi 
fuerint impedimenti vel, etiam alia ratione, nullitatis matrimonii causa 
directa et dolosa; 
2° Promotor iustitiae in impedimentis natura sua publicis. 

§ 2. Reliqui omnes, etsi consanguinei, non habent ius matrimonia 
accusandi, sed tantummodo nullitatem matrimonii Hierarchae loci vel 
promotori iustitiae denuntiandi. Eodem iure gaudent coniuges ad ac- 
cusandum matrimonium inhabiles. 

§ 3. In causis de nullitate matrimonii, ut acatholici, sive baptizati 
sive non baptizati, partes actoris agere queant, indigent facultate impe- 
tranda a S. Congregatione S. Officii. 


Can. 479 


Matrimonium, quod, utroque coniuge vivente, non fuerit accusatum, 
post mortem alterutrius vel utriusque coniugis ita praesumitur validum 
fuisse, ut contra hance praesumptionem non admittatur probatio, nisi 
incidenter oriatur quaestio, aut aliter ferant Statuta personalia. 


Can. 480 


In causis super rato et non consummato non proceditur nisi ad le- 
gitimam saltem unius coniugis petitionem. 


102 


Acta Pi Pp. XII 


CAPUT IV 


De probationibus 


Can. 481 


Consanguinei et affines de quibus in can. 279, § 3, n. 3, habentur 
testes habiles in causis suorum propinquorum. 


Can. 482 


§ 1.In causis impotentiae vel inconsummationis, nisi de impotentia 
vel inconsummatione aliunde certo constet, debet quisque coniugum 
septem testes, qui testes credibilitatis dicuntur, inducere, sanguine aut 
affinitate sibi coniunctos, sin minus vicinos bonae famae aut alioquin 
de re edoctos, qui iurare possint de ipsorum coniugum probitate, et 
praesertim de eorum veracitate circa rem in controversiam deductam. 

§ 2. Testibus credibilitatis a partibus inductis potest iudex ad nor- 
mam can. 281, § 3, alios testes ex officio adiungere; imo debet, quoties 
testes credibilitatis a partibus inductos pauciores fuerint vel insuffi- 
cientes aestimaverit. 

§ 3. Testimonium hoc est argumentum credibilitatis quod robur ad- 
dit depositionibus coniugum; sed vim plenae probationis non obtinet, 
nisi aliis adminiculis aut argumentis fulciatur. 


Can. 483 
In causis impotentiae aut inconsummationis requiritur inspectio cor- 
poris utriusque vel alterutrius coniugis per peritos facienda, nisi ex 
adiunctis inutilis evidenter appareat. 


Can. 484 


In peritis eligendis, praeter normas in can. 315-328 datas, serventur 
praescripta canonum qui sequuntur. 


Can. 485 


Ad periti munus ne admittantur qui coniuges privatim inspexerint 
circa factum cui innititur petitio declarationis nullitatis vel inconsum- 
mationis ; licet tamen hos tanquam testes inducere. 


Can. 486 


§ 1. Ad inspiciendum virum, duo periti medici ex officio designari 
debent. 

§ 2. Ad mulierem vero inspiciendam designentur duae mulieres quae 
laurea doctorali in arte medica, vel saltem legitimo peritiae in arte 

obstetricia testimonio praeditae sint. Si vero tales mulieres ad inspe- 
ctionem perficiendam haberi nequeant, tunc licitum erit Hierarchae, 
de consensu mulieris inspiciendae, examen peragendum committere vi- 
ris, qui non tantum medica arte sint insignes, sed etiam religionis et 
honestatis laude commendati, moribus atque aetate graves. 

§ 3. Corporalis mulieris inspectio fieri debet, servatis plene chri- 
stianae modestiae regulis et adstante semper honesta matrona ex of- 
ficio designanda. 


Can. 487 


§ 1. Mulieris inspectionem seorsum singuli legitime ad eam facien- 
dam designati exsequi debent. 

§ 2. Qui inspectionem viri vel mulieris legitime peregerint, singuli 
relationes conficiant, intra terminum a iudice praefinitum tradendas. 

§ 3. Potest iudex relationes ab obstetricibus confectas examini ali- 
cuius periti medici subiicere, si id opportunum existimaverit. 


Can. 488 


Peracta relatione, periti, obstetrices ac matrona, seorsum singuli, a 
iudice interrogentur, secundum articulos a vinculi defensore antea con- 
cinnatos quibus ipsi, praestito iureiurando, respondeant. 


Can. 489 


Etiam in causis defectus consensus ob amentiam, requiratur suffra- 
gium peritorum in scientia psychiatrica peculiariter versatorum, qui 
infirmum, si casus ferat, eiusve acta quae amentiae suspicionem inge- 
runt, examinent secundum artis praecepta; insuper uti testes audiri 
debent periti qui infirmum antea visitaverint. 


CAPUT V 


De publicatione processus, conclusione in causa et sententia 


Can. 490 


§ 1. Publicato processu partes possunt adhuc novos testes, ad nor- 
mam tamen can. 309, super diversis articulis inducere. 

§ 2. Si vero testes iam excussi super iisdem articulis antea proposi- 
tis denuo audiendi sint, servetur praescriptum can. 304, integro iure 
defensoris vinculi opportunas proponendi exceptiones. 


Can. 491 


§ 1. Defensor vinculi ius habet ut in allegando, petendo et respon- 
dendo tam in scriptis quam in defensione orali, audiatur postremus. 
§ 2. Quare iudex ad definitivam sententiam ne deveniat, nisi prius 

vinculi defensor interrogatus declaraverit sibi nihil deducendum vel 
inquirendum superesse. 

§ 3. Si vero ante praefinitum a iudice definiendae causae diem de- 
fensor nihil deduxerit, praesumitur eum nihil iam deducendum habere. 


Can. 492 


In causis quae spectant ad dispensationem matrimonii rati et non 
consummati, iudex instructor neque ad publicationem processus neque 
ad sententiam super ipsa inconsummatione et causis ad dispensandum 
deveniat, sed omnia acta una cum suffragio scripto Hierarchae et de- 
fensoris vinculi transmittat ad Sedem Apostolicam. 


CAPUT VI 


De appellationibus 


Can. 493 


A prima sententia, quae matrimonii nullitatem declaraverit, vinculi 
defensor, intra legitimum tempus, ad tribunal appellationis provocare 
debet ; et si negligat officium suum implere, compellatur auctoritate iu- 
dicis. 

Can. 494 

Si in gradu appellationis novum nullitatis caput afferatur, illudque- 
nemine contradicente, a collegio admittatur, de eo iudicandum est tam- 
quam in prima instantia. 

Can. 495 


Post secundam sententiam, quae matrimonii nullitatem confirma- 
verit, si defensor vinculi in gradu appellationis pro sua conscientia non 
crediderit esse appellandum, ius coniugibus est, decem diebus a sen- 
tentiae denuntiatione elapsis, novas nuptias contrahendi. 


Can. 496 


Decreta matrimonii nullitate vel data a rato dispensatione, Hierar- 
cha loci curare debet ut de ea mentio fiat in baptismorum et matrimo- 
niorum regestis ubi matrimonii celebratio adnotata est. 


Can. 497 


§ 1. Cum sententiae in causis matrimonialibus, haud exceptis cau- 
sis separationis coniugum, nunquam transeant in rem iudicatam, cau- 
sae ipsae, si nova argumenta praesto sint, retractari semper poterunt, 
firmo praescripto can. 4380, non autem ab eodem tribunali vel ab alio 
eiusdem gradus, salvo praescripto § 2. 

§ 2. In patriarchatibus causae de quibus in § 1 retractari possunt, 
consentiente vinculi defensore, in tribunali patriarchali, mutatis tamen 
iudicibus. 


CAPUT VII 


De casibus exceptis a regulis hucusque traditis 
Can. 498 


Cum ex certo et authentico documento, quod nulli contradictioni vel 
exceptioni obnoxium sit, constiterit exsistere impedimentum disparita- 
tis cultus, ordinis, voti castitatis emissi in professione maiore, ligami- 
nis, consanguinitatis, affinitatis aut cognationis spiritualis simulque 
pari certitudine, ex certo et authentico documento vel etiam alio legi- 
timo modo habita, apparuerit dispensationem super his impedimentis 
datam non esse, hisce in casibus, praetermissis sollemnitatibus hucus- 
que recensitis, poterit Hierarcha loci, citatis partibus, matrimonii nul- 
litatem sententia declarare, cum interventu tamen defensoris vinculi. 


Can. 499 


Adversus hanc sententiam defensor vinculi, si prudenter existimave- 
rit impedimenta de quibus in can. 498 non esse certa aut dispensatio- 
nem ab iisdem probabiliter intercessisse, provocare debet ad iudicem 
secundae instantiae, ad quem acta sunt transmittenda quique scripto 
monendus est agi de casu excepto. 


Can. 500 


Iudex alterius instantiae, cum solo interventu defensoris vinculi, 
decernet eodem modo de quo in can. 498, utrum sententia sit confirmanda, 
an potius procedendum in causa sit ad ordinarium tramitem iuris; 
quo in casu eam remittit ad tribunal primae instantiae. 


SECTIO IV 
DE CAUSIS CONTRA SACRAM ORDINATIONEM 


Can. 501 


§ 1. In causis quibus impugnantur obligationes ex subdiaconatu vel 
maiore ordine contractae vel ipsa sacrae ordinationis validitas, libel- 
lus mitti debet ad Sacram Congregationem pro Ecclesia Orientali vel, 
si ordinatio impugnetur ob defectum substantialem sacri ritus, ad Sa- 
cram Congregationem Sancti Officii; et Sacra Congregatio definit utrum 
causa iudiciario ordine an disciplinae tramite sit pertractanda. 

§ 2. Si primum, Sacra Congregatio causam remittit ad tribunal epar- 
chiae quae clerico propria fuit tempore sacrae ordinationis, vel, si sa- 
cra ordinatio impugnetur ob defectum substantialem sacri ritus, ad tri- 
bunal eparchiae in qua ordinatio peracta fuit; pro gradibus vero appel- 
lationis standum praescripto can. 72-80. 

§ 3. Si alterum, ipsamet Sacra Congregatio quaestionem dirimit, 
praevio processu informativo peracto a tribunali curiae competentis. 


Can. 502 


§ 1. Validitatem sacrae ordinationis accusare valet clericus aeque 
ac Hierarcha cui clericus subsit vel in cuius eparchia ordinatus sit. 

§ 2. Solus clericus, qui existimet se ex sacra ordinatione obligatio- 
nes ordini adnexas non contraxisse, potest declarationem nullitatis one- 
rum petere. 


Can. 503 


Ea omnia quae tum in parte prima, tum in sectione prima et tertia 
huius secundae partis praescripta sunt servari etiam debent, nisi rei 
natura obstet, in causis contra sacram ordinationem. 


Can. 504 


Defensor vinculi sacrae ordinationis iisdem gaudet iuribus iisdem- 
que tenetur officiis quibus defensor vinculi matrimonialis. 


Can. 505 


Quamvis actio instituta fuerit non super ipsamet sacrae ordinatio- 
nis nullitate, sed super obligationibus tantum ex ipsa sacra ordinatione 
exsurgentibus, nihilominus clericus est ad cautelam ab exercitio ordi- 
num prohibendum. 


Can. 506 


§ 1. Ut clericus liber sit ab obligationibus quae a vinculo ordinatio- 
nis manant, requiruntur duae sententiae conformes. 

§ 2. Quod ad appellationem attinet, in his causis serventur prae- 
scripta can. 493-497, de causis matrimonialibus. 

PARS III 
DE IUDICIO CRIMINALI 


CAPUT I 


De iis quae praeeunt iudicio criminali 


ARTICULUS I 


De accusatoria actione et denuntiatione 


Can. 507 


Actio seu accusatio criminalis uni promotori iustitiae, ceteris omni- 
bus exclusis, reservatur. 
Can. 508 


§ 1. 1° Quilibet tamen fidelium semper potest delictum alterius, 
cuiusvis condicionis, denuntiare ad satisfactionem petendam vel dam- 
num sibi resarciendum vel etiam studio iustitiae ad alicuinus scandali 
vel mali reparationem ; 

2° Iure, de quo in n. 1, fruitur religiosus quoque, etiam adversus 
Supericres. 

§ 2. Obligatio denuntiandi delicta urget quotiescumque ad id aliquis 
adigitur sive lege vel peculiari legitimo praecepto, sive ex ipsa natu- 
rali lege ob fidei vel religionis periculum vel aliud imminens publicum 
malum. 

Can. 509 


Denuntiatio scriptis a denuntiante subsignatis vel ore fieri debet 
loci Hierarchae vel cancellario curiae vel protopresbyteris seu vicariis 
foraneis vel parochis, a quibus tamen, si viva voce facta fuerit, scriptis 
est consignanda et statim ad Hierarcham deferenda. 


Can. 510 


Qui delictum denuntiat debet promotori iustitiae adiumenta suppe- 
ditare ad eiusdem delicti probationem. 


Can. 511 


§ 1. In causa iniuriarum aut diffamationis, ut promotor iustitiae 
actionem criminalem instituere possit, requiritur praevia denuntiatio 
seu querela personae laesae. 

§ 2. Sed si agatur de iniuria aut diffamatione gravi, clerico vel re- 
ligioso, praesertim in dignitate constituto, illata, aut quam clericus 
vel religiosus alii intulerit, actio criminalis institui potest etiam si non 
praecesserit denuntiatio seu querela. 

Can. 512 


In delictis mixti fori Hierarchae regulariter ne procedant cum reus 
laicus est et civilis magistratus, in reum animadvertens, publico bono 
satis consulit. 


ArRTICULUS II 


De inquisitione 


Can. 513 


§ 1. Si delictum nec notorium sit nec omnino certum, sed innotuerit 
vel ex rumore et publica fama, vel ex denuntiatione, vel ex querela dam- 
ni, vel ex inquisitione generali ab Hierarcha facta, vel alia quavis ra- 
tione, antequam quis citetur ad respondendum de delicto, inquisitio 
specialis est praemittenda ut constet an et quo fundamento innitatur 
imputatio. 

§ 2. Huic regulae locus est sive agatur de irroganda poena vindi- 
cativa vel censura, sive de ferenda sententia declaratoria poenae vel 
censurae in quam quis inciderit. 


Can. 514 


Inquisitio, quamvis ab ipso loci Hierarcha peragi possit, regulariter 
tamen committatur alicui ex iudicibus eparchialibus, nisi eidem Hie- 
rarchae ex peculiari ratione alii committenda videatur. 


Can. 515 


§ 1. Inquisitor delegetur non ad universitatem causarum, sed ad 
singulas causas. 

§ 2. Inquisitor tenetur iisdem obligationibus quibus iudices ordi- 
narii, ac praesertim praestare debet iusiurandum de secreto servando 
deque officio fideliter implendo et abstinere ab accipiendis muneribus ad 
normam can. 136-139. 

§ 3. Inquisitor nequit valide in eadem causa iudicem agere. 


Can. 516 


§ 1. Prudenti Hierarchae iudicio committitur statuere quandonam 
ea, quae praesto sunt argumenta, sufficiant ad inquisitionem instituen- 
dam. 

§ 2. Nihili faciendae sunt denuntiationes quae ab inimico manife- 
sto, aut ab homine vili et indigno proveniunt, vel anonymae iis adiun- 
ctis iisque aliis elementis carentes, quae accusationem forte probabilem 
reddant. 


109 


Acta Apostolicae Sedis - Commentarium Officiale 


Can. 517 


Inquisitio secreta semper esse debet, et cautissime ducenda, ne ru- 
mor delicti diffundatur, neve bonum cuiusquam nomen in discrimen 
vocetur. 


Can. 518 


§ 1. Ad finem suum assequendum potest inquisitor aliquos, quos de 
re edoctos censeat, ad se accire et interrogare sub iureiurando veritatis 
dicendae et secreti servandi. 

§ 2. In eorum examine servet inguisitor, quantum fieri potest et na- 
tura inquisitionis patitur, regulas statutas in can. 292-304. 


Can. 519 


Inquisitor, antequam inquisitionem claudat, potest promotoris iusti- 
tiae consilium exquirere quoties in aliquam difficultatem inciderit, et 
cum eo acta communicare. 


Can. 520 


§ 1. Expleta inquisitione, inquisitor, addito suffragio suo, omnia 
referat ad Hierarcham. 
§ 2. Hierarcha vel de eius speciali mandato vicarius iudicialis suo 
decreto iubeat ut: 
1° Si appareat denuntiationem solido fundamento esse destitutam, 
id declaretur in actis et acta ipsa in secreto curiae archivo reponantur ; 
2° Si indicia delicti habeantur, sed nondum sufficientia ad accu- 
satoriam actionem instituendam, acta in eodem archivo serventur et in- 
vigiletur interim moribus imputati, qui pro prudenti Hierarchae iudi- 
cio erit opportune super re audiendus, et, si casus ferat, monendus ad 
normam § 3; 
3° Si denique certa vel saltem probabilia et sufficientia ad accusa- 
tionem instituendam argumenta praesto sint, citetur reus ad compa- 
rendum et procedatur ad ulteriora. 
§ 3. Eum qui versatur in proxima occasione delictum committendi 
vel in quem, ex inquisitione peracta, gravis suspicio cadit delicti com- 
missi, Hierarcha per se vel per interpositam personam moneat. 


ARTICULUS III 


De correptione delinquentis 


Can. 521 


Si reus interrogatus delictum confiteatur, Hierarcha, loco ‘crimina- 
lis iudicii, utatur correptione iudiciali si eidem locus sit. 

Can. 522 


Correptio iudicialis locum habere nequit : 

1° In delictis quae poenam secumferunt excommunicationis Sedi 
Apostolicae, Patriarchae vel Archiepiscopo reservatae, aut poenam pri- 
vationis beneficii, infamiae, depositionis minoris seu depositionis sim- 
plicis vel maioris seu degradationis ; 

2° Quando agitur de ferenda sententia declaratoria poenae vindi- 
cativae vel censurae in quam quis inciderit ; 

3° Quando Hierarcha existimet eam non sufficere reparationi scan- 
dali et restitutioni iustitiae. 


Can. 523 


§ 1. Correptioni locus esse potest semel et iterum, non autem ter- 
tio contra eundem reum. 

§ 2. Quare si post alteram correptionem reus idem delictum com- 
miserit, criminale iudicium instrui aut inceptum continuari debet ad 
normam can. 528. 

Can. 524 


Intra fines can. 521, 522, potest correptio ab Hierarcha adhiberi non 
solum antequam gradus fiat ad formale iudicium, sed etiam eo incepto 
ante conclusionem in causa; ac tunc quidem iudicium suspenditur, nisi 
tamen prosequendum idcirco sit quia correptio in irritum cesserit. 


Can. 525 


§ 1. Correptio adhiberi etiam potest, cum interposita fuit actio dam- 
ni ex delicto. 

§ 2. Quo in casu Hierarcha potest de bono et aequo, partibus con- 
sentientibus, videre et dirimere quaestionem de damno. 

§ 3. Sed si censuerit quaestionem de damno difficulter de bono et 
aequo posse definiri, licet ipsi, remissa ordini iudiciario solutione huius 
quaestionis, per correptionem consulere reparationi scandali et emen- 
dationi delinquentis. 

Can. 526 


§ 1. Correptio iudicialis, praeter monita salutaria, debet plerumque 
coniuncta habere quaedam opportuna remedia, aut poenitentiarum vel 
piorum operum praescriptionem, quae valeant ad publicam reparatio- 
nem laesae iustitiae aut scandali. 

§ 2. Salutaria remedia, poenitentiae, pia opera reo praescribenda, 
mitiora et leviora esse debent iis, quae in criminali iudicio per senten- 
tiam condemnatoriam ipsi infligi possent et deberent. 


Can. 527 


Correptio censetur inutiliter adhibita, si reus remedia, poenitentias 
et pia opera sibi praescripta non acceptet aut acceptata non exsequatur. 

Can. 528 


Si correptio iudicialis vel insufficiens sit ad reparationem scandali 
et restitutionem iustitiae, vel adhiberi nequeat quia reus delictum de- 
negat, vel inutiliter adhibita fuerit, loci Hierarcha aut vicarius iudi- 
cialis, de eius speciali mandato, praecipiat ut acta inquisitionis tra- 
dantur promotori iustitiae. 


CAPUT II 


De ipso iudicio criminali 


Can. 529 


Salvis praescriptis canonum huius tertiae partis, in iudicio crimi- 
nali serventur, nisi rei natura obstet, can. 226-452 de iudicio contentioso. 


ARTICULUS I 


De causae introductione et litis contestatione 


Can. 530 


Causa criminalis introducitur per accusationis libellum a promo- 
tore iustitiae conficiendum secundum normas in can. 531 statutas. 


Can. 531 


Libellus a promotore iustitiae conficiendus indicare debet : 

1° Facta quibus constat delictum ; 

2° Speciem delicti, allegatis canonibus qui eo pertinent; 

3° Probationes ex quibus constat de accusati parte in delicto; 

4° Facta quae constituunt circumstantias aggravantes vel minuen- 
tes delictum ; 

5° Poenas in quas accusatus incurrerit iuxta canones indicandos; 

6° Positiones facti seu articuli super quibus interrogandi sunt tum 
reus iuxta interrogatoria libello adnectenda, tum testes iuxta interro- 
gatoria tempore opportuno exhibenda ; ; 

7° Formulas propositas ad dubia, ut dicitur, concordanda. 


Can. 532 


§ 1. Tribunal, postquam viderit rem esse suae competentiae, debet 
quantocius libellum aut admittere aut reiicere, adiectis in hoc altero 
casu reiectionis causis. 

§ 2. Libellus reiiciendus est quoties constat actioni criminali locum 

non esse ex eo quod v. g. factum imputatum, etsi verum, crimen haud 
constituat, vel propter mortem rei, actionis praescriptionem, querelae 
in casu necessariae defectum. 

§ 3. Si tribunalis decreto libellus reiectus fuerit ob vitia quae emen- 
dari possunt, promotor iustitiae novum libellum rite confectum debet 
eidem tribunali denuo exhibere; quod si tribunal emendatum libellum 
reiecerit, novae reiectionis rationes exponere debet. 


Can. 533 


Adversus libelli reiectionem, integrum semper est promotori iusti- 
tiae intra tempus utile decem dierum recursum interponere ad supe- 
rius tribunal. A quo, audito illius instantiae promotore iustitiae, quae- 
stio reiectionis expeditissime est definienda. 


Can. 534 


Si tribunal continuo mense ab exhibito libello decretum non edide- 
rit, quo libellum admittit aut reicit, servetur praescriptum can. 232. 


Can. 535 


§ 1. Libello admisso, locus est rei citationi. 

§ 2. Citatio conficienda et denuntianda est ad normam can. 237-245. 

§ 3. Citatione legitime peracta, res desinit esse integra ad normam 
can. 247, et licet promotor iustitiae ab accusatione recedat, tribunal ad 
ulteriora procedere et poenas imputato irrogare potest vel eundem in 
poenas incurrisse declarare. 


Can. 536 


Iudex reum citans debet eum invitare ad eligendum advocatum in- 
tra definitum tempus; quo inutiliter elapso, idem iudex ex officio ad- 
vocatum reo constituat. 


Can. 537 


In delictis gravioribus, si Hierarcha censeat non sine fidelium of- 
fensione imputatum ministrare sacris aut officio seu munere aliquo 
spirituali ecclesiastico vel pio fungi aut ad sacram communionem pu- 
blice accedere, potest, audito promotore iustitiae, eum a sacro ministe- 
rio, ab illorum officiorum sen munerum exercitio, vel etiam a sacra 
communione publice sumenda prohibere. 


Can. 538 


Pariter si iudex censeat accusatum posse testibus timorem incutere 
aut eos subornare, aut alio modo iustitiae cursum impedire, potest, au- 

dito promotore iustitiae, decreto suo mandare, ut ille ad tempus dese- 
rat oppidum vel paroeciam, vel etiam ut secedat in praefinitum locum 
ibique sub peculiari vigilantia maneat. 


Can. 539 


Decreta de quibus in can. 537, 538, ferri nequeunt, nisi reo citato et 
comparente vel contumace, sive post primam eius auditionem seu con- 
stitutum, sive postea in decursu iudicii; et contra eadem non datur iu- 
ris remedium. 

Can. 540 


Obiectum seu materia iudicii criminalis statuitur in ipsa litis con- 
testatione qua iudex pro tribunali sedens die in citatione assignato li- 
bellum promotoris iustitiae accusato et partibus laesis, si quae sint, 
significat. 

Can. 541 


In sessione litis contestationis concordari poterunt, quatenus iudex 
id expedire censuerit, dubia circa ipsam quaestionem principalem. 
Can. 542 


Si reus in sessione litis contestationis crimen confiteatur, non ideo 
causa finitur. Potest tamen iudex, pro suo prudenti arbitrio, liti finem 
imponere in casibus in quibus admittitur correptio. 


Can. 543 


Si die et hora contestandae liti praestituta reus non comparuerit nec 
iustam absentiae excusationem allegaverit contumax declaretur et pro- 
cedatur ad ulteriora. 


ARTICULUS II 


De ordine cognitionum 


Can. 544 


Si reus exceptiones praeiudiciales in sessione litis contestationis 
deduxerit, v. g. de extinctione actionis criminalis, de incompetentia iu- 
dicis, de re iudicata, de parte laesa excludenda, etc., locus est causae 
incidenti ad normam can. 361 et seqq. pertractandae et definiendae. 


Can. 545 


§ 1. Lite contestata, causa incidens, si qua oriatur, proponi debet 
coram tribunali ad normam can. 361 et seqq. 

§ 2. Causa incidens, nisi propter rei momentum aliud iudici videa- 
tur, una cum principali definienda est. 

§ 3. Causa incidens, quae pendente instructoria proponitur, etsi per- 
tractetur ante causam principalem, instructoriae evolutionem minime 
suspendit, nisi tribunal id expresse, gravissima ex ratione, decreverit. 
Causa autem incidens per memorialia, brevibus assignatis terminis, di- 
sceptetur; eam tribunal per decretum solvat, nisi decisio talis sit ut 
iudicio criminali finem imponat; quo in casu edatur sententia. 


Can. 546 


§ 1. Contra tribunalis sententias vel decreta interlocutoria, etsi ha- 
beant vim sententiae definitivae, non datur separata appellatio; sed 
appellatio proponenda est una cum appellatione a sententia definitiva, 
nisi tribunal, attento quaestionis momento, separatam appellationem 
in ipso decreto vel sententia interlocutoria fieri posse admiserit. 

§ 2. Tribunal, ante sententiam definitivam vel una cum sententia 
definitiva, sententias vel decreta quaelibet interlocutoria corrigere, emen- 
dare aut revocare, auditis partibus, potest. 


ARTICULUS III 


De partibus privatis et de actione civili ex delicto orta 


Can. 547 


§ 1. Praeter reum citanda semper est pars cui ex delicto laesio iu- 
ridica est illata, quaeque ius habet exercendi actionem civilem. 

§ 2. Etsi citatio partis laesae fuerit omissa, vel ipsa, non obstante 
legitima citatione, non comparuerit, ius tamen habet interveniendi in 
iudicium sive primae instantiae sive appellationis, usque ad conclusio- 
nem in causa, servato praescripto can. 376, § 3. 

§ 3. Interventus partis laesae admitti nequit si causa de actione ci- 
vili ex delicto orta iam soluta sit per sententiam quae in rem iudicatam 
transierit. 

§ 4. Proposita per legitimam citationem actione civili ex iniuria vel 
ditfamatione, ius denuntiationis vel querelae partis laesae perimitur. 

§ 5. Firmo can. 511, § 2, a querela ex iniuria vel diffamatione pars 
laesa resilire semper potest, accedente tamen imputati consensu. Quo 
in casu partes integram sibi reservare possunt actionem civilem dam- 
norum. 


Can. 548 


Pendente vero iudicio criminali, iudicium contentiosum de actione 
ex delicto orta suspenditur, usque ad definitionem causae criminalis ; 
integrum tamen est parti laesae actionem civilem in iudicio criminali 
exercere iuxta can. 547 et 551. 

Can. 549 


Sententia in iudicio criminali edita, etsi de actione civili expresse 
non decreverit et absente parte laesa fuerit prolata, vim exserit ad 
ipsos civiles effectus quod attinet, sive quaeritur factum ipsum an exsti- 
terit necne, sive quaeritur de rei imputabilitate. 


Can. 550 


Quod si exsistentia delicti ex quaestione quadam de statu persona- 
rum pendeat, criminale iudicium, iudicis sententia, suspendatur usque 
ad definitionem quaestionis de statu in iudicio contentioso pertractandae. 


Can. 551 


Actio civilis in iudicio criminali exercetur a parte laesa per decla- 
rationem in actu litis contestationis factam vel per legitimum interven- 
tum ad normam can. 547, § 2. 


Can. 552 


§ 1. Quaestio, si oriatur, de parte laesa admittenda, dirimatur ad 
normam can. 361 et seqq., 545. 

§ 2. Contra decretum vel sententiam qua admittitur exercitium actio- 
nis civilis non datur appellatio nisi ad normam can. 546. 

§ 3. Contra decretum vel sententiam quae partis laesae interventum 
excluserit datur immediata et separata appellatio in devolutivo tantum 
intra tres dies proponenda, intra decem dies prosequenda, et expedi- 
tissime definienda. 


Can. 553 


§ 1. Pars laesa ad exercitium actionis civilis admissa ius habet pro- 
ponendi exceptiones et probationes necnon advocatum et procuratorem 
sibi eligendi uti vera pars in causa, salvo tamen can. 376, § 3. 

§ 2. Contra sententiam definitivam quae reum quavis de causa ab- 
solverit, pars laesa quae ad exercitium actionis civilis fuerit admissa, 
quibuslibet iuris remediis frui valet, quamvis promotor iustitiae ab iis 
abstinuerit, quo in casu iudicium impugnationis actionem contentio- 
sam tantum respicere debet et pertractandum est iuxta normas statu- 
tas circa iudicium contentiosum. 


Can. 554 


§ 1. Pars quae ad normam legis ecclesiasticae vel civilis, iure ca- 
nonico legitime receptae, respondere debet de damno civili a delinquente 
patrato ius habet interveniendi ad sua iura tuenda in criminali iudicio. 

§ 2. Pars laesa ius habet instandi ut citetur pars de qua in prae- 
cedenti paragrapho. 

ARTICULUS IV 


De causae instructione deque probationibus 


Can. 555 


$ 1.Lite contestata locus est instructoriae. 
§ 2. 1° Ad rem ponens intra tres dies eligat instructorem ; 
2° Instructor, in eadem causa definienda, iudicis officio fungi ne- 
quit. 
Can. 556 


A decretis vel rescriptis iudicis instructoris, datur intra tres dies 
recursus ad tribunal cum effectu devolutivo tantum. 


Can. 557 


Reus regulariter est audiendus cum probationes a promotore iusti- 
tiae ct a parte laesa propositae iam sint collectae. Iudex autem instru- 
ctor debet summam probationum reo patefacere ita ut hic novas pro- 
bationes postulare possit. 


Can. 558 


Tribunalis est aestimare quid valeat confessio rei, utrum in casu 
vim habeat plenae vel saltem semiplenae probationis, utrum confessio 
dividi possit necne. Quare, etsi reus delictum suum confiteatur, causa 
minime finitur et tribunal ad ulteriora procedere debet. 


Can. 559 


§ 1. Iusiurandum de veritate dicenda aut de veritate dictorum ne- 
quit accusato deferri. 
§ 2. Iureiurando suppletorio de quo in can. 352, abstineat iudex. 


Can. 560 


Testium examini interesse possunt, iudice consentiente, partium ad- 
vocati; reus autem ne admittatur nisi gravissima ex causa. 


Can. 561 


Probationes quae fuerint ab inquisitore collectae ad normam can. 518, 
confirmandae sunt a testibus et peritis in instructoria, ut iudex ex 
ipsis suam certitudinem efformare possit; partibus autem semper licet 
iis uti in discussione causae praesertim ad contradictiones et variatio- 
nes evincendas. 

Can. 562 


Cum iudex instructor causam satis instructam putaverit, suo de- 
creto id statuat et acta tribunali deferat una cum conclusionibus. 


Can. 563 


§ 1. Tribunal, nisi supplementum instructoriae ex officio faciendum 
iusserit, publicationem actorum decernat, ita ut. cum promotor iusti- 
tiae tum rei advocatus noscere possint sive acta instructoriae sive iu- 
dicis instructoris conclusiones. 

§ 2. Una cum actis instructoriae publicandae sunt probationes quae 
fuerint ab inquisitore collectae ad normam can. 518. 


Can. 564 


Ex gravissima ratione iudex in publicandis actis decernere potest 
ut aliqua testimonia eo pacto advocatis communicentur ut nomina te- 
stium secreta sub iuramenti sanctitate servent ita nt ne reo quidem 
patefaciant. Quo in casu partes invitentur ad manifestanda nomina eo- 
rum quos sibi infensos vel inimicos habeant et inimicitiae rationes. 


Can. 565 


§ 1. Publicatis actis, tribunal statuit diem causae definiendae. 
§ 2. Decretum denuntiari debet omnibus partibus saltem decem die- 
bus ante definitionem causae. 


Can. 566 


Quinto saltem die ante causae definitionem, cum promotor iustitiae 
tum rei advocatus suas scripturas in cancellaria tribunalis deponere 
debent ut a parte adversa nosci possint. 


Can. 567 


Die definiendae causae assignato habebitur discussio oralis. 


ARTICULUS V 


De causae discussione et definitione 


Can. 568 


In discussione orali novae probationes colligi nequeunt. 

Can. 569 


§ 1. Discussioni adsistunt promotor iustitiae, reus eiusque advoca- 
tus, pars laesa et pars de qua in can. 554, earumque advocati. 

§ 2. Tribunalis est peritos qui operam in causa praestiterint ad di- 
scussionem vocare ut peritias suas declarare valeant. 


Can. 570 


§ 1. In discussione hic ordo servetur ut primus promotor iustitiae, 
secunda et tertia, si quae sint, pars laesa et pars de qua in can. 554, 
earumque advocati, ultimo reus conventus eiusque advocatus loquantur. 

§ 2. Quod si responsionibus sit locus, ultimo semper reus conventus 
eiusque advocatus ius habent replicandi. 

§ 3. Praesidis est moderari oralem discussionem. 


Can. 571 


§ 1. Discussione absoluta, tribunal sententiam proferat. 
§ 2. Si ex discussione emerserit necessitas novarum probationum col- 
ligendarum, tribunal, dilata definitione causae, novas probationes ipsum 
colligat. 


Can. 572 


Pars dispositiva sententiae statim publicanda est, nisi tribunal gravi 
de causa decernat decisionem secreto servandam esse usque ad formalem 
sententiae publicationem, quae non ultra mensem a die definitionis dif- 
ferri potest. 


ARTICULUS VI 


De iuris remediis contra sententiam deque exsecutione sententiae 


Can. 573 


Reus contumax appellationem intra terminos iure statutos propo 
nere et prosequi potest neque ulla tenetur obligatione petendi benefi 
cium can. 371. 


Can. 574 


Prudenti iudicio promotoris iustitiae in superiore tribunali commit 
titur prosecutio remedii iuris a promotore in inferiore tribunali propositi. 
Peracta autem legitime partium apud tribunal superius citatione, ser- 
vetur praescriptum can. 535, § 3. 

Can. 575 


Ad exsecutionem privationis beneficii inamovibilis iudex ne proce- 
dat contra clericum qui Apostolicam Sedem vel Patriarcham adierit ; 
sed si agatur de beneficio cui adnexa sit animarum cura, Hierarcha pro- 
videat per designationem vicarii substituti. 


ARTICULUS VII 
De expensis iudicialibus 
Can. 576 


Ad aliquid solvendum titulo expensarum iudicialium adigi possunt 
tantum partes privatae, nisi et ipsae ad normam can. 441-443, eximantur. 


Nos autem per Apostolicas has Litteras motu proprio datas supra 
recensitos canones promulgamus iisdemque vim legis christifidelibus Ec- 
clesiae Orientalis tribuimus, ubique terrarum hi sunt. Simul ac per Apo- 
stolicas has Litteras huiusmodi canones vigere coeperint sua destituen- 
tur vi quodlibet statutum, sive generale sive particulare vel speciale, 


etiam latum a Synodis speciali forma adprobatis, quaelibet praescriptio 
et consuetudo adhuc vigens, sive generalis, sive particularis ita ut disci- 
plina de iudiciis unice iisdem canonibus regatur, neque amplius ius par- 
ticulare iis contrarium vigorem habeat nisi quando et quantum in iis 
admittatur. 

Ut autem huius Nostrae voluntatis notitia tempestive ad omnes 
quorum res interest, perveniat, volumus et constituimus, ut Apostolicae 
hae Litterae motu proprio datae a die 6 Ianuarii, in Epiphania Domini 
anni 1951, exsecutionem suscipere incipiant, quibuslibet contrariis non 
obstantibus, etiam peculiarissima mentione dignis. 

Datum Romae, die v1 mensis Ianuarii, in Epiphania Domini, anno 
MCML, Pontificatus Nostri undecimo. | 


PIUS PP. XII 

Un ottimo manuale per lI’ Episcopato 


P. GIUSTINO BORGONOVO 


MEMORIALE 
VITAE ET SANCTIMONIAE EPISCOPALIS 


Un vol. in 16° di pp. 316 - L. 400 ($ 0,80) 


Regole di perfezione, di vita, di governo. 


Dignita, autorita, santita del Vescovo 

Vita del Vescovo, personale, domestica, sociale 
Virtii e doveri del Vescovo 

Croci, consolazioni, corona del Vescovo santo 


ANTONII BACCI 


VARIA LATINITATIS SCRIPTA 
Editio altera in duo vol. redacta 


Vol. I: INSCRIPTIONES, ORATIONES, EPISTULAE 


(pag. 260) 


Vol. Il: LEXICON EQRUM VOCABULORUM, QUAE 
DIFFICILIUS LATINE REDDUNTUR wae. 576) 


Cum nostra haec aetas tam multa induxerit vocabula ad res novas significandas, quas hominum 
ingenium pepererit, latinitatis cultores saepenumero ancipites haerent, quotiescumque volunt eiusmodi 
vocabula ex vulgaribus sermonibus in latinum vertere. Ouasiobeoe, cum quattuor abhine annis Anto- 
nius Bacci ab Epistulis Pont. Max. ad Principes hoc opus in lucem edidit, non modo in Italia, sed in 
éxteris etiam Nationibus, proditum volumen omnium gratulationem:favoremque assecutum est. In prae- 
sens autem opus iterum editur in ‘duo distributum volumina, quorum alterum ex LEXICO constat non 
solum emendato, sed in duplicem etiam paginarum numerum adaucto; alterum vero. varia latinitatis 
scripta complectitur, quae saepissime novas eas voces latine reddunt, quae in communibus lexicis vel 
omnino desunt, vel minus recte proponuntur. 

Putamus igitur hoc opus non tam utile, quam necessarium prorsus iis omnibus fore, qui latinam 
linguam excolunt, ac nominatim scholarum praeceptoribus et alumnis, iis qui acta vel documenta in 
Academiis et in Dioecesanis Curiis conficiunt, iis qui studiorum certamina participant ad publicum 
assequendum munus etc... 

lis etiam, qui Italicam linguam fere ignorant, hoc Lexicon perutile esse potest; quamvis enim 
vocabulorum series ex Italico sit sermone sumpta, totum tamen opus latine nitideque conscriptum 
est, intersertis solummodo opportunis interpretationibus vulgari lingua: exaratis. 


Sacra Congregatio Seminariis studioru awe Universitatibus soonpoett hoc opus commendavit 
utpote «textum seu librum subsidiarium» in latinitatis scholis habendum. 


Vol. I venit Lib. ital, DC. . (¢ 1,20) 
Vol. Il venit Lib. ital. MD. . . (¢ 3) 
Duo volumina veneunt Lib. MM. ($ 4) 

ANNUARIO PONTIFICIO 1950 


RITRATTO DI S.S. PIO XIl E STEMMA A COLORI -LEGATURA IN TELA, TITOLO IN ORO 


L’ATTIVITA DELLA SANTA SEDE 


1949 


Volumen, quod « Attivita della Santa Sede » inscribitur, praecipua refert acta et documenta, 
quae Apostolica Sedes anno vertente 1949 edidit. Complectitur siquidem in suaque luce ponit quid- 
quid maioris momenti hoe temporis spatio Augustus Pontifex vel egit, vel edixit; et, quidquid 
praeterea actum est a:variis Romanae Curiae Officiis, ac praesertim a Secretaria Status, a Sacris 
OCongregationibus, itemque ab iis, quorum est pontificia/caritatis opera administrare. 

Qui hoe commentarium legerit, facile cernet ac quasi ante oculos habebit cotidianam atque 
indefatigabilem Summi Pontificis: navitatem; cernet nimirum vel -Dxcellentissimos Praesules, vel 
Illustres.. Viros a Sanctitate Sua coram admissos, vel denique ingentes christifidelium multitudines, 
quibus quidem omnibus paternum eiusdem’ Sanctitatis Suae alloguium numquam defuit, peculiari- 
bus rerum adiunctis consentaneum. Ac cernet etiam aliquid supernae fiduciae plenum: nuntium 
scilicet proximi Anni Santi Magnique Iubilaei. 

Orationes Pontificis Maximi ea lingua exaratae sunt, qua editae fuere. 

De opere agitur summo decore typis edito, ac $2 imaginibus illustrato. 


Recensentur etiam honoris insignia hoc anno ras ac ponitur rerum <r index ana- 
lyticus. 


Sac. ALAPHRIDUS OTTAVIANI 


INSTITUTIONES IURIS PUBLIC] ECCLESIASTICI 


EDITIO TERTIA 


Vol. I, Ecclesiae constitutio socialis et potestas pp. xvi-452. 1947, Lib. 1000 (¢ 2) 
Vol. II, Ecclesia et Status, pp.. vu-497. 1948. Lib. 1000 (¢ 2) 


COMPENDIUM IURIS PUBLICI ECCLESIASTICI 


in usum Auditorum 8. Theologiae, pp. vi11-504, Editio altera, iterum impressa, 1948 
L. 800 ($ 1,60). 


ORDO DIVINI OFFICHI RECITANDI 
SACRIQUE PERAGENDI IUXTA CALENDARIUM 
ECCLESIAE pro ANNO DOMINI 1950 


Lit. 180 (§ 0,40) 


FORCELLINI — Lexicon totius Latinitatis ab 
lucubratum, deinde a IosEpHO FuRLANETTO emendatum et 
auctum, nune vero curantibus Francisco et [osEPHO 
PERIN emendatius et auctius, melioremque in formam re- 
dactum. — Volumi .6 (compresi i due dell’ Onomasticon di 
GIUSEPPE PERIN).’ 


Edizione anasiatica. 1940, rilegati in pergumena e tela, ciascuno con Appendice 
inedita dé'G. Perin — L’opera completa Lit. 60.000 ($ 120). 

